text:
ກະສວຍອາວະກາດ
ກະສວຍອາວະກາດ (space shuttle) ແມ່ນ ຍານອາວະກາດ ແບບໄປກັບ ທີ່ ສະຫະລັດອາເມລິກາຜະລິດ ແລະ ນຳໃຊ້ເປັນປະເທດທຳອິດໃນໂລກ. ປະຈຸບັນ ການສົ່ງ ນັກອາວະກາດ ຂອງ ອາເມລິກາ ຫລື ໂດຍ ອາເມລິກາ ໄປ ອາວະກາດ ຈະເຮັດ ໂດຍ ກະສວຍອາວະກາດນີ້. ກະສວຍອາວະກາດ ມີ ຮູບຮ່າງຄ້າຍຄືຍົນໃຫຍ່ ເຊິ່ງ ຈະຖືກ ສົ່ງໄປ ອາວະກາດ ໂດຍຕິດໃສ່ ກັບຈະຫລວດສົ່ງ. ກະສວຍອາວະກາດນີ້ ຈະກັບຄືນມາໂລກໄດ້ ໂດຍເວິ່ນລົງມາ ແລະ ສາມາດນຳໃຊ້ໄດ້ຫລາຍຄັ້ງ. ອັນນີ້ ຈະແຕກຕ່າງກັບ ລະບົບ ສົ່ງ ນັກອາວະກາດ ໂດຍ ຈະຫລວດ ແບບ ລັດເຊຍ ຫລື ອະດີດສະຫະພາບໂຊວຽດ ທີ່ ຈະຖິ້ມເລີຍ ແລະ ນັກອາວະກາດ ຕ້ອງກັບມາໂລກຄືນ ໂດຍນັ່ງຢູ່ໃນ ຫ້ອງເຫລັກຫ້ອຍຈ້ອງ ລົງມາ.


c: text/html

text:
ເດັດດ່ຽວຕ້ານການສໍ້ລາດບັງຫຼວງ
ການສໍ້ລາດບັງຫຼວງເປັນການເສື່ອມເສຍ ແລະ ກໍ່ໃຫ້ເກີດຜົນເສຍຫາຍຕໍ່ປະເທດຊາດ, ຕໍ່ປະຊາຊົນ, ບໍ່ພຽງແຕ່ກໍ່ຜົນເສຍຫາຍຕໍ່ການຕັດສິນໃຈທາງດ້ານເສດຖະກິດເທົ່ານັ້ນ ແຕ່ຍັງສະກັດກັ້ນດ້ານການລົງທຶນ, ທຳລາຍການແຂ່ງຂັນ ແລະ ການພັດທະນາ.
ການສໍ້ລາດບັງຫຼວງໄດ້ສົ່ງຜົນສະທ້ອນຕໍ່ກັບທຸກໆປະເທດໃນໂລກ ໂດຍສະເພາະຄົນທີ່ທຸກຍາກ ແລະ ຄົນທີ່ມີທ່າແຮງອ່ອນແອ ແມ່ນໄດ້ຮັບຜົນເສຍຫາຍຫຼາຍກວ່າໝູ່, ການສໍ້ລາດບັງຫຼວງ ເປັນການນຳເອົາເງິນທຶນທີ່ຄວນຈະນຳໄປໃຊ້ເພື່ອສາທາລະນະປະໂຫຍດທີ່ຈຳເປັນ ແຕ່ສວຍໃຊ້ເອົາໄປເປັນຜົນປະໂຫຍດຂອງຕົນເອງ ເຊິ່ງມັນເປັນການທຳລາຍຄວາມເຊື່ອໝັ້ນຂອງປະຊາຊົນຕໍ່ລັດຖະບານ ແລະ ເປັນການກີດຂວາງດ້ານການລົງທຶນໃນພາກສ່ວນເອກະຊົນໂດຍກົງ.
ການສໍ້ລາດບັງຫຼວງ ແມ່ນໜຶ່ງໃນບັນດາປະກົດການຫຍໍ້ທໍ້ທີ່ເກີດຂຶ້ນໃນກົງຈັກຂອງລັດປະເທດຕ່າງໆ; ໃນໄລຍະສອງສາມປີຜ່ານມາ ຂົງເຂດອາຊີຕາເວັນອອກສ່ຽງໃຕ້ ໄດ້ຂະຫຍາຍຕົວຢ່າງໄວວາ, ການຂະຫຍາຍຕົວຂອງຜະລິດຕະພັນລວມພາຍໃນປະເທດ ( GDP ) ເປັນທີ່ໜ້າເພິ່ງພໍໃຈຫຼາຍ ແຕ່ຂະນະດຽວກັນ ການສໍ້ລາດບັງຫຼວງກໍ່ຍັງຢູ່ໃນລະດັບສູງ ແລະ ໃນບາງກໍລະນີກໍ່ຍັງເພີ່ມທະວີຂຶ້ນ ເຊິ່ງໄດ້ເຮັດໃຫ້ທຶນຮອນ ແລະ ຊັບສິນຂອງລັດສູນເສຍໂດຍບໍ່ມີປະໂຫຍດ. ຕາມການຕີລາຄາຂອງອົງການຄວາມໂປ່ງໃສສາກົນ ” ໃນແຕ່ລະປີມີຜົນເສຍຫາຍປະມານ 20% – 25% ຂອງການລົງທຶນທັງໝົດໃນທົ່ວໂລກ, ການສໍ້ລາດບັງຫຼວງ ແມ່ນເກີດຂຶ້ນໃນທຸກໆປະເທດ ໂດຍບໍ່ຈຳແນກປະເທດນ້ອຍ ຫຼື ໃຫຍ່, ທຸກຍາກ ຫຼື ຮັ່ງມີ ແລະ ບໍ່ຈຳແນກລະບອບການເມືອງ “.
” ໃນບົດລາຍງານຂອງອົງການເພື່ອຄວາມໂປ່ງໃສນາໆຊາດ ໄດ້ຈັດໃຫ້ ສປປ ລາວ ໄດ້ຢູ່ໃນອັນດັບທີ 154 ໃນຈໍານວນ 182 ປະເທດ ທີ່ມີການສໍ້ລາດບັງຫຼວງ ແລະ ໄດ້ຮັບຄະແນນ ຄວາມເຊື່ອຖືໃນການລົງທຶນຂອງຄົນຕ່າງປະເທດ “.
ພັກປະຊາຊົນປະຕິວັດລາວ ໄດ້ໃຫ້ທັດສະນະ ແລະ ຄວາມສຳຄັນຕໍ່ວຽກງານກວດກາວ່າ: ” ການກວດກາ ແມ່ນພາກສ່ວນປະກອບອັນສຳຄັນຂອງການນຳພາຂອງພັກ ” ເພື່ອຢາກຕ້ານ ແລະ ສະກັດກັ້ນການສໍ້ລາດບັງຫຼວງ, ທັດສະນະຂອງພັກເຮົາກ່ຽວກັບບັນຫານີ້ ແມ່ນດຳເນີນການກວດກາໃຫ້ມີ ຄວາມສັກສິດ ແລະ ມີຄຸນນະພາບດີຂຶ້ນ ແນໃສ່ຮັບປະກັນຄວາມເປັນເອກະພາບພາຍໃນພັກ, ເຮັດໃຫ້ການເຄື່ອນໄຫວຂອງພັກ ແລະ ອົງການປົກຄອງດຳເນີນໄປດ້ວຍຄຸນນະພາບທີ່ນັບມື້ນັບດີຂຶ້ນ ແລະ ຖືກຕ້ອງຕາມແນວທາງຂອງພັກ, ກົດລະບຽບຂອງພັກ ແລະ ກົດໝາຍຂອງລັດ. ເຮັດໃຫ້ຖັນແຖວສະມາຊິກພັກ ແລະ ພະນັກງານປະຕິບັດໜ້າທີ່ດ້ວຍຄວາມຈົງຮັກພັກດີ ແລະ ຊື່ສັດ, ສະກັດກັ້ນ, ກຳຈັດພະຍາດອາຍາສິດ ແລະ ການສໍ້ລາດບັງຫຼວງທຸກຮູບແບບ.
ລັດຖະບານ ໄດ້ວາງນະໂຍບາຍ ການສະກັດກັ້ນ ແລະ ຕ້ານການສໍ້ລາດບັງຫຼວງເປັນວຽກໜຶ່ງທີ່ມີຄວາມຈຳເປັນຕ້ອງໄດ້ແກ້ໄຂ ແລະ ຈະຕ້ອງໄດ້ເຮັດຢ່າງຕໍ່ເນື່ອງທັງເປັນໜ້າທີ່ ແລະ ຄວາມຮັບຜິດຊອບຂອງລັດຖະບານ, ອົງການບໍລິຫານທຸກຂັ້ນ, ທຸກຂະແໜງການ; ຄຽງຄູ່ກັບການປັບປຸງກົງຈັກລັດ ໃຫ້ມີຄວາມເຂັ້ມແຂງ, ມີ ຄວາມໂປ່ງໃສ. ລັດຖະບານ ກໍ່ໄດ້ອອກດຳລັດ ແລະ ກົດໝາຍວ່າດ້ວຍການຕ້ານການສໍ້ລາດບັງຫຼວງ ມາດຕາ 10: ກຳນົດ 11 ພຶດຕິກໍາທີ່ເປັນການສໍ້ລາດບັງຫຼວງ ແລະ ມາດຕາ 25; 12 ຂໍ້ຫ້າມ ຕໍ່ຜູ້ທີ່ມີຖານະຕໍາແໜ່ງສິດອຳນາດ ແລະ ໜ້າທີ່ ເພື່ອເປັນບ່ອນອີງໃຫ້ແກ່ການສະກັດກັ້ນ ແລະ ການຕ້ານການສໍ້ລາດບັງຫຼວງ ແລະ ການຈັດຕັ້ງເຄື່ອນໄຫວ. ໂດຍເຫັນໄດ້ ຄວາມສຳຄັນຂອງວຽກງານດັ່ງກ່າວ, ພັກ ແລະ ລັດຖະບານ ໄດ້ສຶກສາອົບຮົມໃຫ້ກຳແໜ້ນເຊື່ອມຊືມແນວທາງນະໂຍບາຍ, ມະຕິຄຳສັ່ງຂອງລັດຖະບານ, ລະບຽບກົດໝາຍຂອງລັດ, ເຫັນໄດ້ຄວາມເປັນອັນຕະລາຍຂອງການສໍ້ລາດບັງຫຼວງ ເຊິ່ງແຕ່ລະຂັ້ນ, ແຕ່ລະຂະແໜງການກໍ່ໄດ້ເປັນເຈົ້າການເຄື່ອນໄຫວຕ້ານການສໍ້ລາດບັງຫຼວງ, ພົນລະເມືອງມີສິດກ່າວຟ້ອງຕາມກົດໝາຍວ່າດ້ວຍການຮ້ອງທຸກຂອງພົນລະເມືອງທີ່ໄດ້ຮັບຮອງຈາກສະພາແຫ່ງຊາດ ໃນວັນທີ 9 ພະຈິກ 2005.
ລັດຖະບານ ໄດ້ມີການແລກປ່ຽນບົດຮຽນກ່ຽວກັບການຕ້ານການສໍ້ລາດບັງຫຼວງນຳປະເທດເພື່ອນມິດ, ບັນດາປະເທດໃກ້ຄຽງຢູ່ໃນພາກພື້ນ ໂດຍໄດ້ສົ່ງຄະນະຜູ້ແທນໄປຖອດຖອນບົດຮຽນ ເຊີງມາປະຖະກະຖາຢູ່ປະເທດເຮົາ. ພ້ອມກັນນັ້ນ, ລັດຖະບານຍັງໄດ້ສົ່ງຜູ້ຕາງໜ້າຂອງຕົນເຂົ້າຮ່ວມກອງປະຊຸມຕ້ານການສໍ້ລາດບັງຫຼວງທີ່ຈັດຂຶ້ນໃນພາກພື້ນອາຊີປາຊີຟິກ.
ໃນຊຸມປີຜ່ານມາ ບັນດາກະຊວງ, ຂະແໜງການ ແລະ ທ້ອງຖິ່ນຕ່າງກໍ່ໄດ້ສູ້ຊົນປະຕິບັດແຜນການພັດທະນາເສດຖະກິດ – ສັງຄົມ ດ້ວຍກຳລັງແຮງບົ່ມຊ້ອນຢູ່ພາຍໃນປະເທດ, ລະດົມທຶນຈາກທຸກພາກສ່ວນເສດຖະກິດ, ຍາດແຍ່ງການຊ່ວຍເຫຼືອ – ກູ້ຢືມນຳສາກົນ, ຮ່ວມມືກັບຫຼາຍບໍລິສັດຂອງຕ່າງປະເທດ, ອະນຸຍາດໃຫ້ນາຍທຶນຕ່າງຊາດມາລົງທຶນໂດຍກົງ ແລະ ອື່ນໆ ເຊິ່ງທັງໝົດຕົກເປັນເງິນຫຼາຍຮ້ອຍຕື້ກີບທີ່ໄດ້ນຳໃຊ້ເຂົ້າໂຄງການກໍ່ສ້າງພື້ນຖານໂຄງລ່າງຜະລິດກະສິກຳເປັນສິນຄ້າ ເຊັ່ນ: ໄຟຟ້ານ້ຳຕົກ, ເສັ້ນທາງຄົມມະນາຄົມ, ກົນຈັກກະສິກຳ, ໂຮງງານອຸດສາຫະກຳ, ຂົນສົ່ງ, ສື່ສານ, ການບໍລິການ, ໂຮງຮຽນ, ໂຮງໝໍ ແລະ ອື່ນໆ. ໃນນັ້ນ, ມີຫຼາຍໂຄງການ ແລະ ກິດຈະການສ້າງສຳເລັດ ແລະ ນຳໃຊ້ຕົວຈິງທີ່ມີປະສິດທິຜົນ ເຮັດໃຫ້ຖານະທາງດ້ານເສດຖະກິດ – ການເງິນຂອງປະເທດ ແລະ ຊີວິດການເປັນຢູ່ຂອງປະຊາຊົນມີການປ່ຽນແປງດີຂຶ້ນເທື່ອລະກ້າວ.
ຄຽງຄູ່ກັບຜົນງານທີ່ຍາດມາໄດ້ ພວກເຮົາຕ້ອງປັບປຸງຕົນເອງ ເຊັ່ນ: ຍັງມີຫຼາຍໂຄງການ ແລະ ກິດຈະການກໍ່ສ້າງຊັກຊ້າ, ບໍ່ສຳເລັດ ຫຼື ສຳເລັດແຕ່ຄຸນນະພາບບໍ່ສູງ, ປະສິດທິຜົນຕ່ຳ. ນອກຈາກນັ້ນ, ຍັງມີຫຼາຍໂຄງການສຳຄັນທີ່ນຳໃຊ້ທຶນຊ່ວຍເຫຼືອ – ກູ້ຢືມຈາກສາກົນຖືກຫຼົ້ມເຫຼວຍ້ອນການຄຸ້ມຄອງນຳໃຊ້ບໍ່ດີ, ຊະຊາຍ, ບໍ່ລວມສູນ, ເມື່ອຮອດກຳນົດເວລາສະສາງຈະບໍ່ສາມາດເກັບກູ້ທຶນທົດແທນໄດ້.
ບັນດາບໍລິສັດບໍ່ໜ້ອຍທີເຮັດການຄ້າ – ຂາຍເຖື່ອນ, ຫຼົບຫຼີກພາສີອາກອນຂອງລັດ. ສະພາບການດັ່ງກ່າວນີ້ເປັນອັນກົດໜ່ວງການຂະຫຍາຍຕົວທາງດ້ານເສດຖະກິດ – ສັງຄົມ ເຊິ່ງຖ້າປະປ່ອຍໃຫ້ຊຳເຮື້ອຕໍ່ໄປກໍ່ຈະເປັນອຸປະສັກຂັດຂວາງຕໍ່ການຈັດຕັ້ງປະຕິບັດແຜນການພັດທະນາເສດຖະກິດ – ສັງຄົມ.
ໃນຫຼາຍປີຜ່ານມາ ລັດຖະບານ ກໍ່ຄືອົງການກວດກາລັດ ສົມທົບກັບອົງການຕ້ານ ແລະ ສະກັດກັ້ນການສໍ້ລາດບັງຫຼວງສາກົນ ສປຊ ໄດ້ປະສານດ້ານທຶນກັບທະນາຄານໂລກ, ວຽກງານການປົກຄອງ ພ້ອມກັນຈັດຕັ້ງກອງປະຊຸມສຳມະນາໃນຫົວຂໍ້ ເພີ່ມທະວີການເຂົ້າຮ່ວມກັນຢ່າງສະໜິດແໜ້ນ ໂດຍໃຊ້ມາດຕະການເພື່ອຕ້ານ ແລະ ສະກັດກັ້ນການສໍ້ລາດບັງຫຼວງ ແລະ ສິ່ງປະກົດການຫຍໍ້ທໍ້ອື່ນໆໃຫ້ຄ່ອຍສູນຫາຍໄປໃນທົ່ວແຜ່ນດິນລາວ ໂດຍສະເພາະອົງການຈັດຕັ້ງຂອງ ພັກ – ລັດ ໃຫ້ມີຄວາມໂປ່ງໃສໄດ້ເທື່ອລະກ້າວ.
ສັງລວມແລ້ວ, ການສໍ້ລາດບັງຫຼວງ, ການໂກງ, ການກິນສິນບົນ, ໂລບມາກໂລພາ, ອາຍາສິດ ຫຼື ການທຸຈະລິດທັງປວງທີ່ຝຶນກັບຄວາມຍຸຕິທຳ ແລະ ສິນທຳ ນັ້ນແມ່ນບັນຫາໃຫຍ່, ມີຂອບເຂດອັນກວ້າງຂວາງ, ມີປະຫວັດການດຳເນີນມາແຕ່ດົນນານແລ້ວ, ມີການແຜ່ລາມອັນສະຫຼັບສັບຊ້ອນ, ທັງພົວພັນກັບທຸກຂັ້ນ, ທຸກຂອດໃນຊີວິດຂອງສັງຄົມ ແລະ ຂອງທຸກໆປະເທດໃນທົ່ວໂລກ. ສະພາບການດັ່ງກ່າວເຮັດໃຫ້ເກີດຜົນເສຍຫາຍອັນ ໃຫຍ່ຫຼວງນັບທັງການເມືອງ, ເສດຖະກິດ ແລະ ວັດທະນາທຳ – ສັງຄົມ. ດ້ານການເມືອງ ໄດ້ເຮັດໃຫ້ອຳນາດການປົກຄອງອ່ອນເພຍ, ເຮັດໃຫ້ຄວາມເຊື່ອໝັ້ນຕໍ່ການນຳພາຂອງພັກ – ລັດ ໃນຖັນແຖວພະນັກງານ – ລັດຖະກອນ ແລະ ປະຊາຊົນຫຼຸດໜ້ອຍຖອຍລົງ.
ສະນັ້ນ, ວຽກງານຕ້ານ ແລະ ສະກັດກັ້ນການສໍ້ລາດບັງຫຼວງ ກໍ່ແມ່ນການດຳເນີນພາລະກິດຂອງການປະຕິວັດ, ມັນແມ່ນການປົກປັກຮັກສາລະບອບໃໝ່ສັງຄົມນິຍົມ ຂອງພວກເຮົາ ເມື່ອເປັນເຊັ່ນນັ້ນ ບັນຫາການຕ້ານການສໍ້ລາດບັງຫຼວງຈະປະຕິບັດໄດ້ຫຼາຍ – ໜ້ອຍລະດັບໃດນັ້ນ, ມັນກໍ່ຂຶ້ນກັບຫຼາຍເງື່ອນໄຂ ແລະ ຫຼາຍປັດໄຈທັງດ້ານໃນຕົວ ແລະ ນອກຕົວ. ເຖິງແນວໃດກໍ່ຕາມ ຖ້າເຮົາຫາກພ້ອມກັນຕັດສິນໃຈອັນເດັດດ່ຽວ ແລະ ມີຄວາມເປັນເອກະພາບກັນ, ມີວິທີການທີສອດຄ່ອງແລ້ວ ຈະເຮັດໃຫ້ບັນຫາການສໍ້ລາດບັງຫຼວງ, ການກິນສິນບົນ ແລະ ການຊື້ຈ້າງຈອບອອຍຖືກກຳຈັດຮັດແຄບເຂົ້າ ແລະ ໃນທີ່ສຸດກໍ່ຖືກຕີຖອຍໄດ້ຢ່າງສິ້ນເຊີງ.
ທ່ານ ສັນຍາລັກ ແກ້ວຄໍາຮຸ່ງ ວິຊາການສະຖາບັນການເມືອງການປົກຄອງແຫ່ງຊາດ

robotstxt: allowed

filter: keep


text:
ໃນຕອນບ່າຍວັນທີ 14 ຕຸລາ 2016 ຜ່ານມານີ້, ມະຫາວິທະຍາໄລແຫ່ງຊາດຮ່ວມກັບກະຊວງສຶກສາທິການ ແລະກີລາ ໄດ້ຈັດພິທີຕ້ອນຮັບເລຂາທິການໃຫຍ່ຂອງອົງການຝຣັ່ງໂກໂຟນີສາກົນຢູສະໂມສອນເສດຖະສາດ ແລະບໍລິຫານທຸລະກິດ ມຊ. ພ້ອມທັງໄດ້ຈັດພິທີເຊັນບົດບັນທຶກຄວາມເຂົ້າໃຈລະຫວ່າງ ກະຊວງສຶກສາທິການ ແລະກີລາ ແລະສະຖານທູດຝຣັ່ງປະຈຳ ສປປ. ລາວ ຂຶ້ນທີ່ຫ້ອງປະຊຸມຂອງສູນພາສາຝຮັ່ງໂກໂຟນີ ມຊ. ໂດຍການເປັນກຽດເຂົ້າຮ່ວມຂອງພະນະທ່ານ ນາງ ມີກາແອນຊ໋ອງ (Michaelle Jean) ເລຂາທິການໃຫຍ່ຂອງອົງການຝຣັ່ງໂກໂຟນີສາກົນ, ທ່ານ ນາງ ແສງເດືອນ ຫຼ້າຈັນທະບູນ ກຳມະການສູນກາງພັກ, ລັດຖະມົນຕີກະຊວງສຶກສາທິການ ແລະກີລາ, ທ່ານ ສຈ.ປອ. ສົມສີ ຍໍພັນໄຊ ວ່າການແທນອະທິການບໍດີ ມຊ, ທ່ານ ນາງ ໂກດິນ ເລີດູ (Claudine LEDOUX)ເອກອັກຄະລັດຖະທູດຝຣັ່ງ ປະຈຳ ສປປ. ລາວ, ທ່ານ ເອລິກ ນອກມັງ ຕີໂບ (Eric-Normand THIBAULT)ຜູ້ຕາງໜ້າອົງການຝຣັ່ງໂກໂຟນີສາກົນ ລະດັບພາກພື້ນອາຊີ-ປາຊີຟິກ, ບັນດາຫົວໜ້າກົມທີ່ກ່ຽວຂ້ອງ ຈາກກະຊວງການຕ່າງປະເທດ, ມີບັນດາທ່ານຮອງອະທິການບໍດີ, ຄະນະບໍດີ, ຫົວໜ້າຫ້ອງການ, ແຂກທີ່ຖືກເຊີນ, ພະນັກງານ, ຄູ-ອາຈານ ພ້ອມດ້ວຍນັກສຶກສາເຂົ້າຮ່ວມ.
ໂອກາດນີ້, ທ່ານ ສຈ.ປອ. ສົມສີ ຍໍພັນໄຊ ໄດ້ຂຶ້ນກ່າວຕ້ອນຮັບ ແລະສະແດງຄວາມຍິນດີ ຕໍ່ການມາຢ້ຽມຢາມ ມຊ. ຂອງພະນະທ່ານນາງ ມີກາແອນຊ໋ອງທີ່ມາຢຽມຢາມ ມຊ. ໃນຄັ້ງນີ້, ພ້ອມທັງລາຍງານສະພາບລວມໂດຍຫຍໍ້ຂອງ ມຊ. ໃຫ້ທ່ານໄດ້ຮັບຊາບ ເຊິ່ງໄດ້ກ່າວບາງຕອນວ່າ: ມະຫາວິທະຍາໄລແຫ່ງຊາດໄດ້ຮັບການສ້າງຕັ້ງຂຶ້ນໃນວັນທີ 5 ພະຈິກ ປີ 1996 ໂດຍການເຕົ້າໂຮມເອົາບັນດາສະຖາບັນການສຶກສາຊັ້ນສູງ ເຊິ່ງເມື່ອກ່ອນຂຶ້ນກັບຫຼາຍກະຊວງເຂົ້າເປັນມະຫາວິທະຍາໄລແຫ່ງຊາດ. ເຊິ່ງປັດຈຸບັນມະຫາວິທະຍາໄລຂອງພວກເຮົາປະກອບມີ 13 ຄະນະວິຊາ, 2 ສະຖາບັນ, 1 ຫໍສະໝຸດກາງ, 5 ສູນ, 11 ຫ້ອງການ, ມີ ໂຮງໝໍ ແລະໂຮງຮຽນພອນສະຫວັນ ແລະຊົນເຜົ່າກຽມມະຫາວິທະຍາໄລ; ມີພະນັກງານທັງໝົດ 1.965 ຄົນ, ຍິງ 881 ຄົນ, ໃນນັ້ນມີວຸດທິການສຶກສາລະດັບປະລິນຍາເອກ 134 ຄົນ, ຍິງ 26 ຄົນ, ປະລິນຍາໂທ 812 ຄົນ, ຍິງ 274 ຄົນ, ປະລິນຍາຕີ 929 ຄົນ, ຍິງ 549 ຄົນ. ມີນັກສຶກທັງໝົດ 21.535 ຄົນ, ຍິງ 8.934 ຄົນ ໃນນັ້ນມີນັກສຶກສາຕ່າງປະເທດ 699 ຄົນ.
ກ່ຽວກັບວຽກງານດ້ານການຮ່ວມມືສາກົນ ມຊ. ພວກເຮົາໄດ້ເຊັນສັນຍາຮ່ວມມືກັບ 120 ກວ່າ ມະຫາວິທະຍາໄລ ແລະອົງການຈັດຕັ້ງສາກົນໃນໂລກ, ເວົ້າສະເພາະການຮ່ວມມືທາງດ້ານພາສາຝຣັ່ງ, ທາງມະຫາວິທະຍາໄລເຮົາໄດ້ຮ່ວມມືກັບສະຖານທູດຝຮັ່ງ, ອົງການມະຫາວິທະຍາໄລທີ່ໃຊ້ພາສາຝຮັ່ງ(AUF), ສູນສົ່ງເສີມການສອນພາສາໃນຂົງເຂດອາຊີ-ປາຊີຝິກ(CREFAP),ອົງການຝຣັ່ງໂກໂຟນີສາກົນ.
ສະພາບໂດຍຫຍໍ້ການຮຽນ-ການສອນພາສາຝຣັ່ງຢູ່ ສປປ. ລາວ ໃນລະດັບມະຫາວິທະຍາໄລ, ໄດ້ມີການຮຽນ-ການສອນພາສາຝຣັ່ງໃນມະຫາວິທະຍາໄລ 3 ແຫ່ງຄື: ມະຫາວິທະຍາໄລແຫ່ງຊາດ, ມະຫາວິທະຍາໄລວິທະຍາສາດສຸຂະພາບ ແລະມະຫາວິທະຍາໄລສະຫວັນນະເຂດ ເຊິ່ງມີຈຳນວນນັກສຶກສາທັງໝົດປະມານ 1300 ຄົນ ແລະຄູ-ອາຈານ 39 ຄົນ. ສ່ວນມະຫາວິທະຍາໄລແຫ່ງຊາດ, ການຮຽນ-ການສອນພາສາຝຣັ່ງແມ່ນມີຢູ່ 3 ຄະນະຄື: ຄະນະອັກສອນສາດ, ຄະນະສຶກສາສາດ ແລະຄະນະນິຕິສາດ-ລັດຖະສາດ, ມີນັກສຶກສາທັງໝົດ 574 ຄົນ ແລະອາຈານ29 ຄົນ.
ໃນລະດັບມັດທະຍົມສຶກສາຕອນຕົ້ນ ແລະຕອນປາຍ ມີຈຳນວນນັກຮຽນ 1.880 ຄົນ ແລະຈໍານວນ ຄູ-ອາຈານທັງໝົດ 118 ຄົນ. ໃນລະດັບປະຖົມສຶກສາ ມີຈຳນວນນັກຮຽນ 1.121 ຄົນ ແລະຄູອາຈານທັງໝົດ 38 ຄົນ. ນອກຈາກນັ້ນ, ໄດ້ມີການຮຽນ-ການສອນພາສາຝຣັ່ງ-ພາສາທີ 2 ໃນ 17 ແຂວງ ກວມເອົາ 173 ສະຖາບັນການສຶກສາ ຊັ້ນມັດທະຍົມຕອນຕົ້ນ ແລະຕອນປາຍເຊິ່ງມີຈໍານວນນັກຮຽນທັງໝົດ 7.200 ຄົນ ແລະຄູ-ອາຈານທັງໝົດ 273 ຄົນ. ການຮຽນ-ການສອນພາສາຝຣັ່ງໄດ້ມີການພັດທະນາຢ່າງຕໍ່ເນື່ອງ ສາມາດຍົກລະດັບຄວາມຮູ້-ຄວາມສາມາດ ຂອງຄູ-ອາຈານ ແລະນັກຮຽນນັກ-ສຶກສາໃຫ້ມີຄຸນນະພາບເທື່ອລະກ້າວ ເພື່ອໃຫ້ຫຍັບມໍ່ເຂົ້າກັບລະດັບພາກພື້ນ ແລະສາກົນ. ສ້າງໃຫ້ນັກສຶກສາມີພື້ນຖານ ແລະລະດັບທາງດ້ານພາສາ ແລະວິຊາສະເພາະ ເພື່ອຕອບສະໝອງຕາມຄວາມຕ້ອງການຂອງຕະຫຼາດແຮງງານ.
ໂອກາດດຽວກັນນີ້, ທ່ານ ນາງ ມີກາແອນຊ໋ອງ ກໍໄດ້ຂຶ້ນປາຖະກະຖາ ພ້ອມທັງມີການຖາມ-ຕອບກັບນັກສຶກສາ ເພື່ອໃຫ້ຄວາມຮູ້ ແລະປະສົບການແກ່ນັກສຶກສາທີ່ສົນໃຈຮຽນພາສາຝຣັ່ງ. ຫຼັງຈາກສຳເລັດພິທີຕ້ອນຮັບແລ້ວກໍໄດ້ມີພິທີເຊັນບົດບັນທຶກຄວາມເຂົ້າໃຈລະຫວ່າງ ກະຊວງສຶກສາທິການ ແລະກີລາ ແລະສະຖານທູດຝຣັ່ງປະຈຳ ສປປ. ລາ. ຝ່າຍ ກະຊວງສຶກສາທິການ ແລະກີລາເຊັນໂດຍທ່ານນາງ ແສງເດືອນ ຫຼ້າຈັນທະບູນ ກຳມະການສູນກາງພັກ, ລັດຖະມົນຕີກະຊວງສຶກສາທິການ ແລະກີລາ ແລະຝ່າຍ ສະຖານທູດຝຮັ່ງ ເຊັນໂດຍທ່ານ ໂກດິນ ເລີດູ (Claudine LEDOUX)ເອກອັກຄະລັດຖະທູດຝຣັ່ງ ປະຈຳ ສປປ. ລາວ ການເຊັນບົດບັນທຶກຄວາມເຂົ້າໃຈຂອງທັງສອງຝ່າຍຄັ້ງນີ້ແມ່ນມີຈຸດປະສົງເພື່ອ ສົ່ງເສີມການເຂົ້າເຖິງຂໍ້ມູນ ແລະຊັບພະຍາກອນທີ່ທັນສະໄໝ, ພັດທະນາຄວາມສາມາດດ້ານພາສາຝຣັ່ງ ແລະການນຳໃຊ້ເຕັກໂນໂລຊີໃໝ່ໆເຂົ້າໃນວຽກງານວິຊາການ ແລະວິຊາຊີບ, ເພີ່ມທະວີກິດຈະກຳສົ່ງເສີມວຽກງານຝຮັ່ງໂກໂຟນີ, ເປັນຜູ້ປະຕິບັດງານຂອງມະຫາວິທະຍາໄລແຫ່ງຊາດໃນການປະສານງານເພື່ອຕອບສະໜອງໃຫ້ກັບໂຄງການພາສາຝຣັ່ງ ແລະການເຄື່ອນໄຫວວຽກງານການຝຶກອົບຮົມ ແລະກິດຈະກຳ, ເຊິ່ງຂອບເຂດການເຊັນສັນຍາຮ່ວມມືດັ່ງກ່າວນີ້ແມ່ນໃຊ້ເວລາ 5 ປີ.
ໃນຕອນທ້າຍພິທີທ່ານນາງ ແສງເດືອນ ຫຼ້າຈັນທະບູນ ແລະທ່ານ ນາງ ມີກາແອນຊ໋ອງ ຍັງໄດ້ຮ່ວມກັນປູກຕົ້ນຈໍາປາ(ດອກໄມ້ປະຈໍາຊາດລາວ) ຢູ່ຕໍ່ໜ້າສູນພາສາຝຮັ່ງໂກໂຟນີ ທີ່ວິທະຍາເຂດດົງໂດກອີກດ້ວຍ.


text:
ກອງປະຊຸມສຸດຍອດອາຊຽນ ເລີ່ມຂຶ້ນມື້ນີ້
ພິທີເປີດກອງປະຊຸມສຸດຍອດອາຊຽນ ຄັ້ງທີ 28 ແລະ 29 ແລະ ບັນດາກອງປະຊຸມສຸດຍອດທີ່ກ່ຽວຂ້ອງ ຈະຈັດຂຶ້ນໃນວັນທີ 6 ກັນຍາ 2016 ທີ່ ຫໍປະຊຸມແຫ່ງຊາດ ນະຄອນຫລວງວຽງຈັນ ໂດຍພະນະທ່ານ ບຸນຍັງ ວໍລະຈິດ, ປະທານປະເທດ ແຫ່ງ ສປປ ລາວ ຈະໃຫ້ກຽດກ່າວສູນທອນພົດໃນພິທີເປີດກອງປະຊຸມສຸດຍອດ . ຂະນະທີ່ທ່ານນາຍົກ ໄດ້ເຊີນຊວນ ພໍ່ແມ່ພີ່ນ້ອງ ປວງຊົນລາວຈົ່ງພ້ອມກັນເປັນເຈົ້າພາບທີ່ດີ ຕ້ອນຮັບແຂກດ້ວຍນໍ້າໃຈ ໄມຕີອັນຈົບງາມ ຕາມຮີດຄອງປະເພນີອັນດີງາມຂອງຊາດລາວເຮົາ.
ຂະນະທີ່ໃນວັນທີ 5 ກັນຍາ 2016 ການນຳປະເທດຕ່າງໆກໍທະຍອຍເດີນທາງມາເຖິງນະຄອນຫຼວງວຽງຈັນ ສປປລາວ
ໃນນາມປະທານອາຊຽນ ປີ 2016 ຈະເປັນ ເຈົ້າພາບ ແລະ ເປັນປະທານກອງປະຊຸມສຸດຍອດອາຊຽນ ຄັ້ງທີ 28 ແລະ 29 ແລະ ບັນດາກອງປະຊຸມສຸດຍອດ ທີ່ກ່ຽວຂ້ອງ ຄື: ກອງປະຊຸມສຸດຍອດອາຊຽນ-ຈີນ ຄັ້ງທີ 19 ເພື່ອສະເຫລີມສະຫລອງການພົວພັນຄົບຮອບ 25 ປີ, ກອງປະຊຸມສຸດຍອດອາຊຽນ-ຍີ່ປຸ່ນ ຄັ້ງທີ 19, ກອງປະຊຸມສຸດຍອດອາຊຽນ-ສ. ເກົາຫລີ ຄັ້ງທີ 18. ນອກນັ້ນຍັງມີ ກອງປະຊຸມ ສຸດຍອດອາຊຽນບວກສາມ ຄັ້ງທີ 19, ກອງປະຊຸມສຸດຍອດອາຊຽນ-ອົດສະຕຣາລີ ທຸກໆ 2 ປີເປັນຄັ້ງທຳອິດ, ກອງປະຊຸມສຸດຍອດອາຊຽນ-ສະຫະປະຊາຊາດ ຄັ້ງທີ 8, ກອງປະຊຸມສຸດຍອດອາຊຽນ-ອິນເດຍ ຄັ້ງທີ 14, ກອງປະຊຸມສຸດຍອດອາຊຽນ-ສະຫະລັດ ອາເມລິກາ ຄັ້ງທີ 4 ແລະ ກອງປະຊຸມສຸດຍອດອາຊີຕາເວັນອອກ ຄັ້ງທີ 11 ຊຶ່ງຈະຈັດຂຶ້ນ ທີ່ຫໍປະຊຸມແຫ່ງຊາດ ນະຄອນຫລວງວຽງຈັນ ໃນວັນທີ 6-8 ກັນຍາ 2016. ໃນໂອກາດນີ້, ຍັງມີກອງປະຊຸມສຸດຍອດແມ່ນ້ຳຂອງ-ຍີ່ປຸ່ນ ຄັ້ງທີ 8 ອີກ.
ກອງປະຊຸມສຸດຍອດອາຊຽນ ຄັ້ງທີ 28 ຈະປຶກສາຫາລື ກ່ຽວກັບ ການຮັດແໜ້ນປະຊາຄົມອາຊຽນ ກໍຄື ການຜັນຂະຫຍາຍວິໄສທັດອາຊຽນ 2025 ແລະ ທິດທາງໃນຕໍ່ໜ້າ. ສ່ວນກອງປະຊຸມສຸດຍອດອາຊຽນ ຄັ້ງທີ 29 ຈະປຶກ ສາຫາລື ກ່ຽວກັບ ການຮ່ວມມືອາຊຽນກັບພາຍນອກ ແລະ ແລກປ່ຽນຄວາມຄິດຄວາມເຫັນ ກ່ຽວກັບ ບັນຫາພາກພື້ນ ແລະ ສາກົນ ທີ່ມີຄວາມເປັນຫ່ວງ ແລະ ສົນໃຈຮ່ວມກັນ.
ສ່ວນບັນດາກອງປະຊຸມສຸດຍອດອາຊຽນກັບຄູ່ເຈລະຈາ ຈະໄດ້ທົບທວນການຮ່ວມມືໃນໄລຍະຜ່ານມາ ແລະ ປຶກສາຫາລືທິດທາງການຮ່ວມມືໃນຕໍ່ຫນ້າ ແລະ ແລກປ່ຽນ ຄວາມຄິດເຫັນ ກ່ຽວກັບ ບັນຫາພາກພື້ນ ແລະ ສາກົນ. ກອງປະຊຸມສຸດຍອດອາຊຽນ ບວກສາມ (ສປ ຈີນ, ຍີ່ປຸ່ນ ແລະ ສ.ເກົາຫລີ) ຄັ້ງທີ 19 ແລະ ກອງປະຊຸມສຸດຍອດອາຊີຕາເວັນອອກ ຄັ້ງທີ 11 ປະກອບມີຜູ້ນໍາຈາກ 18 ປະເທດເຂົ້າຮ່ວມ (10 ປະເທດອາຊຽນ, ຈີນ, ຍີ່ປຸ່ນ, ສ.ເກົາຫລີ, ລັດເຊຍ, ອົດສະຕາລີ, ນິວຊີແລນ, ອິນເດຍ ແລະ ສະຫະລັດ ອາເມລິກາ) ຈະໄດ້ທົບທວນການຮ່ວມມືໃນໄລຍະຜ່ານມາ ແລະ ກຳນົດທິດທາງການຮ່ວມມືໃນຕໍ່ຫນ້າ ແລະ ແລກປ່ຽນຄວາມຄິດ ຄວາມເຫັນ ກ່ຽວກັບ ບັນຫາພາກພື້ນ ແລະ ສາກົນ.
ມາຮອດປັດຈຸບັນ ສປປລາວ ມີຄວາມພ້ອມທຸກແລ້ວ ໃນການເປັນເຈົ້າພາບກອງປະຊຸມຄັ້ງນີ້ . ທ່ານ ວຽງໄຊ ພົມມະຈັນ ຮອງຫົວໜ້າກົມພິທີການທູດກະຊວງການຕ່າງປະເທດ ລາຍງານເມື່ອວັນພະຫັດຜ່ານມາວ່າ: ມາຮອດປັດຈຸບັນ ດ້ານສະຖານທີ່ຈັດກອງປະຊຸມສຸດຍອດອາຊຽນ ຄັ້ງທີ28 ແລະ29 ແລະກອງປະຊຸມອື່ນໆມີຄວາມພ້ອມແລ້ວໂດຍສະເພາະ ການກະກຽມຫ້ອງປະຊຸມ ທີ່ຫໍປະຊຸມແຫ່ງຊາດ, ການກວດສອບອຸປະກອນທີ່ຈຳເປັນ, ການຈັດວາງຫ້ອງຕ່າງໆ. ພ້ອມດຽວກັນການຈັດສັນຂະບວນລົດ ແລະ ສະຖານທີ່ຈອດລົດຂອງການນຳແມ່ນໄດ້ມີການປະສານງານກັບຂະແໜງການກ່ຽວຂ້ອງເປັນທີ່ຮຽບຮ້ອຍ.ໃນດ້ານໂຮງແຮມທີ່ພັກ ໃຫ້ບັນດາປະມຸກລັດ , ຄະນະຜູ້ແທນ ກໍ່ມີການຈັດສັນໄວ້ເປັນທີ່ຮຽບຮ້ອຍ ແລ້ວ.
ສ່ວນການກະກຽມພາຫະນະ, ການໄປ – ການມາ, ກວດກາ ເຊັກລົດເປັນທີ່ຮຽບຮ້ອຍ ແລະ ມີການຝືກອົບຮົມພະນັກງານທີ່ຮັບໃຊ້ໃນການຂັບລົດສໍາເລັດແລ້ວ ລວມເຖິງລະບົບການຈອດລົດ, ການອອກລົດ ແລະ ການນຸ່ງຖືພະນັກງານຂັບລົດ ແມ່ນໃຫ້ຢູ່ໃນລະບຽບ.
ສ່ວນພະແນກໂຍທາທິການ ແລະຂົນສົ່ງ (ຍທຂ)ນະຄອນຫຼວງວຽງຈັນ ກໍໄດ້ອອກແຈ້ງການ ເມື່ອວັນທີ 2 ກັນຍາ 2016 ກ່ຽວກັບການປິດເສັ້ນທາງການສັນຈອນຂອງພາຫະນະທຸກປະເພດລະຫວ່າງວັນທີ 6-8 ກັນຍາ; ໃນນັ້ນ
ເລີ່ມແຕ່ວັນທີ 06 ຫາ 08/09/2016 ເປັນຕົ້ນໄປ ໃຫ້ງົດການສັນຈອນຍານພາຫະນະທຸກປະເພດຕາມເສັ້ນທາງສຳຄັນດັ່ງນີ້:
1. ຖະໜົນ ໄກສອນ ພົມວິຫານ ( ແຕ່ປະຕູໄຊ – ສີ່ແຍກໄຟອຳນາດດົງໂດກ ).
2. ຖະໜົນ ຈອມມະນີ ( ແຕ່ວົງວຽນໂທລະພາບແຫ່ງຊາດ – ສີ່ແຍກໄຟອຳນາດໜອງໜ່ຽງ
ນອກນີ້ ໃຫ້ງົດການສັນຈອນພາຫະນະທຸກປະເພດຊົ່ວຄາວ ( ບາງເວລາ ) ຕາມຖະໜົນດັ່ງນີ້:
1 ຖະໜົນ ສຸພານຸວົງ ( ແຕ່ສາມແຍກສີໄຄ – ສີ່ແຍກໄຟອຳນາດສີຫອມຫຼັກ 1 ).
2 ຖະໜົນ ເສດຖາທິລາດ ( ແຕ່ໄຟແດງອຳນາດສີຫອມຫຼັກ 1 – ສີ່ແຍກໄຟອຳນາດທາດຂາວ ).
3 ຖະໜົນ ສາມແສນໄທ ( ສີ່ແຍກໄຟອຳນາດທາດຂາວ – ສາມແຍກສວນເຈົ້າຟ້າງຸ່ມຫຼັກ 2 ).
4 ຖະໜົນ ເຈົ້າຟ້າງຸ່ມ ( ສາມແຍກທາດຂາວ – ສາມແຍກສຳນັກງານໃຫຍ່ທະນາຄານການຄ້າຕ່າງປະເທດ ).
5 ຖະໜົນ ລ້ານຊ້າງ ( ແຕ່ຫໍຄຳ – ປະຕູໄຊ ).
ນອກນີ້ຍັງ ຫ້າມຈອດພາຫະນະທຸກປະເພດຕາມແຄມທາງ, ທາງຄົນຍ່າງ ຢ່າງເດັດຂາດ ຕາມເສັ້ນທາງ ຂ້າງເທິງ;
ໃຫ້ນັກຂັບຂີ່ພາຫະນະທຸກປະເພດປະຕິບັດຕາມການສັນຍານຂອງເຈົ້າໜ້າທີ່ຕຳຫຼວດຈະລາຈອນ ທີ່ປະຈຳການຢູ່ແຕ່ລະຈຸດຕາມເສັ້ນທາງ.
ສ່ວນທ່ານ ພັທ. ຢຸດຕະພົງ ສຸວັນນະສິງຫົວຫນ້າພະແນກຈະລາຈອນ ນະຄອນຫຼວງວຽງຈັນ ກ່າວກ່ອນຫນ້ານີ້ວ່າ: ຈະລາຈອນ ກຳນົດ 115 ຈຸດປະຈຳການຢູ່ຕາມເສັ້ນທາງສາຍຫຼັກ ແລະ ສາຍສຳຮອງ ລວມທັງຈຸດປ້ອງກັນຕ່າງໆ ຮອງຮັບກອງປະຊຸມສຸດຍອດອາຊຽນ ພ້ອມທັງຮຽກຮ້ອງໃຫ້ຜູ້ໃຊ້ລົດໃຊ້ຖະໜົນຖ້າຫຼີກລ້ຽງໄດ້ກໍຢາກໃຫ້ຫຼີກລ້ຽງເສັ້ນທາງ ທີ່ໄດ້ກຳນົດ.
#ເສດຖະກິດ ການຄ້າ/ແຫລ່ງຄວາມຮູ້ຄູ່ສັງຄົມ


text:
ນ້ອງ ມິມີ່ ພູນຊັບ ພົນໂຍທາ ຜູ້ຊະນະ ການປະກວດສາວຊັນຊິວ ຄົນທຳອິດຂອງລາວ
ຂໍສະແດງຄວາມຍິນດີກັບນ້ອງ ມິມີ່ ພູນຊັບ ພົນໂຍທາ ຜູ້ຊະນະການປະກວດສາວ ຊັນຊິວ ຄົນທຳອິດຂອງລາວ. ນ້ອງ ມິມີ່ ມີຜົມທີ່ນຸ້ມ, ມື່ນ, ເງົາງາມ, ມີນ້ຳໝັກ, ມີບຸກຄະລິກທີ່ດີ ບວກກັບຄວາມໝັ້ນໃຈທີ່ເຫຼືອລົ້ນ ຈຶ່ງໄດ້ຮັບຄະແນນສູງສຸດຈາກການໃຫ້ຄະແນນຂອງກຳມະການທັງສາມຝ່າຍກໍ່ຄື ຊັນຊິວ, ວົງແບັກອາຍ ແລະ ວາລະສານຂວັນໃຈ.
ຢ່າງໃດກໍ່ຕາມ, ກໍ່ຂໍຝາກນ້ອງ ມິມີ່ ໄວ້ໃນອ້ອມອົກອ້ອມໃຈຂອງທຸກໆຄົນນຳເດີ. ແລ້ວຢ່າລືມຕິດຕາມຜົນງານການຖ່າຍເອັມວີ ແລະ ປົກວາລະສານຂອງນ້ອງໄດ້ໃນໄວໆນີ້.
ທີ່ມາ: Kuanjai Magazine


text:
ຝຶກອົບຮົມການພັດທະນາເວັບດ້ວຍການຂຽນ ພາສາ HTML, CSS , PHP ແລະ MYSQL
ໃນຕອນເຊົ້າເວລາ 8: 30 ໂມງ ຂອງວັນທີ 21 ມີນາ 2016 ທີ່ຜ່ານມາ ທາງ ສູນສະຖິຕິປະຈຳແຂວງອຸດົມໄຊ ຂອງພວກເຮົາໄດ້ຈັດຝຶກອົບຮົມການພັດທະນາເວັບດ້ວຍການຂຽນ ພາສາ HTML, css , php ແລະ MySQL ເຂົ້າໃນການສ້າງເວັບໄຊ໌ ການຝຶກອົບຮົມໃນຄັ້ງນີ້ໄດ້ເປີດຂຶ້ນຢ່າງເປັນທາງການ ພາຍໃຕ້ການເປັນປະທານຂອງ ທ່ານ ສອນເພັດ ຂວັນສຸພາ ຫົວໜ້າສູນສະຖິຕິປະຈຳແຂວງ ອຸດົມໄຊ ແລະ ເປັນປະທານຮ່ວມຂອງທ່ານ ອ່ອນແກ້ວ ອຸ່ນອາລົມ ຫົວໜ້າພະແນກແຜນການ ແລະ ການລົງທຶນແຂວງ. ການຝຶກອົບຮົມໃນຄັ້ງນີ້ມີຜູ້ເຂົ້າຮ່ວມທັງໝົດ 18 ທ່ານ, ທີມງານຄູຝຶກຈາກສູນສະຖິຕິແຫ່ງຊາດ ຈຳນວນ 2ທ່ານ , ບັນດານັກສຳມະນາກອນ ທີ່ຈາກ ສູນສະຖິຕິປະຈໍາແຂວງ, ພະແນກແຜນການ ແລະ ການລົງທຶນ ແລະ ພະນັກງານ ຈາກສູນສະຖິຕິປະຈໍາ 2 ເມືອງ ເຊັ່ນ: ເມືອງ ໄຊ ແລະ ເມືອງ ປາກແບງ. ໃນການການຝຶກອົບຮົມຄັ້ງນີ້ເພື່ອປັປຸງວຽກງານທາງດ້ານICT(ເວັບໄຊ໌)ໄປຄຽງຄູ່ກັບວຽກງານສະຖິຕິ, ທັງເປັນການຜະລິດຂໍ້ມູນໄປ
ຫາການເຜີຍແຜ່ຂໍ້ມູນສະຖິຕິຕາມມາດຕະຖານສາກົນເພື່ອຕອບສະໜອງຄວາມຮຽກຮ້ອງຕ້ອງການໃນຍຸກປະຈຸບັນ ແລະ ເພື່ອສ້າງບຸກຄະລາກອນ ແລະ ວິຊາການໃຫ້ມີຄວາມຊຳນານງານ.


text:
48 + Reviews #90 of 884 Specialty Lodging in New Delhi
View Photos
. Hotel ວິທະຍາໄລ Inn
17 A / 51 AjmalKhan Road, ໃກ້ Karol ສະຖານີລົດໄຟໃຕ້ດິນ Bagh, Karol Bagh, New Delhi
Host ຂອງທ່ານ : ທ່ານ. Rajnish Kumar
Hotel ວິທະຍາໄລ Inn Delhi ເປັນໂຮງແຮມຫລູຫລາລະດັບທໍາອິດທີ່ຕັ້ງຢູ່ໃນຫົວໃຈຂອງນະຄອນຫຼວງແຫ່ງຊາດກຸງນິວເດລີໄດ້. ຕັ້ງຢູ່ໃນທ່າມກາງຂອງເກມການຄ້າທີ່ໃຫຍ່ທີ່ສຸດຂອງອາຊີ Karol Bagh ໄດ້. ໂຮງແຮມວິທະຍາໄລ Inn ໄດ້ຮັບການສະຫນອງການບໍລິການຕ້ອນຮັບຄຸນນະພາບສາກົນສໍາລັບການຫຼາຍກ່ວາສິບປີແລ້ວເພື່ອນັກທ່ອງທ່ຽວທຸລະກິດຫລືນັກທ່ອງທ່ຽວ leisure ຟຸ່ມເຟືອຍຈາກອິນເດຍເຊັ່ນດຽວກັນກັບການທັງຫມົດໃນທົ່ວໂລກ. ນັກທ່ອງທ່ຽວສະແຫວງຫາໂຮງແຮມຂອງພວກເຮົາສໍາລັບຊະນິດກ້ວາງຂອງການບໍລິການແລະສິ່ງອໍານວຍຄວາມວ່າທີ່ຊ່ວຍໃຫ້ເຂົາຢູ່ການຜະລິດໃນຂະນະທີ່ລົດໄຟໃຕ້ດິນນະຄອນ New Delhi.\r\n ຫ້ອງພັກໃນໂຮງແຮມວິທະຍາໄລ Inn ສະເຫນີສະພາບແວດລ້ອມທີ່ງຽບສະຫງົບແລະສັນຕິພາບສໍາລັບນັກທ່ອງທ່ຽວແລະການບໍລິການທຸລະກິດເຊັ່ນ: ເຄື່ອງ copier fax ພິມປະສົມປະສານແລະອີເມວ Internet PC ແລະ roaming ໂທລະສັບມືຖືກ່ຽວກັບຄວາມຕ້ອງການ.\r\n ພວກເຮົາຢ່າງແທ້ຈິງສົມທົບໂລກຂອງຄວາມສຸກກັບທຸລະກິດຂອງທ່ານ. ພວກເຮົາສະຫນອງ interludes ສຸກກັບການເຮັດວຽກທີ່ຮ້າຍແຮງ. ສະຖານທີ່ຂອງພວກເຮົາຈະມຸ່ງໄປໃນຄໍາວ່າຄວາມຕ້ອງການຂະຫນາດນ້ອຍສຸດຂອງທ່ານ. A ການບໍລິການຢູ່ທີ່ໂຮງແຮມວິທະຍາໄລ Inn ແມ່ນ unparalleled ໃນມາດຕະຖານຂອງຄວາມຊັບຊ້ອນແລະສະດວກສະບາຍ. ສະພາບແວດລ້ອມທີ່ເອື້ອອໍານວຍແນະນໍາບຸກຄົນທົ່ວໄປຂອງພວກເຮົາເປັນຊີວິດຟຸ່ມເຟືອຍຈາກປັດຈຸບັນຂອງການກວດໃນໂຮງແຮມວິທະຍາໄລ Inn ປະເພນີໃນການຕ້ອນຮັບ gracious ແມ່ນເຫັນໄດ້ຊັດເຈນຈາກເວລາທີ່ທ່ານເຂົ້າ lobby ໄດ້ ອ່ານເພີ່ມເຕີມກ່ຽວກັບ . Hotel ວິທະຍາໄລ Inn Delhi


text:
ຂປລ. ໃນມື້ທີ 7 ຂອງການດຳເນີນກອງປະຊຸມສະໄໝສາມັນ ເທື່ອ ທີ 8 ຂອງສະພາແຫ່ງຊາດ ຊຸດທີ VII ວັນທີ 17 ທັນວາ 2014 ພາຍໃຕ້ການເປັນ ປະທານຂອງ ທ່ານນາງ ປານີ ຢາທໍ່ຕູ້ ປະທານສະພາແຫ່ງຊາດ, ບັນດາສະມາຊິກສະພາແຫ່ງຊາດ ເຂດເລືອກຕັ້ງຕ່າງໆ ໄດ້ ສຸມໃສ່ພິຈາລະນາກ່ຽວກັບ ການປັບປຸງລັດຖະທຳມະນູນ ປີ 2003 ເຊິ່ງລັດຖະທຳມະນູນ ສະບັບປີ 2003 ປະກອບ ມີ 11 ໝວດ
ຂປລ. ໃນມື້ທີ 7 ຂອງການດຳເນີນກອງປະຊຸມສະໄໝສາມັນ ເທື່ອ ທີ 8 ຂອງສະພາແຫ່ງຊາດ ຊຸດທີ VII ວັນທີ 17 ທັນວາ 2014 ພາຍໃຕ້ການເປັນ ປະທານຂອງ ທ່ານນາງ ປານີ ຢາທໍ່ຕູ້ ປະທານສະພາແຫ່ງຊາດ, ບັນດາສະມາຊິກສະພາແຫ່ງຊາດ ເຂດເລືອກຕັ້ງຕ່າງໆ ໄດ້ ສຸມໃສ່ພິຈາລະນາກ່ຽວກັບ ການປັບປຸງລັດຖະທຳມະນູນ ປີ 2003 ເຊິ່ງລັດຖະທຳມະນູນ ສະບັບປີ 2003 ປະກອບ ມີ 11 ໝວດ, 98 ມາດຕາ ແລະ ສະບັບປັບປຸງ ໃໝ່ນີ້ປະ ກອບມີ 14 ໝວດ, 119 ມາດຕາ. ສະເພາະປັບປຸງມີ 5 ໝວດ ຄື: ໝວດສະພາແຫ່ງຊາດ, ປະທານປະເທດ, ລັດຖະບານ, ການປົກຄອງທ້ອງຖິ່ນ, ສານປະຊາຊົນ ແລະ ອົງການໄອຍະການປະຊາຊົນ, ໄດ້ເພີ່ມເຂົ້າໃໝ່ 3 ໝວດຄື: ສະພາປະຊາຊົນ ທ້ອງຖິ່ນ, ການກວດສອບແຫ່ງລັດ, ຄະນະກຳມະ ການເລືອກຕັ້ງແຫ່ງຊາດ, ພ້ອມນີ້ກໍໄດ້ປັບປຸງເນື້ອໃນບາງມາດຕາ.
ທ່ານ ສົມພັນ ແພງຄຳມີ ຮອງປະທານສະພາແຫ່ງຊາດ, ຮອງຄະນະກຳມະການລະດັບຊາດເພື່ອການ ປັບປຸງລັດຖະທຳມະນູນ ໄດ້ສະເໜີກ່ຽວກັບ ການປັບປຸງລັດຖະທຳມະນູນ ປີ 2003 ວ່າ: ລັດຖະທຳມະນູນ ສະບັບທຳອິດຂອງ ສປປ ລາວ ໄດ້ພິຈາລະນາ ແລະ ຮັບຮອງເອົາໂດຍກອງປະຊຸມສະໄໝ ສາມັນເທື່ອທີ 6 ຂອງສະພາປະຊາຊົນສູງສຸດ ຊຸດທີ II ແລະ ປະທານປະເທດອອກລັດຖະ ດຳລັດປະກາດໃຊ້ຢ່າງເປັນທາງການໃນວັນທີ 15 ສິງຫາ 1991 ໄດ້ຮັບການປັບປຸງເທື່ອທຳອິດປີ 2003. ຜ່ານໄລຍະ 23 ປີ ແຫ່ງ ການຈັດຕັ້ງປະຕິບັດລັດຖະທຳມະນູນ ສປປ ລາວ ໄດ້ຮັບການປົກປັກຮັກສາ ແລະ ສ້າງສາພັດທະນາໃຫ້ ເຕີບໃຫຍ່ເຂັ້ມແຂງໃນທຸກດ້ານ ເຊິ່ງມັນໄດ້ສະແດງອອກປະເທດ ຂອງພວກເຮົາມີສະຖຽນລະພາບ ທາງດ້ານການເມືອງຢ່າງໜັກແໜ້ນ, ສັງຄົມມີຄວາມສະຫງົບ ແລະ ເປັນລະບຽບຮຽບຮ້ອຍໂດຍພື້ນຖານ, ເສດຖະກິດ-ສັງຄົມ ມີການເຕີບໃຫຍ່ຂະຫຍາຍຕົວຢ່າງຕໍ່ເນື່ອງ, ລະບົບອົງການອຳນາດລັດ ໄດ້ຮັບການປັບປຸງບູລະນະດີຂຶ້ນ ເປັນກ້າວໆ. ຄຽງຄູ່ກັບຈຸດດີຜົນ ໄດ້ຮັບໃນການຈັດຕັ້ງປະຕິບັດລັດ ຖະທຳມະນູນໄລຍະຜ່ານມາເຫັນ ວ່າ ການສ້າງຕັ້ງ ແລະ ປັບປຸງກົງຈັກລັດຍັງບໍ່ທັນປະຕິບັດຕາມລັດຖະທຳມະນູນກຳນົດໄວ້ແຕ່ບໍ່ໄດ້ສ້າງຕັ້ງເຊັ່ນ: ເທດສະບານ, ແຕ່ບາງກົງຈັກ ຍັງບໍ່ທັນໄດ້ກຳນົດຢູ່ໃນລັດຖະທຳມະນູນເຫັນມີຄວາມຈຳເປັນຈັດຕັ້ງ ຫລື ປັບປຸງກ່ອນເຊັ່ນ: ອົງການກວດສອບແຫ່ງລັດ, ສານປະ ຊາຊົນເຂດ ແລະ ອົງການໄອຍະການ ປະຊາຊົນເຂດ, ການອອກນິຕິກຳລຸ່ມກົດໝາຍຂອງອົງການ ຢູ່ຂັ້ນສູນກາງ ແລະ ທ້ອງຖິ່ນຈຳນວນໜຶ່ງ ຍັງຂັດກັບລັດຖະທຳມະນູນເຊັ່ນ: ການຍົກເວັ້ນບໍ່ປະຕິບັດບາງມາດຕາຂອງກົດໝາຍວ່າດ້ວຍພາສີ, ກົດໝາຍວ່າດ້ວຍ ສ່ວຍສາອາກອນ, ການເສີມຂະຫຍາຍສິດ ປະຊາທິປະໄຕ, ສິດເປັນເຈົ້າຂອງ ປະຊາຊົນເຂົ້າ ໃນພາລະກິດປົກປັກຮັກສາ ແລະ ພັດທະນາ ປະເທດຊາດ ບາງທ້ອງຖິ່ນ ບໍ່ທັນແຂງແຮງ, ສະຕິເຄົາລົບກົດໝາຍ ແລະ ປະຕິບັດລັດຖະທຳມະນູນ, ກົດໝາຍຂອງພົນລະເມືອງ, ພະນັກງານ-ລັດຖະກອນ, ທະຫານ, ຕຳຫລວດ, ຕະຫລອດເຖິງ ພະນັກງານທີ່ມີສິດ, ມີອຳນາດບໍ່ທັນເຂັ້ມງວດ.
ທ່ານຮອງປະທານສະພາແຫ່ງຊາດ ຍັງກ່າວຕື່ມອີກວ່າ: ເພື່ອເສີມຂະຫຍາຍສິດເປັນເຈົ້າຂອງປະຊາຊົນເຂົ້າໃນພາລະກິດປົກປັກຮັກສາ ແລະ ພັດທະນາປະເທດ ຊາດໃນໄລຍະໃໝ່ໃຫ້ເຂັ້ມແຂງກວ່າເກົ່າ ໂດຍສະເພາະແມ່ນເພື່ອປະຕິບັດຈິດໃຈເນື້ອໃນສາມສ້າງ ໃຫ້ປະກົດຜົນ ເປັນຈິງຈຳເປັນຕ້ອງ ສ້າງຕັ້ງອົງການຕົວແທນສິດອຳນາດ ແລະ ຜົນປະໂຫຍດຂອງປະຊາຊົນໃຫ້ລົງເຖິງ ປະຊາຊົນຫລາຍກວ່າເກົ່ານັ້ນແມ່ນ ສະພາປະຊາຊົນທ້ອງຖິ່ນຢາກ ສ້າງຕັ້ງໄດ້ກໍຕ້ອງກຳນົດໄວ້ໃນລັດຖະທຳມະນູນ, ພ້ອມນັ້ນກໍເພື່ອເຮັດໃຫ້ ສປປ ລາວ ຫລຸດພົ້ນອອກຈາກປະ ເທດດ້ອຍພັດທະນາໃນປີ 2020, ພ້ອມທັງ ສືບຕໍ່ປະຕິບັດມະຕິກອງປະ ຊຸມໃຫຍ່ຄັ້ງທີ IX ຂອງພັກໃຫ້ສຳເລັດ ແລະ ຮອງຮັບການຈັດຕັ້ງປະ ຕິບັດມະຕິກອງປະຊຸມໃຫຍ່ ຄັ້ງທີ X ຂອງພັກ, ວິໄສທັດເຖິງປີ 2030 ຍຸດທະສາດ ພັດທະນາເສດຖະກິດ-ສັງຄົມ ໄລຍະ 10 ປີ 2016-2025 ໃນຕໍ່ໜ້າ ດັ່ງນັ້ນຈຶ່ງຈຳເປັນຕ້ອງປັບປຸງລັດຖະທຳມະນູນ ປີ 2003 ເພື່ອແກ້ໄຂບ່ອນບໍ່ສອດຄ່ອງ ແລະ ເພີ່ມຕື່ມບ່ອນບໍ່ຄົບຖ້ວນ ເພື່ອເຮັດ ໃຫ້ລັດຖະທຳມະນູນມີເນື້ອໃນຄົບ ຖ້ວນສົມບູນກວ່າເກົ່າ.
ຈາກນັ້ນປະທານກອງປະຊຸມກໍ ໄດ້ມີຄຳຖາມເຈາະຈີ້ມ ແລະ ໃຫ້ທິດ ຊີ້ນຳໃຫ້ບັນດາ ສສຊ ປະກອບຄຳຄິດຄຳເຫັນຢ່າງມີຈຸດສຸມເປັນຕົ້ນ ການຈັດວາງໝວດ, ມາດຕາໂດຍ ສະເພາະໝວດທີ່ເພີ່ມເຂົ້າໃໝ່ທີ່ເຫັນ ວ່າບໍ່ທັນສອດຄ່ອງ ເພື່ອໃຫ້ມີເນື້ອ ໃນຈະແຈ້ງ ແລະ ຮັດກຸມກວ່າເກົ່າ.


text:
ໃນຕອນບ່າຍຂອງວັນ ທີ 10 ກຸມພາ 2016 ທີ່ຜ່ານມານີ້, ພະແນກການເງິນແຂວງສາລະວັນ ໄດ້ຈັດກອງປະຊຸມພິທີຮັບມະຫາຊົນກ້າວໜ້າເຂົ້າເປັນສາມະຊິກພັກສໍາຮອງ ຈຳນວນ 13 ສະຫາຍ ຍິງ 2 ສະຫາຍ ໃນ3 ໜ່ວຍພັກທີ່ຂື້ນກັບຄະນະພັກຮາກຖານຂອງພະແນກການເງິນ.
ກອງປະຊຸມດັ່ງກ່າວໃຫ້ກຽດເປັນປະທານໂດຍ ສະຫາຍຂັນທະລັກ ໂພໄຊຮັກສາການຄະນະພັກຮາກຖານພະແນກການເງິນແຂວງໃຫ້ກຽດເຂົ້າຮ່ວມກອງປະຊຸມຄັ້ງນີ້ມີຕາງໜ້າຈາກ ຄະນະຈັດຕັ້ງແຂວງ, ຕາງໜ້າຄະນະກວດກາພັກ-ລັດ, ຕາງໜ້າໜ່ວຍພັກ ແລະ ອົງການຈັດຕັ້ງມະຫາຊົນອ້ອມຂ້າງພະແນກ ແລະ ໜ່ວຍພັກຂົງເຂດເສດຖະກິດອ້ອມຂ້າງແຂວງ .ລວມທັງໝົດ 34ສະຫາຍ, ຍິງ 9 ສະຫາຍ.ໃນກອງປະຊຸມທີ່ມີຄວາມໝາຍຄວາມສຳຄັນນີ້ໄດ້ຮັບເອົາມະຫາຊົນກ້າວໜ້າຈາກ 3 ໜ່ວຍພັກທີ່ຂຶ້ນກັບຄະນະພັກຮາກຖານພະແນກການເງິນ ຄື: ໜ່ວຍພັກບໍລິຫານ 4 ສະຫາຍ, ຍິງ 1 ສະຫາຍ; ໜ່ວຍພັກອາກອນ 5 ສະຫາຍ, ຍິງ 0 ແລະ ໜ່ວຍພັກຄັງເງິນ 4 ສະຫາຍ, ຍິງ 1 ສະຫາຍ.ກອງປະຊຸມໄດ້ຮັບຟັງການໂອລົມຈາກ ສະຫາຍ ຂັນທະ ລັກ ໂພໄຊຮັກສາການຄະນະພັກຮາກຖານພະແນກການເງິນແຂວງ ເຊິ່ງທ່ານກໍ່ໄດ້ຍົກໃຫ້ເຫັນຂອບເຂດສິດ, ໜ້າທີ່ ແລະ ຂໍ້ຫ້າມຂອງສາມະຊິກພັກ ປະຊາຊົນປະຕິວັດລາວ. ໂດຍສົມທຽບໃສ່ກັບພາກພື້ນໃນໂລກ ແລະ ໃຫ້ທິດຊີ້ນໍາຢ່າງຈະແຈ້ງຊັດເຈນເຊີ່ງເປັນບົດຮຽນອັນປະເສີດ ແລະ ເປັນທວນໄຟແຫ່ງຄວາມສະຫວ່າງສ່ອງ ໃສເພື່ອນໍາໄປສູ່ການຈັດຕັ້ງປະຕິບັດໃຫ້ປະສົບຜົນສໍາເລັດຢ່າງມີປະສິດທິພາບ ແລະ ປະສິດທິຜົນສູງ ເຮັດໃຫ້ວຽກງານກໍສ້າງ, ຂະຫຍາຍພັກປອດໃສ, ໜັກແໜນ ແລະ ເຂັ້ມແຂງທາງດ້ານການເມືອງ.


text:
ລາຊາທິປະໄຕ
ລາຊາທິປະໄຕ (ອັງກິດ: monarchy, ຝະລັ່ງ: monarchie) ແມ່ນຮູບແບບການປົກຄອງບ່ອນຕຳແໜ່ງປະມຸກແຫ່ງລັດ ໂດຍປົກກະຕິແມ່ນຖືຢູ່ຈົນຮອດສິ້ນພະຊົນຫຼືສະຫຼະລາຊະສົມບັດ. ສ່ວນຫຼາຍມັກໄດ້ອຳນາດມາໂດຍການສືບລາຊະສົມບັດ ແລະໂດຍປົກກະຕິມັກໃຫ້ແກ່ພະບໍລົມມະວົງສານຸວົງແຫ່ງລາຊະວົງ ເຊິ່ງປົກຄອງຢູ່ກ່ອນຢ່າງເປັນທາງການ.
ພະມະຫາກະສັດມັກມີຖານັນດະລະສັກເປັນພະລາຊາຫຼືພະລາຊິນີ ຢ່າງໃດກໍດີ ຈັກກະພັດ/ຈັກກະພັດດິນີ, ກະລັງດຸກ/ກະລັງດຸຍເຊ, ເຈົ້າຊາຍ/ເຈົ້າຍິງ ແລະຄຳອື່ນ ຖືກໃຊ້ເພື່ອລະບຸຕຳແໜ່ງພະມະຫາກະສັດນຳ ແມ່ນຄຳວ່າ "monarch" ມາຈາກຄຳວ່າ "ຜູ້ປົກຄອງຜູ້ດຽວ" ແຕ່ໂດຍປະເພນີ ປະມຸກແຫ່ງລັດເຊິ່ງມີຕຳແໜ່ງປະທານປະເທດຫຼືຜູ້ນຳ (premier) ບໍ່ຖືກພິຈາລະນາວ່າເປັນພະມະຫາກະສັດຢ່າງເປັນທາງການ.


text:
ວາງສະແດງມູນເຊື້ອລາວ-ຫວຽດນາມ ຕ້ອນຮັບວັນສ້າງຕັ້ງກຳລັງຕຳຫຼວດ ຫວຽດນາມ ຄົບຮອບ 70 ປີ.
ໃນວັນທີ 14 ສິງຫານີ້ ກົມຄົ້ນຄ້ວາວິທະຍາສາດ ແລະ ປະຫວັດສາດ ກະຊວງ ປກສ ໄດ້ເປີດວາງ ສະແດງຮູບພາບຮ່ວມສຳພັນສູ້ຮົບລະຫວ່າງກຳລັງ ປກສ ລາວ ແລະ ກຳລັງຕຳຫຼວດປະຊາຊົນ ສສ ຫວຽດນາມ ເພື່ອສະເຫຼີມສະຫຼອງວັນສ້າງຕັ້ງ ກຳລັງຕຳຫຼວດຫວຽດນາມ ຄົບຮອບ 70 ປີ ຢູ່ທີ່ຫໍມູນເຊື້ອຂອງກຳລັງປ້ອງກັນຄວາມສະຫງົບ ໂດຍການເຂົ້າຮ່ວມເປັນກຽດ ຂອງ ພົຈວ ສິນທະວົງ ໄຊຍະກອນ ລັດຖະມົນຕີຊ່ວຍວ່າການກະຊວງປ້ອງກັນຄວາມສະຫງົບ ແລະ ທ່ານ ດຣ ຫວຽນ ແມ໋ງຮຸ່ງ ເອກຄັກຄະລັດຖະທູດວິສາມັນຜູ້ມີອຳນາດເຕັມແຫ່ງ ສສ ຫວຽດນາມປະຈຳ ສປປລາວ ,
ທ່ານ ພັອ ດຣວັນເຮືອງ ນັນທະຈັກ ຫົວໜ້າກົມຄົ້ນຄ້ວາວິທະຍາສາດ ແລະ ປະຫວັດສາດກະຊວງ ປກສ ກ່າວວ່າ: ການວາງສະແດງຮູບພາບມູນເຊື້ອໃນຫົວຂໍ້ ”ຮ່ວມສຳພັນສູ້ຮົບລະຫວ່າງ ກຳລັງ ປກສ ປະຊາຊົນ ລາວ ແລະ ກຳລັງຕຳຫຼວດປະຊາຊົນ ຫວຽດນາມ” ໃນຄັ້ງນີ້ເພື່ອສະເຫຼີມສະຫຼອງກຳລັງຕຳຫຼວດ ປະຊາຊົນ ຫວຽດນາມຄົບຮອບ 70 ປີ (19 ສິງຫາ 1945-19 ສິງຫາ 2015) ທັງເປັນການຫວນຄືນມູນເຊື້ອການພົວພັນແບບພິເສດຂອງສອງກຳລັງປ້ອງກັນຄວາມສະຫງົບລາວ-ຫວຽດນາມແຕ່ລະໄລຍະຜ່ານມາ ທີ່ໄດ້ປະກອບສ່ວນອັນສຳຄັນ ເຮັດໃຫ້ປະເທດຊາດມີຄວາມສະຫງົບ ແລະ ມີຄວາມເປັນລະບຽບຮຽບຮ້ອຍ ພ້ອມທັງເປັນການສືບຕໍ່ເສີມຂະຫບາຍມູນເຊື້ອການພົວພັນຮ່ວມມືພິເສດຂອງສອງກຳລັງໃຫ້ແໜ້ນແຟ້ນ, ເຂັ້ມແຂງ ແລະ ພ້ອມກັນກ້າວຂຶ້ນເຮັດສຳເລັດໜ້າທີ່ມີກຽດສະຫງ່າຂອງຕົນ.
ພັອ ດຣ ວັນເຮືອງ ນັນທະຈັກ ຫົວໜ້າກົມຄົ້ນຄ້ວາວິທະຍາສາດ ແລະ ປະຫວັດສາດ ກະຊວງ ປກສ ຍັງໃຫ້ຮູ້ອີກວ່າ: ໃນໄລຍະຜ່ານມາການຮ່ວມມືຂອງສອງກຳລັງໄດ້ກາຍເປັນແບບຢ່າງທີ່ດີເປັນມໍລະດົມອັນລ້ຳຄ່າຂອງກຳລັງ ປກສ ລາວ ແລະ ກຳລັງຕຳຫຼວດ ສສ ຫວຽດນາມ ໃນການປະກອບສ່ວນຮັກສາຄວາມສະຫງົບ ແລະ ຄວາມປອດໄພຂອງສອງປະເທດ. ໃນນັ້ນ, ເພື່ອເປັນການຈ່າລຶກຜົນງານອັນຍິ່ງໃຫຍ່ຂອງສອງປະເທດເວົ້າລວມເວົ້ນສະເພາະ ຂຊອງສອງກຳລັງປ້ອງກັນຄວາມສະຫງົບລາວ-ຫວຽດນາມ. ຜ່ານມາ, ກໍໄດ້ໃຫ້ການຍ້ອງຍໍເຊິ່ງກັນແລະກັນດ້ວຍຮູບການຍ້ອງຍໍເຊິ່ງຝ່າຍລາວໄດ້ມອບຫຼຍນຄຳແຫ່ງຊາດ 1 ໜ່ວຍ, ຫຼຽນອິສະຫຼະຊັ້ນ 1 1 ໜ່ວຍ ແລະ ທຸງໄຊ 1 ຜຶນ ແລະຝ່າຍຫວຽດນາມໄດ້ມອບໃຫ້ກະຊວງ ປກສ ລາວມີຫຼຽນໄຊດາວຄຳ 1ໜ່ວຍ, ບັນດາກົມກອງທ້ອງຖິ່ນ ແລະ ບຸກຄົນທີ່ມີຜົນງານປະກອບສ່ວນເພີ່ມພູນຄູນສ້າງສາຍພົວພັນຮ່ວມມືລາວຫວຽນາມ ແລະ ຫວຽດນາມ-ລາວ ກໍໄດ້ຮັບການຍ້ອງຍໍຢ່າງສົມກຽດ.
ໃນພິທີເປີດງານວາງສະແດງ, ກະຊວງ ປກສ ລາວ ແລະ ກະຊວງຕຳຫຼວດ ສສ ຫວຍດນາມໄດ້ຕັດແຜ່ນຜ້າເປີດງານວາງສະແດງ ແລະຊົມການສະແດງ ພ້ອງທັງລົງນາມເຊັນບົດບັນທຶກຄວາມຊົງຈຳສາຍພົວພັນມິດຕະພາບ, ຄວາມສະມັກຄີ ແລະການຮ່ວມມືຮອບດ້ານລະຫວ່າງສອງຊາດ ສອງກຳລັງ ລາວ-ຫວຽດນາມໃຫ້ໝັ້ນຄົງທະນົງແກ່ນຕະຫຼອດຊົ່ວກາລະນາ. ການວາງສະແດງຮູບພາບມູນເຊື້ອດັ່ງກ່າວເປີດໂອກາດໃຫ້ຜູ້ສົນໃຈສາມາດເຂົ້າທ່ຽວຊົມໄດ້ເປັນເວລາ 7 ວັນນັບແຕ່ວັນທີ 14ສິງຫາເປັນຕົ້ນໄປ.


text:
ທີ່ຕັ້ງຂອງສະພາແຫ່ງຊາດ
ສະພາແຫ່ງຊາດ ແມ່ນ ອົງການຕົວແທນແຫ່ງສິດ ແລະ ຜົນປະໂຫຍດຂອງປະຊາຊົນລາວ ບັນດາເຜົ່າ, ເປັນອົງການສູງສຸດແຫ່ງອຳນາດລັດ ແລະ ເປັນອົງການນິຕິບັນຍັດ.
ພາລະບົດບາດຂອງສະພາແຫ່ງຊາດ
ສະພາແຫ່ງຊາດ ມີພາລະບົດບາດຮັບຮອງເອົາ ລັດຖະທຳມະນູນ ແລະ ກົດໝາຍ, ຕົກລົງບັນຫາສຳຄັນ ພື້ນຖານຂອງປະເທດຊາດ ແລະ ຕິດຕາມກວດກາ ການເຄົາລົບ, ປະຕິບັດ ລັດຖະທຳມະ ນູນ, ກົດໝາຍ ຂອງບັນດາອົງການລັດ.
ສິດ ແລະ ໜ້າທີ່ຂອງສະພາແຫ່ງຊາດ
ສະພາແຫ່ງຊາດ ມີສິດ ແລະ ໜ້າທີ່ລວມ ດັ່ງນີ້:
1. ສິດ ແລະ ໜ້າທີ່ ດ້ານນິຕິບັນຍັດ;
2. ສິດ ແລະ ໜ້າທີ່ ດ້ານການຕົກລົງບັນຫາສຳຄັນພື້ນຖານຂອງປະເທດຊາດ;
3. ສິດ ແລະ ໜ້າທີ່ ດ້ານການຕິດຕາມກວດກາ.
ສິດ ແລະ ໜ້າທີ່ດ້ານນິຕິບັນຍັດ
ສະພາແຫ່ງຊາດ ມີສິດ ແລະ ໜ້າທີ່ດ້ານນິຕິບັນຍັດ ດັ່ງນີ້:
1. ພິຈາລະນາ, ຮັບຮອງເອົາ ລັດຖະທຳມະນູນ ແລະ ກົດໝາຍ;
2. ພິຈາລະນາ, ຮັບຮອງເອົາ ແຜນການສ້າງ ແລະ ປັບປຸງກົດໝາຍ ຕະຫຼອດອາຍຸການ ຂອງຕົນ;
3. ພິຈາລະນາ, ຮັບຮອງເອົາ ການຍົກເລີກ, ລົບລ້າງ ການເຂົ້າຮ່ວມສົນທິສັນຍາ ທີ່ ສປປ ລາວ ເປັນພາຄີ ແລະ ສັນຍາສາກົນໃນລະດັບລັດ ຕາມການສະເໜີຂອງນາຍົກລັດຖະມົນຕີ;
4. ພິຈາລະນາ, ຮັບຮອງເອົາ ທິດທາງວຽກງານ ຫ້າປີ ຂອງສະພາແຫ່ງຊາດ;
5. ພິຈາລະນາ, ຮັບຮອງເອົາ ທິດທາງວຽກງານ ຫ້າປີ ຂອງ ອົງການໄອຍະການປະຊາຊົນ ສູງສຸດ, ສານປະຊາຊົນສູງສຸດ ແລະ ອົງການກວດສອບແຫ່ງລັດ;
6. ຍົກເລີກນິຕິກຳ ຂອງພາກສ່ວນຕ່າງໆ ທີ່ຂັດກັບ ລັດຖະທຳມະນູນ ແລະ ກົດໝາຍ, ຍົກເວັ້ນ ຄຳຕົກລົງກ່ຽວກັບການດຳເນີນຄະດີຂອງ ອົງການໄອຍະການປະຊາຊົນ ແລະ ສານປະຊາຊົນ;
7. ມອບສິດໃຫ້ຄະນະປະຈຳສະພາແຫ່ງຊາດ ຕົກລົງວຽກງານທີ່ຈຳເປັນ ແລະ ຮີບດ່ວນ ແລ້ວລາຍງານຕໍ່ກອງປະຊຸມສະພາແຫ່ງຊາດ.
ສິດ ແລະ ໜ້າທີ່ດ້ານການຕົກລົງບັນຫາສຳຄັນພື້ນຖານຂອງປະເທດຊາດ
ສະພາແຫ່ງຊາດ ມີສິດ ແລະ ໜ້າທີ່ດ້ານການຕົກລົງບັນຫາສຳຄັນພື້ນຖານຂອງປະເທດຊາດ ດັ່ງນີ້:
1. ດ້ານການເມືອງ ແລະ ການປົກຄອງ:
1.1. ພິຈາລະນາ, ຮັບຮອງເອົາ ບັນຫາຄວາມໝັ້ນຄົງ, ຄວາມປອດໄພ, ບັນຫາສົງຄາມ ຫຼື ສັນຕິພາບ ແລະ ການໃຫ້ນິລະໂທດກຳ ຕາມການສະເໜີ ຂອງຄະນະປະຈຳສະພາແຫ່ງຊາດ;
1.2. ພິຈາລະນາ, ຮັບຮອງເອົາ ເຂດແດນຂອງແຂວງ, ນະຄອນຫຼວງ ຕາມການສະເໜີ ຂອງນາຍົກລັດຖະມົນຕີ;
1.3. ພິຈາລະນາ ຍຸບສະພາປະຊາຊົນຂັ້ນແຂວງ ໃນກໍລະນີ ສະພາປະຊາຊົນນັ້ນ ຫາກໄດ້ສ້າງຄວາມເສຍຫາຍຢ່າງຫຼວງຫຼາຍ ຕໍ່ຜົນປະໂຫຍດຂອງປະເທດຊາດ ແລະ ປະຊາຊົນ;
1.4. ລົງມະຕິບໍ່ໄວ້ວາງໃຈສະມາຊິກລັດຖະບານທ່ານໃດໜຶ່ງ ຫຼື ທັງໝົດຄະນະ ຕາມການສະເໜີ ຂອງຄະນະປະຈຳສະພາແຫ່ງຊາດ ຫຼື ຢ່າງໜ້ອຍ ໜຶ່ງສ່ວນສີ່ ຂອງຈຳນວນສະມາຊິກ ສະພາແຫ່ງຊາດທັງໝົດເປັນຜູ້ສະເໜີ.
2. ດ້ານເສດຖະກິດ-ສັງຄົມ:
2.1. ພິຈາລະນາ, ຮັບຮອງເອົາ ແຜນຍຸດທະສາດ, ແຜນພັດທະນາເສດຖະກິດ-ສັງຄົມ, ແຜນງົບປະມານແຫ່ງລັດ, ການດັດແກ້ແຜນງົບປະມານແຫ່ງລັດ ແລະ ດັດແກ້ແຜນການລົງທຶນຂອງລັດ;
2.2. ພິຈາລະນາ, ຮັບຮອງເອົາ ນະໂຍບາຍພື້ນຖານດ້ານການເງິນ, ເງິນຕາ, ການດັດ ແກ້ອັດຕາສ່ວນການຂາດດຸນງົບປະມານ, ອັດຕາສ່ວນໜີ້ສິນຂອງລັດຖະບານ, ອັດຕາສ່ວນໜີ້ສິນ ສາທາລະນະ;
2.3. ພິຈາລະນາ, ຮັບຮອງເອົາ ການກຳນົດ, ການປ່ຽນແປງ, ການຍົກເລີກ, ການລົບລ້າງ ອັດຕາພາສີ ແລະ ອາກອນ;
2.4. ພິຈາລະນາ, ຮັບຮອງເອົາ ໂຄງການລະດັບຊາດ, ໂຄງການຂະໜາດໃຫຍ່ ທີ່ມີ ຜົນກະທົບຕໍ່ ສິ່ງແວດລ້ອມ ແລະ ສັງຄົມ;
2.5. ພິຈາລະນາ, ຮັບຮອງເອົາ ບົດສະຫຼຸບຂາດຕົວ ການຈັດຕັ້ງປະຕິບັດງົບປະມານແຫ່ງລັດ.
3. ດ້ານການຈັດຕັ້ງ ແລະ ບຸກຄະລາກອນ:
3.1. ດ້ານການຈັດຕັ້ງ
3.1.1. ພິຈາລະນາ, ຮັບຮອງເອົາ ໂຄງປະກອບກົງຈັກຂອງສະພາແຫ່ງຊາດ, ການສ້າງຕັ້ງ, ຍຸບເລີກ, ໂຮມເຂົ້າ, ແຍກອອກ ກຳມາທິການ ແລະ ຄະນະເລຂາທິການສະພາແຫ່ງຊາດ;
3.1.2. ພິຈາລະນາ, ຮັບຮອງເອົາ ໂຄງປະກອບກົງຈັກຂອງລັດຖະບານ;
3.1.3. ພິຈາລະນາ, ຮັບຮອງເອົາ ການສ້າງຕັ້ງ, ຍຸບເລີກ, ໂຮມເຂົ້າ, ແຍກອອກ ກະຊວງ, ອົງການລັດທຽບເທົ່າກະຊວງ, ແຂວງ, ນະຄອນຫຼວງ ຕາມການສະເໜີ ຂອງ ນາຍົກລັດ ຖະມົນຕີ.
3.2 ດ້ານບຸກຄະລາກອນ
3.2.1. ເລືອກຕັ້ງ ຫຼື ປົດຕຳແໜ່ງ ປະທານ, ຮອງປະທານ, ກຳມະການຄະນະ ປະຈຳສະພາແຫ່ງຊາດ;
3.2.2. ເລືອກຕັ້ງ ຫຼື ປົດຕຳແໜ່ງ ປະທານປະເທດ ແລະ ຮອງປະທານປະເທດ ຕາມການສະເໜີຂອງຄະນະປະຈຳສະພາແຫ່ງຊາດ;
3.2.3. ເລືອກຕັ້ງ ຫຼື ປົດຕຳແໜ່ງ ນາຍົກລັດຖະມົນຕີ ຕາມການສະເໜີ ຂອງ ປະທານປະເທດ;
3.2.4. ເລືອກຕັ້ງ ຫຼື ປົດຕຳແໜ່ງ ຫົວໜ້າອົງການໄອຍະການປະຊາຊົນສູງສຸດ, ປະທານສານປະຊາຊົນສູງສຸດ ແລະ ປະທານອົງການກວດສອບແຫ່ງລັດ ຕາມການສະເໜີ ຂອງ ປະທານປະເທດ;
3.2.5. ພິຈາລະນາ, ຮັບຮອງເອົາ ການແຕ່ງຕັ້ງ, ການຍົກຍ້າຍ ຫຼື ການປົດຕຳ ແໜ່ງ ປະທານ, ຮອງປະທານກຳມາທິການ ແລະ ເລຂາທິການສະພາແຫ່ງຊາດ ຕາມການສະເໜີ ຂອງຄະນະປະຈຳສະພາແຫ່ງຊາດ;
3.2.6. ພິຈາລະນາ, ຮັບຮອງເອົາ ການແຕ່ງຕັ້ງ, ການຍົກຍ້າຍ ຫຼື ການປົດ ຕຳແໜ່ງຮອງນາຍົກລັດຖະມົນຕີ ແລະ ສະມາຊິກລັດຖະບານ ຕາມການສະເໜີ ຂອງ ນາຍົກລັດຖະ ມົນຕີ;
3.2.7. ພິຈາລະນາ, ຮັບຮອງເອົາ ການແຕ່ງຕັ້ງ, ການຍົກຍ້າຍ ຫຼື ການປົດຕຳແໜ່ງ ສະມາຊິກສະພາຜູ້ພິພາກສາຂອງສານປະຊາຊົນສູງສຸດ ຕາມການສະເໜີ ຂອງ ປະທານສານປະ ຊາຊົນສູງສຸດ.
ສິດ ແລະ ໜ້າທີ່ດ້ານການຕິດຕາມກວດກາ
ສະພາແຫ່ງຊາດ ມີ ສິດ ແລະ ໜ້າທີ່ດ້ານການຕິດຕາມກວດກາ ດັ່ງນີ້:
1. ຕິດຕາມກວດກາ ການປະຕິບັດ ລັດຖະທຳມະນູນ, ກົດໝາຍ, ມະຕິຂອງກອງປະຊຸມ ສະພາແຫ່ງຊາດ, ມະຕິຂອງຄະນະປະຈຳສະພາແຫ່ງຊາດ, ແຜນພັດທະນາເສດຖະກິດ-ສັງຄົມ, ແຜນງົບປະມານແຫ່ງລັດ, ໂຄງການລະດັບຊາດ ແລະ ໂຄງການຂະໜາດໃຫຍ່ທີ່ມີຜົນກະທົບຕໍ່ ສິ່ງແວດ ລ້ອມ ແລະ ສັງຄົມ;
2. ຕິດຕາມກວດກາການປະຕິບັດໜ້າທີ່ ຂອງບຸກຄະລາກອນ ທີ່ສະພາແຫ່ງຊາດ ເລືອກຕັ້ງ ແລະ ບຸກຄະລາກອນ ທີ່ສະພາແຫ່ງຊາດຮັບຮອງເອົາການແຕ່ງຕັ້ງ;
3. ຕິດຕາມກວດກາການຈັດຕັ້ງປະຕິບັດ ມະຕິຂອງກອງປະຊຸມສະພາແຫ່ງຊາດ ກ່ຽວກັບ ບົດລາຍງານການເຄື່ອນໄຫວວຽກງານ ແລະ ທິດທາງແຜນການເຄື່ອນໄຫວວຽກງານຂອງ ອົງການໄອຍະການປະຊາຊົນສູງສຸດ, ສານປະຊາຊົນສູງສຸດ ແລະ ອົງການກວດສອບແຫ່ງລັດ;
4. ຕິດຕາມກວດກາ ສະພາປະຊາຊົນຂັ້ນແຂວງ ໃນການເຄົາລົບ ແລະ ປະຕິບັດ ລັດຖະທຳມະນູນ, ກົດໝາຍ, ມະຕິຂອງກອງປະຊຸມສະພາແຫ່ງຊາດ ແລະ ມະຕິຂອງຄະນະປະຈຳ ສະພາແຫ່ງຊາດ.
(ກຳນົດໄວ້ໃນກົດໝາຍວ່າດວ້ຍການເລືອກຕັ້ງສະມາຊິກສະພາແຫ່ງຊາດ)


text:
ດັດສະນີການພັດທະນາມະນຸດ
ດັດຊະນີການພັດທະນາມະນຸດ (ອັງກິດ: Human Development Index: HDI) ເປັນດັດຊະນີການວັດແທກ ແລະ ປຽບທຽບຄວາມທຸກຍາກ ຄວາມຮູ້ໜັງສື ການສຶກສາ ອາຍຸໄຂ ການເກີດລູກ ແລະ ປັດໄຈ ອື່ນໆ ທົ່ວໂລກ ເປັນວິທີການວັດແທກຄວາມຢູ່ດີກິນດີຕາມມາດຕະຖານ ໂດຍສະເພາະຢ່າງຍິ່ງໃນເດັກນ້ອຍ ແລະ ເຍົາວະຊົນ ຫຼາຍຄົນໃຊ້ດັດຊະນີການພັດທະນາມະນຸດ ຂອງ ສະຫະປະຊາຊາດ ນີ້ໃນການລະບຸ ວ່າປະເທດໃດປະເທດໜຶ່ງຈັດຢູ່ໃນກຸ່ມປະເທດທີ່ພັດທະນາແລ້ວ ປະເທດທີ່ກຳລັງພັດທະນາ ຫຼື ປະເທດທີ່ພັດທະນາໜ້ອຍທີ່ສຸດ ດັດຊະນີດັ່ງກ່າວໄດ້ພັດທະນາຂື້ນມາໃນປີ ຄ.ສ 1990 ໂດຍນັກເສດຖະສາດຄົນປາກີສະຖານ ຊື່ ອາຮຸບັບ ອຸນ ຮາກ ແລະ ອົງການສະຫະປະຊາຊາດໄດ້ໃນດັດຊະນີດັ່ງກ່າວມາໃຊ້ຕັ້ງແຕ່ປີ ຄ.ສ 1993 ເປັນຕົ້ນມາ,
ດັດຊະນີການພັດທະນາມະນຸດວັດດ້ວຍຄວາມສຳເລັດໂດຍສະເລ່ຍຂອງແຕ່ລະປະເທດໃນການພັດທະນາມະນຸດສາມດ້ານຫຼັກໆ ໄດ້ແກ່:
ການມີຊີວິດທີ່ຍືນຍາວ ແລະ ມີສຸຂະພາບດີ ເຊິ່ງວັດໄດ້ຈາກ ອາຍຸໄຂ
ຄວາມຮູ້ ເຊິ່ງວັດໄດ້ຈາກການຮູ້ໜັງສື (ມີນ້ຳໜັກເປັນສອງໃນສາມສ່ວນ) ແລະ ອັດຕາສ່ວນການເຂົ້າຮຽນສຸດທິທີ່ລວມກັນທັງ ລະດັບ ປະຖົມ ມັດທະຍົມຕົ້ນ ແລະ ມັດທະຍົມປາຍ (ມີນ້ຳໜັກໜຶ່ງໃນ ສາມສ່ວນ)
ມາດຕະຖານຄຸນນະພາບຊີວິ ເຊິ່ງວັດໄດ້ຈາກຜະລິດຕະພັນມວນລວມພາຍໃນປະເທດ GDP ຕໍ່ຫົວຄົນ ແລະ ຄວາມເທົ່າທຽມກັນຂອງອຳນາດຊື້ PPP.
ໃນແຕ່ລະປີ ລັດສະມາຊິກຂອງອົງການສະຫະປະຊາຊາດຈະຖືກຈັດອັນດັບຕາມດັດຊະນີນີ້ ປະເທດທີ່ໄດ້ຮັບການຈັດອັນດັບຢູ່ໃນອັນດັບຕົ້ນໆ ມັກຈະໂຄສະນາການຈັດອັນດັບດັ່ງກ່າວ ເພື່ອຈະດຶງດູດໃຫ້ບຸກຄະລາກອນທີ່ມີຄວາມສາມາດອົບພະຍົບເຂົ້າມາໃນປະເທດຂອງຕົນຫຼາຍຂື້ນ (ເພື່ອເປັນການພັດທະນາຂັບພະຍາກອນມະນຸດທາງດ້ານເສດຖະກິດ) ຫຼື ເພື່ອທີ່ຈະຫຼຸດແຮງຈູງໃຈໃນການອົບພະຍົບອອກ.
ຢ່າງໃດກໍຕາມ ອົງການສະຫະປະຊາຊາດຍັງມີວິທີການວັດຄວາມທຸກຍາກໃນແຕ່ລະປະເທດອີກດ້ວຍ ໂດຍການໃຊ້ດັດຊະນີຄວາມທຸກຍາດຂອງມະນຸດ (Human Poverty Index)
ປະເທດທີ່ມີ HDI ຫຼາຍທີ່ສຸດຄື: ປະເທດນອກແວ 0.938 ແລະ ໜ້ອຍທີ່ສຸດຄື ປະເທດຊິມບາເວ 0.140 ຢູ່ທີ່ອັນດັບ 169. ສ່ວນປະເທດລາວ 0.497 (ປານກາງ) ຢູ່ອັນດັບທີ 122 ໃນປະເທດອາຊີຕາເວັນອອກສຽງໃຕ້ ທີ່ມີ HDI ຫຼາຍທີ່ສຸດແມ່ນສິງກະໂປ 0.846 ອັນດັບທີ 27. ສ່ວນອາຊີຕາເວັນອອກກາງ ປະເທດທີ່ມີ HDI ໜ້ອຍທີ່ສຸດໃນອາຊີແມ່ນ ອັບການິສະຖານ 0.349 ອັນດັບທີ 155 ຂອງໂລກ ແລະ ໃນອາຊີຕາເວັນອອກສຽງໃຕ້ ແມ່ນ ມຽນມາ 0.451 ອັນດັບທີ 132.


text:
- ທາງສະພາຣາຊະບັນດິດຈັນທະບູຣີ ມີສຳນັກງານໃຫຍ່ຢູ່ວັດຈັນທະບູຣີ ເຊິ່ງມີສົມເດັດເຈົ້າເພັດຊະຣາດເປັນອົງ ປະມຸກ ເຊິ່ງມີສະມາຊິກທັງຝ່າຍສົງ ແລະຄະຣືຫັດ ປີ ໑໙໓໐ ນັ້ນແມ່ນກະກຽມບັນຍັດອັກສອນລາວ ເປັນອັກສອນຂອງຊາດ ສະພາຈັນທະບູຣີໄດ້ມີໜ້າທີ່ກະກຽມ ຮູບອັກສອນເພື່ອບັນຍັດເປັນອັກສອນຊາດ ໃນນັ້ນແນວຄວາມຄິດ ຂອງລາວເອງ ມີແນວຄິດອອກເປັນ ໓ ຢ່າງ ຄື
໑. ຝ່າຍໜຶ່ງ ໂດຍສະເພາະຝ່າຍຣາຊະສຳນັກຢາກໄດ້ອັກສອນລາວເດີມ (ທັມ) ເປັນອັກສອນຊາດ.
໒. ຝ່າຍໜຶ່ງ ແມ່ນຢາກໄດ້ອັກສອນລາວບູຮານ(ອັກສອນລາວ) ເປັນອັກສອນຊາດ.
- ຍ້ອນວ່າລາວ ມີການຖົກຖຽງກັນ ເພາະມີອັກສອນ ໒ ແບບ ທັງສອງແບບລ້ວນແຕ່ເປັນອັກສອນລາວດ້ວຍກັນທັງນັ້ນ ດ້ວຍເຫດນັ້ນ ຈຶ່ງມີຝ່າຍທີ ໓ ເກີດຂຶ້ນ ຄືໃຫ້ເອົາອັກສອນໂຣມັນມາຂຽນແທນອັກສອນລາວ ແຕ່ລາວທັງສອງຝ່າຍ ບໍ່ຍອມ ຈຶ່ງໄດ້ຕົກລົງເອົາອັກສອນ ລາວບູຮານເປັນອັກສອນຊາດ(ຂຽນທາງການຣາຊະອານາຈັກ) ແລະເອົາອັກສອນ ລາວເດີມ ເປັນອັກສອນທາງສາສນາຈັກ ຈຶ່ງຮຽກອັກສອນທັມມາຮອດບັດນີ້.
(ແຜ່ນພາບນີ້ ເດີມຢູ່ທີ່ວິທະຍາໄລສົງ ເປັນສົມບັດຂອງສະຖາບັນການສຶກສາສົງ ທີ່ຕົກທອດມາຈາກສະພາຈັນທະບູຣີ ເມື່ອກ່ອນມີຈຳນວນຫຼາຍພາບ ແລະຫຼາຍແບບ ນ້ອຍມີການປ່ຽນແປງຫ້ອງການເລື້ອຍໆ ຈຶ່ງມີຜູ້ເອົາໄປ ແລະບາງຄັ້ງກໍປະຖິ້ມ ທ່ານອາຈານຄຳຫຼ້າ ພວງສະຫວັດ ອາຈານປະຈຳວິທະຍາໄລສົງເກັບໄວ້ ແລະປິດໄວ້ຫ້ອງການຂອງທ່ານ ຕໍ່ມາມີຄົນໄທຍມາເຫັນກໍຂໍຢືມເອົາໄປກອບປີທີ່ເມືອງໄທຍ ບັດສົ່ງກັບມາຄືນພັດເອົາສະບັບກອບປີສົ່ງມາ ສະບັບແທ້ເຂົາເອົາໄວ້ ອາຈານຄຳຫຼ້າກໍປາກບໍ່ອອກໄດ້ແຕ່ຈົ່ມເສັຍດາຍ)
- ບາດນີ້ ມາເວົ້າເລື່ອງອັກສອນລາວ ທີ່ເຫັນໃນພາບ ເປັນຜົນງານຂອງຣາຊະບັນດິດສະພາຈັນທະບູຣີ ທີ່ປະກວດການອອກແບບ ເພື່ອບັນຍັດອັກສອນລາວ ແຕ່ເມື່ອຄະນະໄດ້ເລືອກເອົາອັກສອນລາວບູຮານ ເປັນອັກສອນຂອງຊາດ ເອົາອັກສອນລາວເດີມ ເປັນອັກສອນຣາຊະອານາຈັກ ອັກສອນຂອງຊາດ ກໍໄດ້ປ່ຽນແປງໄປ ຕາມກາລະສະໄໝຂອງການປ່ຽນແປງຂອງຊາດ ມາຮອດປັດຈຸບັນ ມີຮູບແບບ ແລະວິທີການຂຽນ ດັ່ງທີ່ເຮົາເຫັນປັດຈຸບັນນີ້, ສ່ວນອັກສອນລາວເດີມ ບັນຍັດໃຫ້ໃຊ້ທາງສາສນາຈັກ ແຕ່ເມື່ອມາເບິ່ງທາງພຶດຕິກັມແລ້ວ ອັກສອນເລົ່ານີ້ບໍ່ໄດ້ໃຊ້ໃນສາສນາຈັກຢ່າງເຕັມທີ່ ພຽງແຕ່ໃຊ້ໃນທາງວັດທະນະ ທຳທາງພຸດທະສາສນາເທົ່ານັ້ນ ດັ່ງເຮົາຈະເຫັນໄດ້ຈາກ ໜັງສືໃດທີ່ຂຽນບັນທຶກ ການເທດ ຈຶ່ງໄດ້ເອົາອັກສອນລາວເດີມບັນທຶກ ເຊັ່ນໃນໃບລານເທົ່ານັ້ນ, ສ່ວນທາງຣາຊະການສົງ ກໍຍັງຄົງໃຊ້ອັກສອນລາວ ບັນທຶກເໝືອນເດີມ ສະນັ້ນອັກສອນລາວເດີມ ເຊິ່ງຄົນຮຽກວ່າອັກສອນທັມນີ້ ຈຶ່ງຕາຍລົງເທື່ອລະເລັກລະນ້ອຍ ເພາະວ່າເມື່ອການສຶກສາສະໄໝໃໝ່ມີຄວາມຈະເຣີນຂຶ້ນ ການສຶກສາສົງກໍໃຊ້ອັກສອນທາງການຮຽນສອນ ອັກສອນລາວເດີມກໍບໍ່ມີຄວາມຈຳເປັນທີ່ຈະໃຊ້, ມີແຕ່ຮຽນເອົາໄວ້ເພື່ອເທດເທົ່ານັ້ນ ພຣະສົງເອງກໍມີຈຳນວນໜ້ອຍ ບໍ່ເກີນ ໓-໔ ໝື່ນອົງຢູ່ແລ້ວ ປະຊາຊົນສ່ວນໃຫຍ່ກໍບໍ່ມີໃຜອ່ານອອກຂຽນໄດ້ ພຣະສົງເມື່ອສຶກອອກໄປແລ້ວ ກໍບໍ່ໄດ້ໃຊ້ (ເວັ້ນແຕ່ມັກ) ຈຶ່ງເທົ່າກັບວ່າອັກສອນນີ້ຕາຍແລ້ວ.
- ຫາກອັກສອນລາວເດີມຕາຍ ກໍເທົ່າກັບຊາດພິການໄປເຄິ່ງໜຶ່ງ ເພາະວ່າວັດທະນະທັມລາວທັງມວນໄດ້ ຖືກບັນທຶກໄວ້ດ້ວຍອັກສອນນີ້ ເມື່ອຄົນອ່ານອັກສອນນີ້ບໍ່ໄດ້ ກໍບໍ່ເຂົ້າໃຈວັດທະນະທັມ ແລະຄວາມເປັນມາຂອງ ຊາດຕົນ.
- ໜ້າເສັຍດາຍຢ່າງໜຶ່ງ ຫາກທາງການສະໄໝກ່ອນເລືອກເອົາອັກສອນທັມເປັນອັກສອນຂອງຊາດມາແຕ່ຕົ້ນ ການຂຽນອັກສອນລາວ ອາດຊິບໍ່ຜິດຜ້ຽນໄປຫຼາຍ ເພາະຫຍັງ ເພາະການຂຽນຂອງອັກສອນທັມນັ້ນມັນໄດ້ບັງ ຄັບໃຫ້ຂຽນຕາມເຄົ້າໃນໂຕຂອງມັນເອງ ແມ່ນຈະປ່ຽນແປງກໍຍາກ.


text:
ລັດຖະມົນຕີຊ່ວຍວ່າການກະຊວງ ປກສ ຕ້ອນຮັບ ການເຂົ້າຢ້ຽມຂ່ຳນັບຂອງທ່ານເອກອັກຄະລັດຖະທູດ ສປປ ເກົາຫຼີ
ວັນທີ 02 ກໍລະກົດນີ້ ຢູ່ທີ່ກະຊວງປ້ອງກັນຄວາມສະຫງົບ ທ່ານ ພົຈວ ກົງທອງ ພົງວິຈິດ ລັດຖະມົນຕີຊ່ວຍວ່າການກະ ຊວງ ປກສ ໄດ້ຕ້ອນຮັບການເຂົ້າຢ້ຽມຂ່ຳນັບຂອງທ່ານ ຫັນ ປອງຫໍ ເອກອັກຄະລັດຖະທູດ ວິສາມັນ ຜູ້ມີອຳນາດເຕັມແຫ່ງ ສປປ ເກົາຫຼີ ປະຈຳ ສປປ ລາວ,ການເຂົ້າຢ້ຽມຂ່ຳນັບໃນຄັ້ງນີ້ ທັງສອງຝ່າຍແມ່ນໄດ້ປຶກສາຫາລືພົບປະແລກປ່ຽນບົດຮຽນ ນຳກັນດ້ານການພົວພັນຮ່ວມມືໃນຂົງເຂດວຽກງານປ້ອງກັນ ຄວາມສະຫງົບ,ຄວາມເປັນລະບຽບຮຽບຮ້ອຍລະຫວ່າງ ສອງປະເທດ. ເວົ້າລວມ, ເວົ້າສະເພາະ ລະຫວ່າງ ກະຊວງປ້ອງກັນຄວາມສະຫງົບ ກັບສະຖານທູດ ສາທາລະນະລັດ ປະຊາຊົນ ປະຊາທິປະໄຕ ( ສປປ ເກົາຫຼີ ), ເພື່ອຮ່ວມກັນສະກັດກັ້ນ ແກ້ໄຂບັນຫາຕ່າງໆທີ່ພົວພັນເຖິງຄວາມສະຫງົບຄວາມເປັນລະບຽບຮຽບຮ້ອຍທາງສັງຄົມ ແລະ ກ່ຽວຂ້ອງກັບປະຊາຊົນຂອງທັງສອງປະເທດ.


text:
ລາຍຊື່ຄະນະລັດຖະບານສະໄໝທີ່ VIII ຂອງ ສປປ ລາວ
ນຳສະເໜີໂດຍ: ສອງມື ຄູ່ນີ້, ວັນທີ 20 ເມສາ 2016
ກອງປະຊຸມ ຄັ້ງປະຖົມມະລືກ ຂອງສະພາແຫ່ງຊາດ ຊຸດທີ VIII ໄດ້ເຫັນດີເປັນເອກະພາບກັນ ຮັບຮອງເອົາການນຳຂອງ ສປປ ລາວຊຸດໃໝ່ ເຊິ່ງມີລາຍລະອຽດ ດັ່ງນີ້:
-
ປະທານປະເທດ ແຫ່ງ ສປປ ລາວ ແມ່ນ ທ່ານ ບຸນຍັງ ວໍລະຈິດ
-
ຮອງປະທານປະເທດ ແມ່ນ ທ່ານ ພັນຄຳ ວິພາວັນ
-
ປະທານສະພາແຫ່ງຊາດ ແມ່ນ ທ່ານນາງ ປານີ ຢາທໍ່ຕູ້
ຮອງປະທານສະພາແຫ່ງຊາດ ມີ 4 ທ່ານ ຄື:
-
ທ່ານ ພົນໂທ ແສງນວນ ໄຊຍະລາດ ຮອງປະທານສະພາແຫ່ງຊາດ
-
ທ່ານ ສົມພັນ ແພງຄຳມີ ຮອງປະທານສະພາແຫ່ງຊາດ
-
ທ່ານ ບຸນປອນ ບຸດຕະນະວົງ ຮອງປະທານສະພາແຫ່ງຊາດ
-
ທ່ານນາງ ສີໃສ ລືເດດມູນສອນ ຮອງປະທານສະພາແຫ່ງຊາດ
ຄະນະລັດຖະບານສະໄໝທີ 8 ປະກອບມີ:
1. ທ່ານ ທອງລຸນ ສີສຸລິດ ນາຍົກລັດຖະມົນຕີ ແຫ່ງ ສປປ ລາວ
2. ທ່ານ ບຸນທອງ ຈິດມະນີ ຮອງນາຍົກລັດຖະມົນຕີ, ປະທານກວດກາລັດຖະບານ ແລະ ຫົວໜ້າອົງການຕ້ານການສໍ້ລາດບັງຫລວງຂັ້ນສູນກາງ
3. ທ່ານ ສອນໄຊ ສີພັນດອນ ຮອງນາຍົກລັດຖະມົນຕີ
4. ທ່ານ ສົມດີ ດວງດີ ຮອງນາຍົກລັດຖະມົນຕີ, ລັດຖະມົນຕີກະຊວງການເງິນ
5. ທ່ານ ພົນໂທ ຈັນສະໜອນ ຈັນຍາລາດ ລັດຖະມົນຕີກະຊວງປ້ອງກັນປະເທດ
6. ທ່ານ ພົຕ ສົມແກ້ວ ສິລາວົງ, ລັດຖະມົນຕີກະຊວງ ປກສ
7. ທ່ານ ຄຳໝັ້ນ ສູນວິເລີດ, ລັດຖະມົນຕີກະຊວງ ພາຍໃນ
8. ທ່ານ ຈະເລີນ ເຢຍປາວເຮີ, ລັດຖະມົນຕີ ປະຈຳສຳນັກງານນາຍົກລັດຖະມົນຕີ
9. ທ່ານ ສົມມາດ ພົນເສນາ, ລັດຖະມົນຕີກະຊວງ ຊັບພະຍາກອນທຳມະຊາດ ແລະ ສິ່ງແວດລ້ອມ
10. ທ່ານ ບໍ່ແສງຄຳ ວົງດາລາ, ລັດຖະມົນຕີກະຊວງຖະແຫລງຂ່າວ, ວັດທະນະທຳ ແລະ ທ່ອງທ່ຽວ
11. ທ່ານ ລຽນ ທິແກ້ວ, ລັດຖະມົນຕີກະຊວງ ກະສິກຳ ແລະ ປ່າໄມ້
12. ທ່ານ ໄຊສີ ສັນຕິວົງ, ລັດຖະມົນຕີກະຊວງ ຍຸຕິທຳ
13. ທ່ານ ຄຳແພງ ໄຊສົມແພງ ລັດຖະມົນຕີກະຊວງ ແຮງງານ ແລະ ສະຫວັດດີການສັງຄົມ
14. ທ່ານ ຄຳເມິງ ພົງທະດີ ລັດຖະມົນຕີ, ຫົວໜ້າຫ້ອງວ່າການ ສຳນັກງານປະທານປະເທດ
15. ທ່ານ ຄຳມະນີ ອິນທິລາດ, ລັດຖະມົນຕີກະຊວງພະລັງງານ ແລະ ບໍ່ແຮ່
16. ທ່ານ ນາງ ເຂັມມະນີ ພົນເສນາ, ລັດຖະມົນຕີກະຊວງ ອຸດສາຫະກຳ ແລະ ການຄ້າ
17. ທ່ານ ບໍ່ວຽງຄຳ ວົງດາລາ, ລັດຖະມົນຕີກະຊວງ ວິທະຍາສາດ ແລະ ເຕັກໂນໂລຊີ
18. ທ່ານ ສະເຫລີມໄຊ ກົມມະສິດ, ລັດຖະມົນຕີ ກະຊວງການຕ່າງປະເທດ.
19. ທ່ານນາງ ແສງເດືອນ ຫລ້າຈັນທະບູນ, ລັດຖະມົນຕີກະຊວງ ກະຊວງສຶກສາທິການ ແລະ ກິລາ
20. ທ່ານ ສົມພາວ ໄຟສິດ ຜູ້ວ່າການທະນາຄານແຫ່ງ ສປປ ລາວ
21. ທ່ານ ທັນສະໄໝ ກົມມະສິດ ລັດຖະມົນຕີ ກະຊວງໄປສະນີ, ໂທລະຄົມມະນາຄົມ ແລະ ການສື່ສານ
22. ທ່ານ ບຸນຈັນ ສິນທະວົງ ລັດຖະມົນຕີ ກະຊວງໂຍທາທິການ ແລະ ຂົນສົ່ງ
23. ທ່ານ ເພັດ ພົມພິພັກ ລັດຖະມົນຕີ, ຫົວໜ້າຫ້ອງວ່າການສຳນັກງານນາຍົກລັດຖະມົນຕີ
24. ທ່ານ ສຸພັນ ແກ້ວມີໄຊ ລັດຖະມົນຕີກະຊວງແຜນການ ແລະ ການລົງທຶນ
25. ທ່ານ ບຸນກອງ ສີຫາວົງ, ລັດຖະມົນຕີ ກະຊວງສາທາລະນະສຸກ
26. ທ່ານ ບຸນເກີດ ສັງສົມສັກ, ລັດຖະມົນຕີປະຈຳສຳນັກງານນາຍົກລັດຖະມົນຕີ
27. ທ່ານ ອາລຸນແກ້ວ ກິດຕິຄຸນ ລັດຖະມົນຕີ ປະຈຳສຳນັກງານນາຍົກລັດຖະມົນຕີ
28. ທ່ານ ສຸວັນເພັງ ບຸບຜານຸວົງ ລັດຖະມົນຕີ ປະຈຳສຳນັກງານນາຍົກລັດຖະມົນຕີ
ທີ່ມາ: Pathedlao Lao


text:
ກະຊວງສຶກສາທິການ ແລະ ກິລາ ຮ່ວມກັບອົງການຮ່ວມມືຍີ່ປຸ່ນ (JICA) ຈັດກອງປະຊຸມຝຶກອົບຮົມເສີມດ້ານຄຸ້ມຄອງການສຶກສາໂດຍເນັ້ນໃນໂຮງຮຽນເປັນຫຼັກ (SBM) ໃຫ້ແກ່ຄູຝຶກຂອງສະຖາບັນພັດທະນາການບໍລິຫານການສຶກສາ ໃນວັນທີ 10-12 ທັນວາ 2014 ຜ່ານມາ ທີ່ ຫ້ອງປະຊຸມຊັ້ນ 3 ອາຄານສະຖາບັນພັດທະນາການບໍລິຫານການສຶກສາ ໂດຍການເປັນຄະນະປະທານຂອງ ທ່ານ ຄູນມີ ພົມມະນິມິດ ຜູ້ອຳນວຍການສະຖາບັນພັດທະນາການບໍລິຫານການສຶກສາ, ທ່ານ ນາງ ມາຊາໂກະ ອິວາຊີນະ ຫົວໜ້າທີມຊ່ຽວຊານໂຄງການ (CIED II) ແລະ ທ່ານ ຄື່ນ ຊະນະວົງໄຊ ຮອງຫົວໜ້າກົມອະນຸບານ ແລະ ປະຖົມສຶກສາ ກະຊວງສຶກສາທິການ ແລະ ກິລາ. ມີຜູ້ເຂົ້າຮ່ວມຈາກສະຖາບັນພັດທະນາການບໍລິຫານທັງໝົດ 18 ທ່ານ, ຍິງ 05 ທ່ານ.
ຈຸດປະສົງກອງປະຊຸມໃນຄັ້ງນີ້ແມ່ນເພື່ອສ້າງຄວາມເຂັ້ມແຂງໃຫ້ແກ່ຄູຝຶກຂອງສະຖາບັນພັດທະນາການບໍລິຫານການສຶກສາມີຄວາມອາດສາມາດສອນວິຊາບໍລິຫານການສຶກສາໂດຍອີງໃສໂຮງຮຽນເປັນຫຼັກ, ເຊິ່ງເນື້ອໃນທີ່ຝຶກອົບຮົມໃນຄັ້ງນີ້ນັກສຳມະນາກອນໄດ້ຮຽນຮູ້ກ່ຽວກັບມາດຕະຖານຄຸນນະພາບການສຶກສາ, ການພັດທະນາໂຮງຮຽນຕາມມາດຕະຖານຄຸນນະພາບການສຶກສາ, ໄດ້ຮູ້ຈັກການແຕ້ມແຜນທີ່ການສຶກສາ, ເຮັດການວິເຄາະຂໍ້ມູນເພື່ອການວາງແຜນ ແລະ ການຂຽນບົດສະ ຫລຸບ ແລະ ແຜນພັດທະນາໂຮງຮຽນປະຈຳສົກຮຽນ.
ຈາກຜົນການປະເມີນກ່ອນ ແລະ ຫລັງການຝຶກອົບຮົມເຫັນໄດ້ວ່າ ກ່ອນການຝຶກອົບຮົມມີຜູ້ຕອບຖືກຫລາຍກວ່າ 50 ສ່ວນຮ້ອຍ ແມ່ນໄດ້ 17,65%; ຫລັງການຝຶກອົບຮົມມີຜູ້ຕອບຖືກຫລາຍກວ່າ 50 ສວ່ນຮ້ອຍ ເທົ່າກັບ 73,33%. ເຫັນໄດ້ວ່າຈາກການຝຶກອົບຮົມໃນຄັ້ງນີ້ໄດ້ຮັບປະສິດທິຜົນດີພໍສົມຄວນ.


text:
ໜ້າທີ່ ຂອງຂະແໜງ ປະເມີນຜົນ
- ກວດກາ, ປະເມີນຜນ, ເນື້ອໃນບົດວິພາກເສດຖະກິດ-ເຕັກນິກບັນດາໂຄງການລົງທືນ ຂອງລັດ, ການກູ້ຢືມ-ຊ່ວຍເຫຼືອລ້າ ທີ່ຂື້ນກັບຄວາມຮັບພິຊອບ
ຂອງຕົນ ພ້ອມກັນນັ້ນ, ກໍ່ເຂົ້າຮ່ວມການຕິດຕາມກວດກາ ແລະ ປະເມີນຜົນບັນດາໂຄງການລົງທືນ ທີ່ສູນກາງຄຸ້ມຄອງຊຶ່ງຕັ້ງຢູພາຍໃນແຂວງ
ແລະ ນະຄອນ ຕາມການມອບໝາຍຈາກ ພະແນກແຜນການ ແລະ ການລົງທືນ.
- ເຂົ້າຮ່ວມການກວດກາຕີລາຄາຜົນສຳເລັດ ແລະ ປະສິດທິຜົນ ຂອງວຽກງານໂຄງການທີ່ໃດ້ດຳເນີນໄນ 3 ໄລຍະ
ຕາມບົດວິພາກດ້ານເສດຖະກິດ-ເຕັກນິກ ແລະ ລະບຽບການຕ່າງໆ ທີ່ກຳນົດໄວ້.
- ສົມທົບກັບທະນາຄານຕິດຕາມ, ກວດກາໂຄງການນຳໃຊ້ສິນເຊື່ອ ເພື່ອຊຸກຍູ້ໂຄງການພະລິດສິນຄ້າ ແລະ ການບໍລິການ.
- ເຂົ້າຮ່ວມຄົ້ນຄວ້າ ເພື່ອແກ້ໄຂບັນຫາທີ່ເກີດຂື້ນໃນໂຄງການລົງທຶນ ຂອງລັດ ທີ່ພົວພັນເຖີງເຕັກນິກ ຕາມການຊີ້ນຳ ຂອງຫົວໜ້າພະແນກ.
- ສະຫຼຸບລາຍງານ ຜົນການຕິດຕາມການປະເມີນຈັດຕັ້ງປະຕິບັດໂຄງການ ເປັນປະຈຳເດືອນ, ງວດ ແລະ ປະຈຳປີ ເພື່ອສະເໜີໃຫ້ຫົວໜ້າພະແນກພິຈາລະນາ.


text:
by somchan
ວັນທີ 17 ກັນຍານີ້ ພົຈວ ສົມແກ້ວ ສີລາວົງ ກຳມະການສູນກາງພັກ ລັດຖະມົນຕີວ່າການກະຊວງ ປກສ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ຕ້ອນຮັບ ພົອ ໄພບູນ ຄຸ້ມສາຍາ ລັດຖະມົນຕີ ວ່າການກະຊວງຍຸດຕີທຳແຫ່ງລາດຊະອານະຈັກໄທ ພ້ອມຄະນະໄດ້ເດີນທາງ ມາຢ້ຽມຢາມ ແລະ ເຮັດວຽກຢູ່ ສາທາລະນະລັດ ປະຊາທິປະໄຕ ປະຊາຊົນລາວ . (more…)
by somchan
ທ່ານ ວັນໄຊ ວົງມີໄຊ ປະທານສະມາຄົມນັກຂ່າວ ໜັງສືພິມແຫ່ງປະເທດໄທພ້ອມຄະນະໄດ້ເດີນທາງ ມາພົບປະຢ້ຽມຢາມຄະນະບັນນາທິການຂ່າວສານ ປກສ ກົມໃຫຍ່ການເມືອງ ປກສ ກະຊວງປ້ອງກັນຄວາມສະຫງົບ ໃນວັນທີ 15 ກັນຍາ 2015ນີ້ ເນື່ອງໃນໂອກາດທີ່ຄະນະ ດັ່ງກ່າວໄດ້ເດີນທາງມາພົບປະແລກປ່ຽນບົດຮຽນ ກັບສະມາຄົມນັກຂ່າວແຫ່ງສປປລາວ ແຕ່ວັນທີ 14 ກັນຍາທີ່ຜ່ນມາ, (more…)
by somchan
ໃນວັນທີ 3 ກັນຍານີ້ ຄະນະພັກກະຊວງ ປກສ ໄດ້ສືບຕໍ່ທາບທາມກົດລະບຽບພັກສະບັບ ປັບປຸງໃໝ່ແລະ ບຸກຄະລາກອນ ທີ່ຈະສະໝັກເລືອກຕັ້ງໃນຄະນະບໍລິຫານງານ ສູນກາງພັກສະໄໝທີ10 ຮອບທີ1, ຊຸດທີ 2 ທີ່ກະຊວງ ປກສ. ພາຍໃຕ້ການ ເປັນປະທານໂດຍທ່ານ ພົຈວ ສີສະຫວາດ ແກ້ວມາລາວົງ ຄະນະປະຈຳພັກກະຊວງ ຫົວໜ້າກົມໃຫຍ່ຕຳຫຼວດ, ມີຄະນະພັກ ຄະນະບັນຊາ ກົມໃຫຍ່ສັນຕິບານ ຫ້ອງວ່າການກະຊວງ ແລະ ກົມສື່ສານເຂົ້າຮ່ວມ. (more…)
by somchan
ໃນວາລະດຳເນີນກອງປະຊຸມທາບທາມກົດລະບຽບ ພັກສະບັບປປັບປຸງໃຫມ່ແລະບຸກຄະລາກອນ ເພື່ອສະໝັກເລືອກຕັ້ງເຂົ້າໃນຄະນະບໍລິຫານ ງານສູນກາງພັກສະໄໝທີ10 ຮອບທີ1ຂອງກະຊວງ ປກສໃນວັນທີ 2 ກັນຍານີ້ພາຍໃຕ້ການເປັນ ປະທານຂອງທ່ານ ພົຈວ ສົມແກ້ວ ສີລາວົງ ກຳມະການສູນກາງພັກເລຂາຄະນະພັກ ກະຊວງ ລັດຖະມົນຕີວ່າການກະຊວງ ປກສ ມີຄະນະພັກກະຊວງ, ຄະນະພັກ-ຄະນະບັນຊາ ແລະ ພະນັກງານຫຼັກແຫຼ່ງ ກົມກອງອ້ອມຂ້າງກະຊວງ ເຂົ້າຮ່ວມ. (more…)


text:
Intercontinental Resort ຊຶ່ງຕັ້ງຢູ່ ຊານຍາ (Sanya) ເກາະຫາຍນານ (Hainan), ປະເທດຈີນ. ເປັນໂຮງແຮມທີ່ເປັນມິດກັບສິ່ງແວດລ້ອມ ແລະ ມີຄວາມທັນສະໄໝ ມີ 350 ຫ້ອງ, ຊຶ່ງໄດ້ຮັບການອອກແບບຢ່າງປານີດໃນທຸກລາຍລະອຽດ ໄດ້ມີການນຳໃຊ້ ຫີນທຳມະຊາດເປັນວັດສະດຸຫຼັກ ໂດຍຖືເອົາການອອກແບບໃນຮູບແບບທີ່ທັນສະໄໝ, ມີຄວາມສະຫວາດສະເຫີວຍ, ນຳໃຊ້ວັດສະດຸລັກສະນະຫັດທະກຳຂອງຈີນ, ສະຖາປັດ ຕະຍະກຳ ແລະ ການຕົກແຕ່ງພາຍໃນ ແມ່ນໄດ້ຮັບການອອກແບບຕາມມູນເຊື້ອລັກ ສະນະຂອງອາຊີຕາເວັນອອກ.
ໂຮງແຮມ Topazz ເປັນຜົນງານການອອກແບບໃໝ່ຂອງ BWM and Partner Architekten ຊຶ່ງຕັ້ງຢູ່ໃຈກາງນະຄອນ Vienna, ອາຄານ ແມ່ນເອົາ ຈິນຕະນາ ການ ຈາກໄຂ່ໝຸກດຳສີເຂັ້ມແວວປະກາຍ. ຮູບຮ່າງພາຍນອກຂອງອາຄານເປັນ ສີເຂັ້ມມືດ ຄືກັບສີຂອງໄຂ່ໝຸກ, ບັນດາປ່ອງຢ້ຽມຮູບວົງຮີຄ້າຍຄື "ເມັດໄຂ່ໝຸກ" ຍືນອອກ ເມື່ອທຽບກັບຝາ ຫຼື ເປືອກນອອກຂອງອາຄານ ເປັນຈຸດດຶງດູດ ແລະ ເປັນເອກະລັກສະເພາະຂອງອາຄານນີ້.
ພວກເຮົາໃຫ້ບໍລິການດ້ານຂໍ້ມູນຕ່າງໆ ກ່ຽວກັບສະຖາປັດຕະຍະກຳ ແລະ ການອອກແບບຕ່າງໆ.


text:
ເວັບໄຊເດລີ່ເມວຂອງອັງກິດ ໄດ້ລາຍງານວ່າ ມີໜຸ່ມຈີນນາມ “ທ້າວໂຫດ” ອາຍຸ 30 ປີ ອາໃສຢູ່ໃນເມືອງຈູໂຈ ຂໍກູ້ເງິນເກືອບ 100 ລ້ານກີບ ມາຜ່າຕັດເສີມນົມໃຫ້ຄືຜູ້ຍິງ ເນື່ອງຈາກຕົກວຽກ ບໍ່ມີວຽກເຮັດ ແລະ ພະຍາຍາມຊອກວຽກໃໝ່ຕະຫຼອດ ແຕ່ພົບຕຳແໜ່ງວ່າງສ່ວນຫຼາຍແມ່ນຮັບແຕ່ຜູ້ຍິງ ເຮັດໃຫ້ລາວຮູ້ສຶກວ່າຜູ້ຍິງມີໂອກາດໄດ້ເຮັດວຽກງ່າຍກ່ອນຜູ້ຊາຍRead More »
ຂ່າວຕ່າງປະເທດ
.:.✿* “ຢ່າໃຫ້ຄົນຜູ້ດຽວມາມ້າງສາຍສຳພັນ” *✿...:
ກາຍເປັນກະແສຮືຮາກັນ ໃນສື່ສາທາລະນະເມື່ອຊ່າງພາບໄທກຸ່ມໝຶ່ງ Post ຂໍ້ຄວາມເຢາະ ເຢີ້ຍຊ່າງພາບລາວໃນງານວາງ ສະແດງລົດຍົນນານາຊາດທີ່ສູນການຄ້າ-ລາວໄອເຕັກ ນະຄອນຫຼວງວຽງຈັນ ໃນອາທິດຜ່ານມານີ້ ນັບວ່າເປັນການເຂົ້າມາເຢີ້ຍຍັນ ດູຖູກກັນຢູ່ກະໂຕດິນແດນລາວ. ນີ້ບໍ່ແມ່ນເທື່ອທຳອິດທີ່ຄົນໄທ ຈຳນວນໜຶ່ງສ້າງຄວາມແຕກແຫງໃຫ້ແກ່ສາຍພົວພັນຂອງສອງປະເທດ.. ແຕ່ເບິ່ງຄືວ່າເມື່ອມີການ ກ່າວຂໍໂທດທຸກຢ່າງກໍ່ເລື່ອນລາຍຈາງຫາຍໄປ. ມັນໂລດເປັນຄືເດັກ ນ້ອຍສວຍໂອກາດດ່າຜູ້ໃຫຍ່ສຸດ ທ້າຍກໍບໍ່ຜິດຫຍັງ? ແນວວ່າເຂົາຮູ້ ບໍ່ເຖິງການ.. ແລ້ວໃນຕໍ່ໜ້າເດ່? ໃຜຊິຮັບປະກັນໄດ້ວ່າຊິບໍ່ມີພວກປາກໝາແບບນີ້ອອກມາເຫົ່າອີກ!! ແລ້ວຊິຈັດການແນວໃດ? ພວກເຮົາຖືເບົາບັນຫານີ້ໂພດບໍ່? ຊິປະ ໃຫ້ເຂົາມາດ່າ? ມາດູຖູກຮອດຂັ້ນ ໄດເຮືອນແບບນີ້ຕະຫຼອດໄປບໍ່? ນັ້ນຄືບັນຫາທີ່ຕັ້ງຂຶ້ນ?.. ໃນຍຸກ ກົນໄກຕະຫຼາດນີ້ຕ້ອງຍອມຮັບວ່າ ກະແສວັດທະນະທຳ.. ການຄ້າຂາຍ, ກການວາງແຜນການຕະຫຼາດ, ການເບື່ອເມົາຈາກພວກ 18 ມຸງກຸດມັນເຊື່ອມເຂົ້າມາສູ່ປະເທດ ເຮາຫຼາຍຂຶ້ນ ໂດຍສະເພາະແມ່ນມາຈາກປະເທດເພື່ອນບ້ານທຶນນິ ຍົມຄືໄທ. ຮູ້ແລ້ວພວກເຮົາຈະສະກັດກັ້ນແນວບໍ່ດີ, ແນວຈະກະທົບໃສ່ສາຍສຳພັນຂອງສອງປະເທດ ຢ່າງໃດ?. ຜູ້ຂຽນເຄີຍລົມກັບພະນັກງານບໍານານທ່ານໜຶ່ງທີ່ເພິ່ນມີຄວາມ ເປັນຫ່ວງເວລາມີການຈັດສຳມະ ນາເຕັກນິກການໂຄສະນາຂາຍ ສິນຄ້າທີ່ມີນັກວິທະຍາກອນມາ ຈາກປະເທດໄທ. ວ່າພາກສ່ວນຄຸ້ມຄອງມະຫາພາກ ເຄີຍໄປເບິ່ງນຳເຂົາ ຫຼື ບໍ່?. ບໍ່ທໍ່ນັ້ນຍັງມີເຕັກ ນິກການຕະຫຼາດ, ການເອົາຄົນທີ່ ເປັນເສດຖີມາເລົ່າປະສົບການ ຂາຍ ແລະອື່ນໆເວົ້າແນວນີ້ບໍ່ແມ່ນ ວ່າບໍ່ດີເນີ! ມີດີແຕ່ຖ້າຫາກເຮົາຄຸ້ມ …Read More »
.:.✿* ຕຳຫຼວດເລັ່ງຈັບຕົວກຸ່ມຄົນຮ້າຍຊາວຕ່າງຊາດລັກຊັບພົນລະເມືອງມາດໍາເນີນຄະດີໄວໆນີ້ *✿...:
ທ່ານພັນໂທ ສຸກພະຈັນ ບຸດດາຄໍາ ຫົວໜ້າຫ້ອງຕໍາຫລວດກອງບັນຊາການ ປກສ ນະ ຄອນຫລວງວຽງຈັນ ໃຫ້ຮູ້ວ່າ: ປັດຈຸບັນໄດ້ຈັດກໍາລັງເຈົ້າໜ້າທີ່ລົງຕິດຕາມກຸ່ມຄົນຮ້າຍຊາວຕ່າງປະເທດທີ່ລັກຊັບພົນລະເມືອງຢູ່ຕໍ່ໜ້າທະນາຄານອິນດູຈີນ, ບ້ານໜອງບອນ, ເມືອງໄຊເສດຖາ, ນະຄອນຫລວງວຽງຈັນ, ພາຍຫລັງຮູ້ຂໍ້ມູນ ແລະ ການເຄື່ອນໄຫວຂອງກຸ່ມຄົນຮ້າຍດັ່ງກ່າວແລ້ວ ແລະ ຄາດວ່າຈະສາມາດຈັບຕົວໄດ້ໃນໄວໆນີ້. ທ່ານຫົວໜ້າຫ້ອງຕໍາຫລວດ ກ່າວວ່າ: ເຫດການດັ່ງກ່າວເກີດຂຶ້ນໃນເວລາປະມານ 14:00 ໂມງຂອງວັນທີ 28 ກັນຍານີ້, ໂດຍມີຄົນຕ່າງຊາດປະມານ 3-4 ຄົນໄດ້ຮ່ວມກັນລັກເງິນສົດຈໍານວນ 35.651 ໂດລາສະຫະລັດຢູ່ໃນລົດຈິບຄັນໜຶ່ງທີ່ຈອດຢູ່ຕໍ່ໜ້າທະນາຄານອິນດູຈີນ, ເຊິ່ງແມ່ນລົດຂອງບໍລິສັດຂົນສົ່ງແຫ່ງໜຶ່ງໃນນະຄອນຫລວງວຽງຈັນ ທີ່ໃຫ້ພະນັກງານຂອງຕົນສອງຄົນເປັນຍິງ ແລະ ຊາຍໜຶ່ງຄົນ ຂັບມາຖອນເອົາເງິນຢູ່ທະນາຄານດັ່ງກ່າວ. ຜ່ານການລົງກວດກາສະຖານທີ່ເກີດເຫດ ແລະ ເບິ່ງພາບຈາກກ້ອງວົງຈອນປິດຢູ່ໃກ້ຄຽງຫລາຍຈຸດເຫັນວ່າຄົນຮ້າຍມີທັງໝົດ 4 ຄົນ, ໂດຍນໍາໃຊ້ລົດກະບະຍີຫໍ້ຟອດທີ່ເຊົ່າມາຈາກບໍລິສັດເຊົ່າລົດແຫ່ງໜຶ່ງຢູ່ບ້ານຊຽງຢືນ, ເມືອງຈັນທະບູລີ, ນະຄອນຫລວງວຽງຈັນ, ເຊິ່ງພວກເຂົາໄດ້ມີການວາງແຜນມາເປັນຢ່າງດີໃນການລົງມືກໍເຫດເທື່ອນີ້ຄື: ມີຜູ້ຊີ້ເປົ້າໝາຍເຫຍື່ອ, ມີຜູ້ເຂົ້າໄປຕິດຕາມເບິ່ງເຫຍື່ອໃນທະນາຄານ, ມີຜູ້ໃຊ້ຂອງມີຄົມປາດຕີນລົດຂອງເຫຍື່ອໃຫ້ລົມຮົ່ວເພື່ອເຮັດໃຫ້ເຫຍື່ອລົງຈາກລົດ ແລະ ມີອີກຄົນກໍໄດ້ຂັບລົດກະບະເຂົ້າມາຫາເຫຍື່ອແລ້ວທໍາທ່າຖາມນັ້ນຖາມນີ້ເພື່ອບ່າຍບຽງຄວາມສົນໃຈຂອງເຫຍື່ອ ແລະ ຜູ້ຄົນຢູ່ບໍລິເວນໃກ້ຄຽງ, ກ່ອນຈະມີອີກຄົນມາໄຂປະຕູດ້ານໜຶ່ງເພື່ອ ລັກເອົາເງິນໃນລົດແລ້ວພວກເຂົາກໍຂຶ້ນລົດໜີໄປ, ຫລັງຈາກນັ້ນພວກເຂົາໄດ້ເອົາລົດທີ່ເຊົ່າໄປຈອດຖີ້ມໄວ້ທາງເຂົ້າຫ້ອງການບ້ານໜອງຈັນ, ເມືອງສີສັດຕະນາກ. …Read More »
.:.✿* ລາວເປັນປະເທດທຳອິດໃນອາຊຽນທີ່ເຂົ້າຮ່ວມຂໍ້ຕົກລົງປາຣີ *✿...:
ພາຍຫລັງສຳເລັດການຢ້ຽມຢາມ ສາທາລະນະລັດ ປະຊາທິປະໄຕ ປະຊາຊົນລາວ ຂອງທ່ານ ບິນກີມູນ ເລຂາທິການໃຫຍ່ອົງການສະຫະປະຊາຊາດ, ຊຶ່ງສະແດງຄວາມຍິນດີເປັນຢ່າງຍິ່ງທີ່ໄດ້ມາຢ້ຽມຢາມ ສ ປປ ລາວ, ເຊິ່ງເປັນຄູ່ຮ່ວມມືທີ່ສຳຄັນໃນເວທີປຶກສາຫາລືພະຫຸພາຄີລະດັບພາກພື້ນ ແລະ ທັງເປັນປະທານອາຊຽນໃນປີ 2016. ພ້ອມຊົມເຊີຍລັດຖະບານທີ່ໄດ້ໃຫ້ສັດຕະຍາບັນຂໍ້ຕົກລົງປາຣີກ່ຽວກັບການປ່ຽນແປງຂອງດິນຟ້າອາກາດ. ໂດຍທ່ານເນັ້ນວ່າ: ສປປ ລາວ ເປັນປະເທດທຳອິດຂອງອາຊຽນທີ່ໄດ້ເຂົ້າຮ່ວມໃນຂໍ້ຕົກລົງປາຣີ, ເຊິ່ງເປັນບາດກ້າວສຳຄັນໃນການມີຜົນບັງຄັບໃຊ້ຂອງຂໍ້ຕົກລົງດັ່ງກ່າວໃນປີນີ້. ທ່ານເລຂາທິການໃຫຍ່ອົງການສະຫະປະຊາຊາດ, ຍັງໄດ້ຊົມເຊີຍລັດຖະບານ ແລະ ປະຊາ ຊົນລາວທີ່ເປັນເຈົ້າການໃນວາລະການພັດທະນາປີ 2030 ລວມໄປເຖິງຄວາມຄິດສ້າງສັນ ແລະ ຄວາມມຸ່ງໝັ້ນໃນການສ້າງຕັ້ງເປົ້າໝາຍການພັດທະນາແບບຍືນຍົງສະເພາະຂອງ ສ ປປ ລາວ ກໍຄືເປົ້າໝາຍການພັດທະນາແບບຍືນຍົງທີ 18 ກ່ຽວກັບລະເບີດບໍ່ທັນແຕກ. ໃນໂອກາດຢ້ຽມຢາມລາວຄັ້ງນີ້, ທ່ານເລຂາທິການໃຫຍ່ອົງການສະຫະປະຊາຊາດ ໄດ້ໄປຢ້ຽມຢາມສູນປິ່ນປົວຜູ້ຕິດຢາເສບຕິດຢູ່ໂຮງໝໍເມືອງສີສັດຕະນາກ, ນະຄອນຫລວງວຽງຈັນ ເພື່ອຊົມການນຳໃຊ້ຢາແກ່ຜູ້ຕິດຢາເສບຕິດຂອງໄວໜຸ່ມ, ວິທີການປິ່ນປົວ ແລະ ການດູແລສຸຂະພາບຜູ້ຕິດຢາເສບຕິດ. ນອກຈາກນີ້, ຍັງໄດ້ຢ້ຽມຢາມ ແລະ ພົບປະກັບພະນັກງານອົງການສະຫະປະຊາຊາດ ແລະ ຫົວໜ້າບັນດາອົງການຈັດຕັ້ງຂອງອົງການສະຫະປະຊາຊາດທີ່ປະຈໍາຢູ່ລາວ. ຂໍ້ມູນຈາກ ໜັງສືພິມລາວພັດທະນາRead More »
.:.✿* ອິນໂດເນເຊຍມອບ 1 ລ້ານໂດລາສະໜັບສະໜູນປະທານອາຊຽນ *✿...:
ໃນວັນທີ 6 ກັນຍານີ້, ສາທາລະນະລັດ ອິນໂດເນເຊຍ ໄດ້ມອບເງິນສົດຈໍານວນ 1 ລ້ານໂດລາສະຫະລັດໃຫ້ແກ່ລັດຖະບານລາວ ເພື່ອສະໜັບສະໜູນການເປັນປະທານອາຊຽນໃນປີ 2016 ຂອງ ສປປ ລາວ. ການສະໜັບສະໜູນດັ່ງກ່າວນອກຈາກເປັນການສົ່ງເສີມການຮ່ວມມືລະຫວ່າງປະເທດເພື່ອນມິດອາຊຽນແລ້ວ, ຍັງເປັນການຮັດແໜ້ນການພົບພັນສອງຝ່າຍລະຫວ່າງສາທາລະນະລັດ ອິນໂດເນເຊຍ ແລະສ ປປ ລາວ. ໃນໄລຍະຜ່ານມາລັດຖະບານອິນໂດເນເຊຍ ໄດ້ໃຫ້ການຊ່ວຍເຫລືອທາງດ້ານເງິນສົດ ແລະ ອຸປະກອນແກ່ ສປປ ລາວ ສໍາລັບການເປັນເຈົ້າພາບກອງປະຊຸມສຸດຍອດອາຊີ-ເອີຣົບ ຄັ້ງທີ 9 ໃນປີ 2012 ແລະ ກອງປະຊຸມສຸດຍອດອາຊຽນຄັ້ງທີ 10 ໃນປີ 2004. ຂໍ້ມູນຈາກ ໜັງສືພິມລາວພັດທະນາRead More »
.:.✿* ປະທານາທິບໍດີ ໂອບາມາ ຢືນຢັນຈະເພີ່ມທຶນຊ່ວຍເຫລືອວຽກງານເກັບກູ້ລະເບີດບໍ່ທັນແຕກຢູ່ລາວຂຶ້ນເທົ່າຕົວ *✿...:
ໃນໂອກາດຢ້ຽມຢາມສາທາລະນະລັດ ປະຊາທິປະໄຕ ປະຊາຊົນລາວ ຄັ້ງປະຫວັດສາດຂອງປະທານາທິບໍດີ ສະຫະລັດ ອາເມລິກາ ບາຣັກ ໂອບາມາ ແລະ ເຂົ້າຮ່ວມກອງປະຊຸມສຸດຍອດອາຊຽນຄັ້ງທີ 28,29 ແລະ ກອງປະຊຸມສຸດຍອດອາຊຽນ-ອາເມລິກາຄັ້ງທີ 4 ທີ່ນະຄອນຫລວງວຽງຈັນໃນວັນທີ 6-8 ກັນຍານີ້ ແລະ ໃນຕອນບ່າຍວັນທີ 6 ກັນຍານີ້, ທ່ານປະທານາທິບໍດີສະຫະລັດອາເມລິກາ ໄດ້ໃຫ້ກຽດປາໄສຕໍ່ຊາວໜຸ່ມ, ນັກຮຽນນັກສຶກສາ ແລະ ນັກທຸລະກິດລາວຢູ່ຫໍວັດທະນະທໍາແຫ່ງຊາດວ່າ: ຂ້າພະເຈົ້າມີຄວາມພາກພູມໃຈຫລາຍທີ່ໄດ້ມີໂອກາດມາຢ້ຽມຢາມປະເທດລາວ, ຊຶ່ງເປັນແຜ່ນ ດິນທີ່ມີຄວາມສະຫງົບສວຍງາມ,ອຸດົມສົມບູນໄປດ້ວຍທິວທັດທໍາມະຊາດ, ມີວັດທະນະທໍາຮີດຄອງປະເພນີອັນດີງາມ, ຜູ້ຄົນແມ່ນມີຈິດໃຈອ່ອນນ້ອມຖອມຕົນ ແລະ ຍິ້ມແຍ້ມແຈ່ມໃສ່ດີ. ຊຶ່ງເປັນມົນສະເໜ່ອັນໜຶ່ງທີ່ເຮັດໃຫ້ນັກທ່ອງທ່ຽວ ແລະ ແຂກຕ່າງປະເທດທີ່ເຄີຍໄດ້ມາທ່ອງທ່ຽວຢ້ຽມ ຢາມປະເທດລາວແລ້ວ ຕ່າງກໍ່ມີຄວາມຫລົງໄຫລ ແລະ ຢາກກັບມາທ່ຽວປະເທດລາວອີກ, ຊຶ່ງຂ້າພະເຈົ້າເອງກໍມີຄວາມຫວັງວ່າຈະໄດ້ກັບມາຢ້ຽມຢາມປະເທດທີ່ສວຍງາມນີ້ອີກເທື່ອໜຶ່ງ. ແຕ່ແນວໃດກໍຕາມ ບົນຜືນແຜນດິນທີ່ມີອະລິຍະທໍາເກົ່າແກ່ ແລະ ປະຫວັດສາດອັນຍາວນານນີ້, ຊຶ່ງເຄີຍໄດ້ຖືກທໍາລາຍຈາກສົງຄາມຢ່າງໜັກໜ່ວງ, ເປັນສົງຄາມປິດລັບ ແລະ ບໍ່ຮູ້ວ່າຍ້ອນເຫດຜົນອັນໃດທີ່ເຮັດໃຫ້ສົງຄາມຕ້ອງເກີດຂຶ້ນ, ຊຶ່ງໃນເວລານັ້ນ ສະຫະລັດອາເມລິກາໄດ້ເອົາລະເບີດຫລາຍກວ່າ 2 ລ້ານໂຕນຖິ້ມລົງແຜ່ນ ດິນລາວ, ຊຶ່ງເຫັນວ່າມີຈໍານວນຫລາຍກວ່າການເຮັດສົງຄາມຢູ່ເຢຍລະມັນ ແລະ ຍີ່ປຸ່ນໃນເວລານັ້ນ, ຊຶ່ງເຮັດໃຫ້ມີເຮືອນຊານບ້ານຊ່ອງ ແລະ ປະຊາຊົນຜູ້ບໍລິສຸດເສຍຊີວິດຢ່າງຫລວງຫລາຍ …Read More »
.:.✿* ປະທານາທິບໍດີ ສ.ອາເມລິກາ ຢ້ຽມຢາມລັດຖະກິດ ສປປ ລາວ *✿...:
ໂດຍຕອບສະໜອງຕາມຄຳເຊີນຂອງທ່ານ ບຸນຍັງ ວໍລະຈິດ ປະທານປະເທດ ແຫ່ງ ສປປ ລາວ, ທ່ານ ບາຣັກ ໂອບາມາ ປະທາ ນາທິບໍດີ ແຫ່ງ ສະຫະລັດອາເມລິກາ ໄດ້ເດີນທາງມາຢ້ຽມຢາມລັດຖະກິດ ຢູ່ ສປປ ລາວ ຢ່າງເປັນທາງການ ພ້ອມທັງເຂົ້າຮ່ວມກອງປະຊຸມສຸດຍອດອາຊຽນ ແລະ ກອງປະຊຸມສຸດຍອດອື່ນໆທີ່ກ່ຽວຂ້ອງ ຢູ່ ນະຄອນຫລວງວຽງຈັນ, ສປປ ລາວ, ໃນລະຫວ່າງ ວັນທີ 5-7 ກັນຍາ 2016. ໃນໂອກາດຢ້ຽມຢາມ ສປປ ລາວ, ຄະນະຜູ້ແທນສະຫະລັດອາເມລິກາ ໄດ້ຮັບການຕ້ອນຮັບຢ່າງອົບອຸ່ນ ແລະ ສົມກຽດຈາກຝ່າຍລາວ ເຊິ່ງໃນວັນທີ 6 ກັນຍາ 2016, ທ່ານ ບາຣັກ ໂອບາມາ ພ້ອມດ້ວຍຄະນະໄດ້ດຳເນີນການພົບປະສອງຝ່າຍຮ່ວມກັບ ທ່ານ ບຸນຍັງ ວໍລະຈິດ ທີ່ທໍານຽບປະທານປະເທດ. ໃນ ນັ້ນ, ທັງສອງ ຝ່າຍໄດ້ຕີລາຄາສູງຕໍ່ການຢ້ຽມຢາມຄັ້ງທຳອິດ ແລະ ເປັນຄັ້ງປະຫວັດສາດ ຂອງປະທານາທິບໍດີສະຫະລັດອາເມລິກາ ຢູ່ ສປປ ລາວ …Read More »
.:.✿* ທ່ານ ບາຣັກ ໂອບາມາ ມີກຳນົດຢ້ຽມຢາມລາວ 5 ກັນຍານີ້ *✿...:
ໂດຍຕອບສະໜອງຕາມ ການເຊື້ອເຊີນຂອງພະນະທ່ານ ບຸນຍັງ ວໍລະຈິດ ປະທານປະເທດແຫ່ງ ສາທາລະນະລັດ ປະ ຊາທິປະໄຕ ປະຊາຊົນລາວ, ພະ ນະທ່ານ ບາຣັກ ໂອບາມາ ປະທານາທິບໍດີ ແຫ່ງສະຫະລັດອາ ເມລິກາ ພ້ອມດ້ວຍຄະນະຈະເດີນທາງມາຢ້ຽມຢາມລັດຖະກິດ ສາທາລະນະລັດ ປະຊາທິ ປະໄຕ ປະຊາຊົນລາວ ຢ່າງເປັນ ທາງການ ແຕ່ວັນທີ 5-7 ກັນ ຍາ 2016 ເພື່ອເປັນການເສີມ ຂະຫຍາຍການພົວພັນ ແລະຮ່ວມມືອັນດີລະຫວ່າງ ສປປ ລາວ ແລະສະຫະລັດອາເມ ລິກາໃຫ້ນັບມື້ນັບດີຂຶ້ນ. ປະຫວັດຫຍໍ້ຂອງທ່ານ ປະທານາທິບໍດີ ບາຣັກ ໂອບາມາບາຣັກ ໂອບາມາ ເປັນປະທານາທິບໍດີຄົນທີ 44 ຂອງສະຫະລັດອາເມລິກາ ປະຫວັດ ຄວາມເປັນມາຂອງເພິ່ນ ສະແດງໃຫ້ເຫັນເຖິງສິ່ງທີ່ຄົນອາເມລິກາໃຫ້ຄວາມສຳ ຄັນຄື: ຄອບຄົວທີ່ອົບອຸ່ນ, ຄວາມດຸໝັ່ນໃນການເຮັດວຽກ ແລະເອົາການສຶກສາເປັນ ປັດໄຈສຳຄັນຂອງຄວາມກ້າວໜ້າ ແລະຍັງເຊື່ອໝັ້ນວ່າ ຊີວິດທີ່ມີຄວາມໝາຍຄືການຢູ່ເພື່ອຮັບໃຊ້ຜູ້ ອື່ນ. ພໍ່ຂອງເພິ່ນແມ່ນມາຈາກປະເທດ ເຄນຢາ ແລະ ແມ່ມາຈາກລັດແຄນຊັສ ປະທານາທິບໍດີ …Read More »
.:.✿* ຫຼາຍປະເທດໃນຢູໂຣບ ອອກມາເຕືອນປະຊາຊົນໃຫ້ກຽມ ແລະ ພ້ອມກັກຕຸ໋ນອາຫານໄວ້ເດີ້ ມັນເລີ່ມເປັນຕາຢ້ານຂຶ້ນທຸກມື້ແທ້ *゚✿...:
.:.✿*ຜູ້ນຳມຽນມາລົງກວດສອບຄວາມເສຍຫາຍສະຖານທີ່ບູຮານທີ່ພຸກາມ *゚✿...:
Cr. APRead More »


text:
by somchan
ກອງປະຊຸມລັດຖະມົນຕີອາຊຽນວ່າດ້ວຍອາຊະຍາ ກຳຂ້າມຊາດຄັ້ງທີ 9 ທີ່ ສປປລາວ ໄດ້ຮັບກຽດເປັນ ເຈົ້າພາບ ໄດ້ຈັດຂຶ້ນຢ່າງເປັນທາງການໃນວັນທີ 17 ກັນຍາ 2013 ນີ້ ຢູ່ທ່ຫ້ອງປະຊຸມໂຮງແຮມ ດອນຈັນພາເລດ ໂດຍການໃຫ້ກຽດເປັນປະທານ ກ່າວເປີດຂອງທ່ານ ພະນະທ່ານ ທອງສິງ ທຳມະວົງ ນາຍົກລັດມົນຕີ ແຫ່ງ ສປປລາວ ມີບັນດາ ລັດຖະມົນຕີທີ່ຮັບຜິດຊອບກ່ຽວກັບວຽກງານອາ ຊະຍາກຳຂ້າມຊາດຈາກປະເທດສະມາຊິກອາຊຽນ (more…)
by somchan
ໃນຕອນເຊົ້າວັນທີ 17 ກັນຍາ 2013 ນີ້ ບັນດາ ຄະນະຜູ້ແທນຈາກປະເທດສະມາຊິກອາຊຽນ ແລະປະເທດຄູ່ເຈລະຈາທີ່ເຂົ້າຮ່ວມກອງປະຊຸມລັດ ຖະມົນຕີອາຊຽນວ່າດ້ວຍອາຊະຍາກຳຂ້າມຊາດຄັ້ງທີ 9 ໄດ້ເຂົ້າຢ້ຽມຂ່ຳນັບພະນະທ່ານ ທອງສິງ ທຳມະວົງ ນາຍົກ ລັດຖະມົນຕີແຫ່ງ ສປປ ລາວ ຢູ່ທີ່ໂຮງແຮມດອນຈັນພາເລດນະຄອນຫຼວງວຽງຈັນ. (more…)
by somchan
ໃນວັນທີ 16 ກັນຍາ 2013 ນີ້ ທ່ານ ເຕີ້ນດ້າຍກວາງ ລັດຖະມົນຕີວ່າການກະຊວງຕຳຫຼວດຫວຽດນາມ ພ້ອມດ້ວຍຄະນະຜູ້ແທນທີ່ເຂົ້າຮ່ວມກອງປະຊຸມລັດຖະມົນຕີ ອາຊຽນວ່າດ້ວຍອາຊະຍາກຳຂ້າມຊາດຄັ້ງທີ 9 ໄດ້ເຂົ້າ ຂໍ່ານັບທ່ານ ດຣ ທອງບັນ ແສງອາພອນ ລັດຖະມົນຕີ ວ່າການກະຊວງປ້ອງກັນຄວາມສະຫງົບ ສປປ ລາວ. (more…)
by somchan
ໃນວັນທີ 16 ກັນຍາ 2013 ນີ້ຢູ່ທີ່ໂຮງແຮມດອນ ຈັນພາເລດ ນະຄອນຫຼວງວຽງຈັນໄດ້ມີການຈັດ ກອງປະຊຸມເຈົ້າໜ້າທີ່ອາວຸໂສເພື່ອກະກຽມໃຫ້ແກ່ ກອງປະຊຸມລັດຖະມົນຕີອາຊຽນວ່າດ້ວຍອາຊະ ຍາກຳຂ້າມຊາດຄັ້ງທີ 9 ຂື້ນ, ໂດຍການເປັນປະ ທານຂອງ ທ່ານ ພົຈວ ສີສະຫວາດ ແກ້ວມາລາວົງ ຫົວໜ້າກົມໃຫຍ່ຕຳຫຼວດກະຊວງປ້ອງກັນຄວາມ ສະຫງົບທັງເປັນຫົວໜ້າຄະນະເຈົ້າໜ້າທີ່ອາວຸໂສ ສປປ ລາວ, ມີບັນດາເຈົ້າໜ້າທີ່ອາວຸໂສຈາກ (more…)
by somchan
ໃນຕອນເຊົ້າວັນທີ 16 ກັນຍາ 2013 ນີ້ ທ່ານ ກິມມີຮໂຣະ ອິຊິກາເນະ ຫົວໜ້າຄະນະເຈົ້າໜ້າທີ່ອາວຸໂສ ປະເທດຍີ່ປຸ່ນ ພ້ອມດ້ວຍຄະນະທີ່ເຂົ້າຮ່ວມກອງ ປະຊຸມອາຊະຍາກຳຂ້າມຊາດຄັ້ງທີ 9 ໄດ້ເຂົ້າພົບປະ ໂອ້ລົມກັບທ່ານ ພົຈວ ສີລະຫວາດ ແກ້ວມະລາວົງ ຫວົໜ້າກົມໃຫຍ່ຕຳຫຼວດ ກະຊວງປ້ອງກັນຄວາມ ສະຫງົບ ທັງເປັນຫົວໜ້າຄະນະເຈົ້າໜ້າທີ່ອາວຸໂສ ສປປລາວ ຢູ່ທີ່ໂຮງແຮມດອນຈັນພາເລດ. (more…)
by somchan
ກະຊວງປ້ອງກັນຄວາມສະຫງົບຮ່ວມກັບກະຊວງ ຍຸດຕິທຳແລະກຳມາທິການກົດໝາຍສະພາແຫ່ງ ຊາດຈັດກອງປະຊຸມປັບປຸງເນື້ອໃນຮ່າງກົດໝາຍວ່າ ດ້ວຍການປ້ອງກັນຄວາມສະຫງົບແຫ່ງຊາດໃນວັນທີ 16 ກັນຍາ 2013 ນີ້ ທີ່ສະພາແຫ່ງຊາດເຂົ້າຮ່ວມມີທ່ານ ພົຈວ ກົງທອງ ພົງວິຈິດ ລັດຖະມົນຕີຊ່ວຍວ່າ ການກະຊວງ ປ້ອງກັນຄວາມສະຫງົບ,ທ່ານ ສດຈ ດຣ ດາວອນ ຫວ່າງວິຈິດ ປະທານກຳມາທິການກົດໝາຍ ສະພາແຫ່ງຊາດ, (more…)


text:
ໃນຖານະເຄີຍເປັນອະດີດລູກສິດ, ອະດີດພະນັກງານສູນກາງ ອພສ, ຖານະເປັນອຸປັດຖາກ ຈຶ່ງຮ່ວມມືກັບ ໜ່ວຍງານເຜີຍແຜ່ສິນລະທັມ ນະຄອນຫຼວງ ເຊິ່ງມີພຣະອາຈານດາວເຮືອງ ຄຳປະສິດ ຫົວໜ້າໜ່ວຍງານດຳເນີນການດ້ານຈັດດານ ແລະບໍຣິຫານພິທີການ ໂດຍມອບໃຫ້ພຣະ ຄຣູເນືອງພິລັກ ໂຊຕິທອນ ຫົວໜ້າຫ້ອງການຝ່າຍວິຊາການ ວິທະຍາໄລສົງ ເປັນປະທານດຳເນີນການ ພ້ອມດ້ວຍພຣະອາຈານ ພູສະຫວັນພັນທະບົວລີ ກັມມາທິການສູນກາງ ອພສ, ຮອງຫົວໜ້າຫ້ອງການສູນກາງ ອພສ ແລະພຣະອາຈານສຸຂີ ເຮືອນມຸງຄຸນ ເປັນຜູ້ຮັບພິດ ຊອບສະຖານທີ່, ພ້ອມດ້ວຍຄະນະໜ່ວຍງານ ນສທ, ພຣະສົງສາມະເນນວັດທາດຫຼວງ, ພຣະສົງສາມະເນນວັດດົງສະວາດ ແລະຄະນະສົງ-ສາມເນນ ວັດວຽງຈະເລີນ ເປັນເຈົ້າພາບ.
- ເປັນປະທານໃນພິທີ ມີພຣະອານ ພຣະອາຈານ ດຣ. ມະຫາຜ່ອງ ສະມາເລີກ ປະທານອົງການ ອພສ ປັດຈຸບັນ, ພຣະອາຈານ ດຣ. ມະຫາ ຊາລີ ກັນຕະສີໂລ ຄະນະກັມມາທິການເຜີຍ ແຜ່ແລະ ວິປັດສະນາກັມມັດຖານ, ແລະຄະນະກັມມາທິການ ແລະພະນັກງານສູນກາງ ອພສ. ມຸກອົງ, ພຣະອາຈານວັນນາ ສຸຣິຍະວົງ ປະທານສູນກາງອົງການພຸດທະສາສນາສັມພັນລາວ ນະຄອນຫຼວງ ແລະຄະນະ ອພສ ກຳແພງນະ ຄອນທຸກອົງ, ປະທານ ແລະຄະນະ ອພສ ເມືອງທຸກໆອົງ ໃນ 7 ເມືອງ, ທ່ານພຣະອາຈານບຸນສ່ວນ ແກ້ວພລົມ ຫົວໜ້າອຳນວຍການວິທະ ຍາໄລສົງ ພ້ອມດ້ວຍຄະນາຈານໃນວິທະຍາໄລສົງທຸກໆອົງ ແລະພ້ອມດ້ວຍ, ເຈົ້າອະທິການໃນເຂດທາດຫຼວງທຸກວັດ ລວມ 140 ອົງ.
- ພາຍນອກມີຄະນະສາມລະວັນ ເຖົ້າແກ່ແນວໂຮມ ໃນບ້ານທາດຫຼວງເໜືອ, ບ້ານທາດຫຼວງກາງ, ບ້ານວຽງຈະເລີນ ເປັນສັດທາອຸປະຖັມ ພ້ອມອອກຕົນຍາດໂຮມທີ່ເປັນລູກສິດລູກຫາຂອງເພິ່ນມາອຸປຖັມດ້ານອາຫານຫວານຄາວຢ່າງລົ້ນເຫຼືອ.
- ວິທີການເຮັດບຸນ ແມ່ນລ້ຽງເພນ ຕາມກຳນົດການ ຮອດເວລາ 10:30 ນາທີ ສາລະວັດນຳພາໄຫວ້ພຣະ, ຮັບສິນ ແລະຖວາຍທານ, ພຣະສົງສູດໄຊຍະມຸງຄຸງຄຸນ ແລະພຣະອາຈານໃຫຍ່ພະ ດຣ. ຜ່ອງ ສະມາເລີກ ປະທານສູນກາງ ອພສ ເທດສາສນາ 1 ກັນ ເລື່ອງກະຕັນ ຍູກະຕະເວລາ ຂຶ້ນຕົ້ນພຣະຄາຖາວ່າ ນິມິດຕັງ ສາທຸ ຣູປານັງ ກະຕັນຍູ ກະຕະເວທິຕາ ເມື່ອເທດສະໜາແລ້ວ ໃຫ້ພອນ ແລ້ວສັດພັດຕາຫານ ອອກຕົນຍາດໂຍມ ຮັບປະທານອາຫານທ່ຽງຮຽບຮ້ອຍ ເປັນອັນຈົບພິທີ ໃນເວລ 13:30 ນາທີ.
ພາບກິດຈະກັມ
ar: both; text-align: center;">


text:
ການນໍາສະເຫນີ
Non-asymptotic numerical simulation of transient heat transfer requires knowledge of initial conditions. If the heat transfer medium is soil, they typically use temperature logs (depth-temperature tables) of monitoring wells for the initial time point. Then one may either use scattered-data interpolation [1] or solve a steady heat transfer problem with Dirichlet boundary conditions at temperature measurement points. If you choose the second way and the problem is nonlinear, there might be some convergence issues.
ສະ 1: Soil Temperature Interpolation in Frost 3D Universal
ສືບຕໍ່ການອ່ານ →
1. ການນໍາສະເຫນີ
ສໍາລັບການ simulation ຄະນິດສາດຂອງການແຜ່ກະຈາຍພາກສະຫນາມຄວາມຮ້ອນໃນດິນ, ມັນເປັນສິ່ງຈໍາເປັນເພື່ອບັນຊີສໍາລັບການຍົກຍ້າຍຄວາມຮ້ອນ convective (ການໂອນຄວາມຮ້ອນໂດຍວິທີການຂອງການຍົກຍ້າຍມະຫາຊົນ). ການໂອນຄວາມຮ້ອນ Convective ແມ່ນເກີດມາຈາກໂດຍການຕອງການຂອງນ້ໍາເຂົ້າໄປໃນດິນທີ່ໄດ້ຮັບ, ສໍາລັບຕົວຢ່າງ, ຈາກ precipitation. ການແຜ່ກະຈາຍອຸນຫະພູມໄດ້ອະທິບາຍໂດຍສະມະການແຕກຕ່າງບາງສ່ວນຂອງການດໍາເນີນຄວາມຮ້ອນທີ່, ໃນກໍລະນີຂອງ convection ໄດ້, ມີອັນທີ່ເອີ້ນວ່າໄລຍະ convective. ນັບຕັ້ງແຕ່ໄດ້ໂດເມນຄອມພິວເຕີເປັນທີ່ຕົນເອງມັກ, ສະມະການຄວາມຮ້ອນແມ່ນການແກ້ໄຂຈໍານວນຫລາຍໂດຍການນໍາໃຊ້ວິທີການທີ່ຈໍາກັດ, ຄວາມແຕກຕ່າງກັນ (FDM). ການ Douglas - ໂຄງການ Rachford ADI ເປັນຫນຶ່ງໃນວິທີການເຫຼົ່ານີ້. ໃນເອກະສານນີ້, ພວກເຮົາສຸມໃສ່ການດັດແກ້ຂອງໂຄງການບັນຊີສໍາລັບ convection ໃນໂດເມນຄອມພິວເຕີ.
ສືບຕໍ່ການອ່ານ →
1. ການນໍາສະເຫນີ
It is well known that the foundations of buildings are subject to loads which can result in deformation and subsidence. ເພາະສະນັ້ນ, the analysis of foundation deformation must be conducted at the design stage. This article describes the computer simulation of foundation deformation. We propose an approach based on numerical solution of the stationary differential equation in partial derivatives. This equation describes the transversal deflection of a thin plate (foundation slab), taking elasticity into account, due to an external orthogonal force.
2. Plate Deflection Equation
Let the Cartesian coordinate system be the plate plane.By we define the domain of the plate in this plane. ໃຫ້ be the boundary of the domain. The function for plate deflection is given by . At small transversal (vertical) deflections, the function satisfies the following equation [1]:
(1)
ສືບຕໍ່ການອ່ານ →
1. ພາກສະເຫນີ
ບົດຄວາມນີ້ອະທິບາຍການປະຕິບັດຂອງການຄິດໄລ່ກ່ຽວກັບບັດວິດີໂອ (ການນໍາໃຊ້ CUDA) ສໍາລັບການສ້າງແບບຈໍາລອງຂະບວນການທາງດ້ານຮ່າງກາຍແລະປະກົດການໂດຍອີງໃສ່ການແກ້ໄຂຂອງສົມຜົນຄວາມຮ້ອນສາມມິຕິລະດັບໂດຍຜ່ານໂຄງການ Douglas, Rachford (ວິທີການ ADI). A ການວິເຄາະໂດຍສົມທຽບຂອງຄວາມໄວການຄິດໄລ່ຂອງສູນກາງ (CPU) ແລະຮູບພາບ (GPU) ໂຮງງານຜະລິດໄດ້ດໍາເນີນການ.
2. ລາຍລະອຽດ DOUGLAS, RACHFORD ໂຄງການ
ສໍາລັບການ simulation ຄະນິດສາດຂອງການແຜ່ກະຈາຍຄວາມຮ້ອນ, ບັນຊີສໍາລັບການຕອງແລະໂຄງການໄລຍະການຫັນປ່ຽນ, ສົມຜົນດັ່ງຕໍ່ໄປນີ້ຄວາມຮ້ອນແມ່ນໄດ້ນໍາໃຊ້:
(1)
ລາຍລະອຽດຂອງຄ່າສໍາປະສິດທີ່ຈະໄດ້ຮັບໃນຕາຕະລາງ 1.
ສືບຕໍ່ການອ່ານ →
ອຸປະກອນທີ່ຢູ່ເທິງສະຖາປັດຕະຄອມພິວເຕີຂະຫນານໄດ້ບໍ່ດົນມານີ້ໄດ້ຮັບການເພີ່ມຂຶ້ນເພີ່ມຄວາມນິຍົມໃນຄອມພິວເຕີປະສິດທິພາບສູງ.
ປະສິດທິພາບຂອງອຸປະກອນການປຸງແຕ່ງຂະຫນານໃນບັນຫາວິສະວະກໍາການແກ້ໄຂເຊັ່ນ: ການຈໍາລອງໃນຄອມພິວເຕີຂອງຂະບວນການທາງດ້ານຮ່າງກາຍບໍ່ແມ່ນກົງຂຶ້ນກັບຈໍານວນຂອງການໄດ້: ສີ່ຫຼັກການ CPU ບໍ່ໃນຄວາມເປັນຈິງໃຫ້ໄດ້ການເພີ່ມຂຶ້ນຂອງຄວາມໄວສີ່ໃນການແກ້ໄຂບັນຫາວິສະວະກໍາສະລັບສັບຊ້ອນຫຼາຍກວ່າ core CPU ຫນຶ່ງ. ເຊັ່ນດຽວກັນ, ການຍົກຍ້າຍຂອງຄອມພິວເຕີກັບຮູບພາບທີ່ບັດທີ່ມີຫຼາຍຮ້ອຍຄົນຂອງແກນບໍ່ສາມາດສະຫນອງການເພີ່ມຂຶ້ນຮ້ອຍໃນຄວາມໄວ.
ຫນ້າທໍາອິດຂອງການທັງຫມົດ, ການເລັ່ງຄອມພິວເຕີຂະຫນານແມ່ນຖືກຈໍາກັດໂດຍການສູດການຄິດໄລ່ຄອມພິວເຕີ; ແລ່ນສູດການຄິດໄລ່ທີ່ມີລະດັບຕ່ໍາຂອງຂະຫນານໃນຊູເປີແລະ workstations ການປະຕິບັດສູງແມ່ນ irrational. ແນວຄິດທີ່ເລື່ອງຂອງການ "ປະສິດທິພາບຂອງຂະຫນານ" ແມ່ນອະທິບາຍ ກົດຫມາຍ Amdahl ຂອງ, ອີງຕາມການທີ່ຖ້າຫາກວ່າຢູ່ໃນຢ່າງຫນ້ອຍ 1/10 ຂອງໂຄງການແມ່ນປະຕິບັດຕາມລໍາດັບ, ຫຼັງຈາກນັ້ນການເລັ່ງການບໍ່ສາມາດໄດ້ຮັບການເພີ່ມຂຶ້ນເກີນກວ່າ 10 ເວລາທີ່ຄວາມໄວຕົ້ນສະບັບໂດຍບໍ່ຈໍານວນຫຼັກການວຽກເຮັດງານທໍາ.
ບອກຕົວຢ່າງຂອງການປະສິດທິພາບທີ່ຈໍາກັດຂອງ parallelization ບົບສໍາລັບບັນຫາການແກ້ໄຂວິສະວະກໍາແມ່ນຢູ່ໃນຜົນໄດ້ຮັບທີ່ອ່ອນແອຂ້ອນຂ້າງຂອງຜູ້ນໍາໃນທົ່ວໂລກໃນວິສະວະກໍາຄອມພິວເຕີ, aided (CAE) ຊອບແວ - ABAQUS ແລະ ANSI.
ສືບຕໍ່ການອ່ານ →
ບົດຄວາມໄດ້ຖືກທີ່ອຸທິດໃຫ້ວິທີການຂອງການຕັ້ງຖິ່ນຖານພື້ນຖານໃນການຄໍານວນ permafrost ມີລາຍລະອຽດລາຍລະອຽດຕາມ SNIP 2.02.04-88.
ພາກສະເຫນີ
ການຄິດໄລ່ຂອງພື້ນຖານໃນຂົງເຂດພາກ permafrost ແມ່ນຂ້ອນຂ້າງເປັນຂະບວນການສັບສົນແລະພິເສດ, ບາດສໍາຄັນຫຼາຍໂດຍພາກສະຫນາມຄວາມຮ້ອນແລະປະກົດການ thawing. ພາກສະຫນາມຄວາມຮ້ອນເຮັດໃຫ້ thawing permafrost ແລະຫຼຸດລົງຄວາມສາມາດຮັບຜິດຊອບພາລະຂອງຕົນໃນຂະນະທີ່ເພີ່ມຂຶ້ນຂອງດິນທີ່ໂຄນຜິດປົກກະຕິ, ທີ່ເປັນຫລັກຖານປົກກະຕິໃນຮູບແບບຂອງການພື້ນຖານການຕັ້ງຖິ່ນຖານ. ໃນຄວາມເປັນຈິງ, ການກໍານົດຜິດປົກກະຕິໃນລະຫວ່າງການກໍ່ສ້າງບໍາລຸງຮັກສາ, ມັນເປັນສິ່ງຈໍາເປັນເພື່ອແກ້ໄຂສໍາລັບການຂອງລັດຄວາມກົດດັນເມື່ອຍຂອງພື້ນຖານ, ເຊິ່ງອະທິບາຍໂດຍສະມະການຂອງ equilibrium ແລະກົດຫມາຍຂອງຜິດປົກກະຕິ elastic, ສຕິກ.
ສືບຕໍ່ການອ່ານ →
ພາກສະເຫນີ
ໃນບົດຄວາມນີ້, ວິທີການ geological ໃຫມ່ reconstruction ໂຄງປະກອບການອະທິບາຍ, ອີງໃສ່ຂໍ້ມູນກ່ຽວກັບການປະກົດຕົວຂອງຂອບເຂດ geological ໃນໄດ້ຮັບໂດຍການສໍາຫຼວດ.
ຈໍານວນຂອງຂໍ້ກໍານົດທີ່ນໍາໃຊ້ໃນລາຍລະອຽດຂອງເຕັກນິກໃນການຈໍາເປັນຕ້ອງໄດ້ຮັບການກໍານົດ. ພາຍໃຕ້້ໍາສ້າງໃນບັນທຶກນີ້ເບິ່ງຄືວ່າ borehole geotechnical ທີ່ກໍານົດຄຸນສົມບັດທາງດ້ານຮ່າງກາຍແລະກົນໄກຂອງດິນ. borehole A ສະຫນອງຂໍ້ມູນກ່ຽວກັບການແຜ່ກະຈາຍຕັ້ງຂັ້ນຕອນຂອງການໂດຍຜ່ານຄວາມເລິກດິນ. ຂັ້ນຕອນຂອງການອຸປະກອນ້ໍາສ້າງປະມານເຈາະໄດ້ມີການສະແດງໃຫ້ເຫັນໂດຍສ່ວນໃນຮູບ 1.
ຊາວ. 1: ຂັ້ນຕອນຂອງການອຸປະກອນການເປີດເຜີຍໂດຍ borehole
ໃນເວລາທີ່ການສ້າງແບບ geological ໃນພິເສດຫຸ້ມຫໍ່ຊອບແວ, ຂັ້ນຕອນບາງຢ່າງເພີ່ມເຕີມໄດ້ທີ່ຕ້ອງການໃນກໍລະນີຫຼາຍທີ່ສຸດ. ສໍາລັບຕົວຢ່າງ, ໃນເວລາທີ່ reconstructing ຂັ້ນຕອນ geological ການນໍາໃຊ້ຂໍ້ມູນ borehole, ກຸ່ມຂອງຕອນໃນນັ້ນແມ່ນປະຕິບັດຄູ່ມື. ນີ້ສາມາດເປັນຂະບວນການສັບສົນທີ່ສຸດສໍາລັບການສະຖານທີ່ມີຈໍານວນຂະຫນາດໃຫຍ່ຂອງ borehole ແລະຂັ້ນຕອນ.
ສືບຕໍ່ການອ່ານ →
ປະຕິບັດຕາມການປ່ອຍຂອງບົດຄວາມ "ການວິເຄາະຄວາມຮ້ອນຂອງພາກສ່ວນທີ່ຍາວນານຂອງທໍ່ອາຍແກັສໃນ permafrost", ພວກເຮົາໄດ້ຮັບ lots ຂອງຄໍາຖາມຈາກຜູ້ຊົມໃຊ້.
ໃນນີ້, ພວກເຮົາກວມເອົາຄໍາຖາມເພີ່ມເຕີມຖາມເລື້ອຍໆກ່ຽວກັບການທໍາງານຂອງການສະບັບປັບປຸງຂອງຊອບແວພາບອາກາດຫນາວ 3D ວິທະຍາ. ທໍາອິດ, ຢ່າງໃດກໍຕາມ, ພວກເຮົາຢາກຈະເຕືອນໃຈທີ່ອ່ານສະບັບໃຫມ່ຂອງຊອບແວໄດ້ຖືກປ່ອຍອອກມາໃນເດືອນພຶດສະພາ, 2014. ທີ່ນີ້, ພວກເຮົາໄດ້ປະຕິບັດ ເຕັກໂນໂລຊີໃຫມ່ ໃນຖາປັດຕະຍະຊອບແວແລະອົງປະກອບຕົ້ນຕໍຂອງຕົນໄດ້, ທີ່ເຮັດໃຫ້ການຄິດໄລ່ຂອງຕາຫນ່າງຄອມພິວເຕີເປັນຂະຫນາດໃຫຍ່ເປັນ 100 ລ້ານຂໍ້ກ່ຽວກັບ PC ໄດ້. ເພື່ອສະແດງໃຫ້ເຫັນການປະຕິບັດຊຸມສະໄຫມວິຂອງການສະບັບໃຫມ່ຂອງອາກາດຫນາວ 3D ວິທະຍາໄລ, ພວກເຮົາໄດ້ດໍາເນີນການວິເຄາະຄວາມຮ້ອນຂອງພາກສ່ວນທີ່ຍາວນານທໍ່ນອນໃນ permafrost, ມີຕາຫນ່າງທີ່ປະກອບດ້ວຍ 58.5 ລ້ານຂໍ້.
ຄໍາຖາມ: ພວກເຮົາຈໍາເປັນຕ້ອງເປັນຫຍັງຈຶ່ງມີຕາຫນ່າງຄອມພິວເຕີດັ່ງກ່າວຂະຫນາດໃຫຍ່?
ຄໍາຕອບ: ຄວາມຈໍາເປັນສໍາລັບປະລິມານຂະຫນາດໃຫຍ່ເຊັ່ນ: ຂໍ້ຕາຫນ່າງຄອມພິວເຕີ derives ຈາກປັດໃຈດັ່ງຕໍ່ໄປນີ້:
1) ຄອມພິວເຕີຂອງພາກພື້ນຢ່າງກວ້າງຂວາງແລະຈຸດປະສົງຍາວຫຼື massive ການມັກຈະມີອົງປະກອບຈໍານວນຫຼາຍສໍາລັບການຕັດສິນໃຈໃນຂົງເຂດຄອມພິວເຕີ.
2) ມີມັກຈະອົງປະກອບທີ່ຂ້ອນຂ້າງມີຂະຫນາດນ້ອຍໃນຂົງເຂດຄອມພິວເຕີແມ່ນ; ບໍ່ມີສາມາດ, ສໍາລັບຕົວຢ່າງ, ເປັນຊັ້ນບາງໆຂອງ insulation ຄວາມຮ້ອນ, ຫຼືກຸ່ມທີ່ດິນ. ມີການເພີ່ມຂຶ້ນຢ່າງຫຼວງຫຼາຍໃນການກັ່ນຕອງຕາຫນ່າງແມ່ນຕ້ອງການການ discretize ອົງປະກອບ miniscule ຂ້ອນຂ້າງນີ້.
3) ເຂດທີ່ມີ gradients ອຸນຫະພູມທີ່ສໍາຄັນ (insulators ຢູ່ໃກ້ຄວາມຮ້ອນ, ແຫຼ່ງຄວາມຮ້ອນ, ອຸປະກອນຄວາມເຢັນ, ແລະອື່ນໆ) ຮຽກຮ້ອງໃຫ້ມີການເພີ່ມຂຶ້ນ ຄວາມຫນາແຫນ້ນຂອງຕາຫນ່າງຄອມພິວເຕີ, ຜົນສະທ້ອນຢ່າງຫຼວງຫຼາຍເພີ່ມຂຶ້ນຈໍານວນທັງຫມົດຂອງຂໍ້ໃນຂົງເຂດຄອມພິວເຕີ.
ໃຫ້ສັງເກດວ່າເຖິງແມ່ນວ່າມີການນໍາໃຊ້ຂອງຂະຫນາດຫ້ອງທີ່ບໍ່ແມ່ນເອກະພາບ (ຢູ່ຕາຫນ່າງຄອມພິວເຕີສະຫມໍ່າສະເຫມີ), ສໍາລັບຕົວຢ່າງ, ພວກເຮົາຍັງຈໍາເປັນຕ້ອງຫຼາຍຂໍ້ເປັນ. ການເພີ່ມຂຶ້ນໃນຂະຫນາດຫ້ອງການໃນຕາຫນ່າງຄອມພິວເຕີສະຫມໍ່າສະເຫມີຕ້ອງການຈະກ້ຽງຫຼາຍ; ຖ້າບໍ່ດັ່ງນັ້ນ, ວິທີການຈໍານວນຫລາຍກັບຄືນຜົນໄດ້ຮັບທີ່ສໍາຄັນຖືກຕ້ອງຫນ້ອຍລົງ.
ສືບຕໍ່ການອ່ານ →
ບໍລິສັດວິສະວະກໍາເປັນໄດ້ຂໍຮ້ອງໃຫ້ບໍ່ດົນມານີ້ Simmakers ຄໍາຄິດຄໍາເຫັນກ່ຽວກັບຄວາມເປັນໄປໄດ້ຂອງການນໍາໃຊ້ຊຸດ finite ອົງປະກອບຂອງ ANSYS ການກັບບັນຫາຂອງການ thawing ດິນແລະສະຖຽນລະພາບຄວາມຮ້ອນໄດ້, ແລະອະທິບາຍຂໍ້ດີຂອງຊອບແວພາບອາກາດຫນາວ 3D ວິທະຍາໄລໃນເວລາທີ່ການແກ້ໄຂບັນຫາດັ່ງກ່າວ.
ໃຫ້ສັງເກດວ່າບັນຫານີ້ໄດ້ຮັບການແກ້ໄຂໂດຍຜູ້ຊ່ຽວຊານຕ່າງໆໃນກອງປະຊຸມທີ່ອຸທິດຕົນແລະ ກອງປະຊຸມ.
ການຮຽກຮ້ອງໂດຍກະ ANSYS:
ANSYS ມີການວິເຄາະວິທີການ finite ອົງປະກອບທີ່, ຖືກນໍາໃຊ້ສໍາລັບການວິເຄາະຂອງການ thawing ດິນ. ANSYS ແມ່ນລະບົບການສຶກ longstanding ຊອບແວສໍາລັບການວິເຄາະອົງປະກອບ finite,. ມັນເປັນເວລາທີ່ມີຜູ້ຊ່ຽວຊານໃນພາກສະຫນາມຂອງວິສະວະກໍາຄອມພິວເຕີ (CAE, ຄອມພິວເຕີ, aided ວິສະວະກໍາ) ແລະແກ້ໄຂບັນຫາຈໍາກັດອົງປະກອບສໍາລັບຮູບແຂບແລະບໍ່ມີໃບ,, ບັນຫາທາງກວ້າງຂອງພື້ນ stationary ແລະບໍ່ stationary ຂອງກົນໄກຂອງຮ່າງກາຍ rigid ແລະກົນໄກການກໍ່ສ້າງ (ລວມທັງບໍ່ແມ່ນສະ geometrically ແລະບັນຫາທີ່ບໍ່ມີຂະຫນາດຮ່າງກາຍຂອງທິດຕິດຕໍ່ຂອງອົງປະກອບການກໍ່ສ້າງ), ບັນຫາຂອງກົນໄກຂອງແຫຼວແລະອາຍແກັສ, ການແລກປ່ຽນຄວາມຮ້ອນແລະຄວາມຮ້ອນການຍົກຍ້າຍ, electrodynamics, ລັກສະນະສຽງ, ແລະກົນໄກຂອງທົ່ງນາຂອງຄູ່ຜົວເມຍ.
ສືບຕໍ່ການອ່ານ →
ຄໍາຮ້ອງສະຫມັກໃນວິສະວະກໍາການກໍ່ສ້າງ
ອັດຕາການໄຫຼນ້ໍາດິນ predefine ສ່ວນໃຫຍ່ແມ່ນ predetermine ວິທີການກໍ່ສ້າງແລະອຸປະກອນການນໍາໃຊ້ສໍາລັບຖາ, ຝາ basement, ກໍ່ສ້າງໃຕ້ດິນແລະອື່ນໆຈໍານວນຫຼາຍໃນພື້ນທີ່ວຽກງານ. ສະຖຽນລະພາບຂອງຕຽງແລະທະນາຄານຂອງອ່າງນ້ໍາແລະຊ່ອງທາງການຍັງຂຶ້ນກັບການຕອງໃນ terrain coastal ໄດ້. Factoring the flow of ground water improves the modeling accuracy of othe rphysical processes in the ground. ໃນເວລາທີ່ການແຜ່ກະຈາຍຂອງທົ່ງນາທີ່ຮ້ອນໃຊ້ເວລາສະຖານທີ່ຢູ່ໃນພື້ນດິນ, ການຍົກຍ້າຍຄວາມຮ້ອນ convection ແມ່ນເກີດມາຈາກການໄຫຼໃຕ້ດິນ.
ນ້ໍາສາມາດໄຫຼຜ່ານດິນເນື່ອງຈາກວ່າທີ່ປະທັບຂອງ pores ໄດ້, ຊຶ່ງເປັນ void ຂອງເສັ້ນຜ່າສູນກາງຕ່າງໆແລະຮູບຮ່າງທີ່ປາກົດອັນເນື່ອງມາຈາກຄວາມຈິງທີ່ວ່າອົງປະກອບໂຄງປະກອບການຜະລິດໃນໄລຍະການສ້າງຕັ້ງ terrain ບໍ່ເຫມາະ flush ກັບຊຶ່ງກັນແລະກັນ. ວິທີການສໍາລັບຂະບວນການນ້ໍາສ້າງແບບຈໍາລອງການໄຫຼແຕກຕ່າງກັນອີງຕາມລະດັບຂອງ porosity ນ້ໍາແລະມີຄວາມໄວຂອງນ້ໍາໃນ pores: ຖ້າຫາກວ່າ pores ແມ່ນຢູ່ໃນສະພາບອີ່ມຕົວ, ຂະບວນການໄຫຼໃຕ້ດິນແມ່ນ simulated ອີງໃສ່ສົມຜົນແຕກຕ່າງລະ Darcy; ການໄຫຼນ້ໍາໃນພື້ນທີ່ unsaturated ຖືກອະທິບາຍໂດຍ Richard ຫຼືສົມຜົນ Brinkman ຂອງ.
ສືບຕໍ່ການອ່ານ →


text:
ວັນທີ 22/3/2016 ຜ່ານມານີ້, ກອງບັນຊາການທະຫານແຂວງຫຼວງພະບາງ ໄດ້ຈັດຕັ້ງປາຖະກະຖາມູນເຊື້ອວັນສ້າງຕັ້ງ ພັກປະຊາຊົນປະຕິວັດລາວຄົບຮອບ 61 ປີ ແລະ ເຜີຍແຜ່ຜົນສຳເລັດຂອງກອງ ປະຊຸມໃຫຍ່ຄັ້ງທີ X ຂອງພັກປະຊາຊົນປະຕິວັດ ລາວ ຢູ່ທີ່ສະໂມສອນຂອງກອງ ບັນຊາການແຂວງ ໂດຍການ ເປັນກຽດເຂົ້າຮ່ວມຂອງ ພັນເອກ ບຸນຊູ ດວງຄຳມີ ຄະນະປະຈຳພັກ ແຂວງ, ຮອງເລຂາຄະນະພັກ, ຫົວໜ້າການເມືອງກອງບັນຊາ ການທະຫານແຂວງຫຼວງພະ ບາງ, ມີບັນດາຄະນະພັກ-ຄະນະ ບັນຊາ 5 ຫ້ອງອ້ອມຂ້າງ, ອົງ ການໄອຍະການ, ສານທະຫານ ພາກເໜືອ, ຫົວໜ້າພະແນກ, ຮອງພະແນກ ຕະຫຼອດຮອດພະ ນັກງານ-ນັກຮົບກົມກອງອ້ອມ ຂ້າງເຂົ້າຮ່ວມຮັບຟັງຢ່າງພ້ອມ ພຽງ.
ຈຸດປະສົງຂອງການເຜີຍແຜ່ ເຊື່ອມຊຶມດັ່ງກ່າວນີ້ ກໍເພື່ອເຮັດ ໃຫ້ພະນັກງານຫຼັກແຫຼ່ງ ສະມາ ຊິກພັກ-ນັກຮົບ ໄດ້ມີຄວາມຮັບຮູ້ ເຖິງປະຫວັດການເປັນມາ, ການ ກຳເນີດເຕີບໃຫຍ່ເຂັ້ມແຂງ ແລະ ການນຳພາຂອງພັກປະຊາຊົນ ປະຕິວັດລາວໃນພາລະກິດຕໍ່ສູ້ ປົດປ່ອຍປະເທດຊາດຕ້ານກັບ ຈັກກະພັດລ່າເມືອງຂຶ້ນທັງແບບ ເກົ່າ ແລະ ແບບໃໝ່ ກໍຄືໃນພາລະ ກິດປົກປັກຮັກສາ ແລະ ສ້າງສາ ພັດທະນາປະເທດຊາດ ພ້ອມກັນ ນັ້ນກໍເຮັດໃຫ້ຜູ້ເຂົ້າຮ່ວມຮັບຮູ້ ເຖິງ ຜົນສຳເລັດຂອງກອງປະຊຸມ ໃຫຍ່ຄັ້ງທີ X ຂອງພັກປະຊາຊົນ ປະຕິວັດລາວ ທີ່ໄດ້ດຳເນີນໄປ ຢ່າງເປັນທາງການໃນລະຫວ່າງ
ວັນທີ 18-22 ມັງກອນ ປີ 2016 ທີ່ຜ່ານມາທີ່ນະຄອນ ຫຼວງວຽງຈັນ ໂດຍມີຜູ້ແທນສົມ ບູນເຂົ້າຮ່ວມທັງໝົດ 685 ສະ ຫາຍ, ຍິງ 83 ສະຫາຍກອງປະ ຊຸມໄດ້ເປັນເອກະພາບ ແລະ ຮັບ ຮອງເອົາວິໄສທັດຮອດປີ 2030 ຍຸດທະສາດພັດທະນາຮອດປີ 2025 ແຜນພັດທະນາເສດຖະ ກິດ-ສັງຄົມ 5 ປີ ຄັ້ງທີ 7 ໂດຍມີ ທິດທາງລວມ ແລະ ຄາດໝາຍ ໃຫຍ່, ໄດ້ຮັບຮອງເອົາບົດສຳ ຫຼວດການນຳພາຂອງຄະນະບໍ ລິຫານງານສູນກາງພັກສະໄໝ ທີ IX ກອງປະຊຸມໃຫຍ່ໄດ້ຮັບ ຟັງການລາຍງານກ່ຽວກັບການ ດັດແປງກົດລະບຽບຂອງພັກ ແລະ ຮັບຮອງເອົາກົດລະບຽບ ສະບັບປັບປຸງສະໄໝທີ X ກອງ ປະຊຸມໃຫຍ່ໄດ້ເລືອກຕັ້ງເອົາ ຄະນະບໍລິຫານງານສູນກາງພັກ ສະໄໝທີ X ແລະ ຮັບຮອງເອົາ ຜົນຂອງກອງປະຊຸມຄົບຄະນະ ຄັ້ງປະຖົມມະລຶກຂອງຄະນະບໍລິ ຫານງານສູນກາງພັກ.


text:
ການນຳພັກ-ລັດ ວາງພວງມາລາຢູ່ອະນຸສາວະລີນັກຮົບນິລະນາມ ແລະ ວາງກະຕ່າດອກໄມ້ທີ່ ຫໍພິພິທະພັນ ໄກສອນ ພົມວິຫານ
- ລາຍລະອຽດ
- ໝວດ: news
- ເຜີຍແຜ່ເມື່ອ ວັນຈັນ, 05 ທັນວາ 2016 03:57
ໃນວັນທີ 2 ທັນວາ 2016 ນີ້, ການນຳພັກ-ລັດ ປະກອບມີ: ຄະນະບໍລິຫານງານ ສູນກາງພັກປະຊາຊົນ ປະຕິ ວັດລາວ ນຳໂດຍສະຫາຍ ບຸນ ຍັງ ວໍລະຈິດ ເລຂາທິການໃຫຍ່ ປະທານປະເທດ ແຫ່ງ ສປປ ລາວ;
ກອງປະຊຸມສະມັດຊາລັດຖະສະພາອາຊຽນ ຄັ້ງທີ 9
- ລາຍລະອຽດ
- ໝວດ: news
- ເຜີຍແຜ່ເມື່ອ ວັນພະຫັດ, 01 ທັນວາ 2016 02:37
(ສພຊ) ທ່ານນາງ ປານີ ຢາທໍ່ຕູ້ ປະທານສະພາແຫ່ງ ຊາດ ແຫ່ງ ສປປ ລາວ ພ້ອມ ຄະນະໄດ້ເຂົ້າຮ່ວມກອງປະ ຊຸມສະມັດຊາລັດຖະສະພາອາ ຊຽນ ຄັ້ງທີ 9 ຈັດຂຶ້ນໃນ ວັນທີ 28 ພະຈິກຜ່ານມານີ້ ທີ່ສຽມ ຣຽບ ຣາຊະອານາຈັກກຳປູເຈຍ ໂດຍມີຄະນະຜູ້ແທນລັດຖະ ສະພາຈາກປະເທດສະມາຊິກ ອາຊຽນ ພ້ອມດ້ວຍສະມາຊິກ ລັດຖະສະພາ ບັນດາປະເທດ ອາຊີ 23 ປະເທດເຂົ້າຮ່ວມ.
ນາຍົກລັດຖະມົນຕີຢ້ຽມຢາມ ສປ ຈີນ
- ລາຍລະອຽດ
- ໝວດ: news
- ເຜີຍແຜ່ເມື່ອ ວັນພະຫັດ, 01 ທັນວາ 2016 02:36
ໂດຍຕອບສະໜອງ ຕາມຄຳເຊີນຂອງ ທ່ານ ຫຼີເຄີ ສຽງ ນາຍົກລັດຖະມົນຕີແຫ່ງ ສປ ຈີນ. ທ່ານ ທອງລຸນ ສີສຸ ລິດ ນາຍົກລັດຖະມົນຕີແຫ່ງ ສາທາລະນະລັດ ປະຊາ ທິປະໄຕ ປະຊາຊົນລາວ ພ້ອມດ້ວຍ ຄະນະໄດ້ເດີນທາງຢ້ຽມຢາມ ສາທາລະນະລັດ ປະຊາຊົນຈີນ ຢ່າງເປັນທາງການ ນັບແຕ່ວັນ ທີ 28 ພະຈິກຫາວັນທີ 1 ທັນ ວາ 2016.
ຕາມຮອຍວິລະກຳແຫກຄຸກໂພນເຄັງຢ່າງມະຫັດສະຈັນ
- ລາຍລະອຽດ
- ໝວດ: news
- ເຜີຍແຜ່ເມື່ອ ວັນອັງຄານ, 29 ພະຈິກ 2016 06:25
ສູນກາງແນວລາວ ສ້າງຊາດ ຮ່ວມກັບສະມາຄົມ ຜູ້ອາຍຸສູງ ນະຄອນຫຼວງວຽງ ຈັນ ໄດ້ຈັດກິດຈະກຳຍ່າງຕາມ ຮອຍບັນດາຜູ້ນຳພັກແນວ ລາວຮັກຊາດ 16 ທ່ານ ເພື່ອ ລະນຶກວິລະກຳແຫກຄຸກໂພນ ເຄັງ ຄັ້ງມະຫັດສະຈັນ ຄົບ ຮອບ 56 ປີ (1960 - 2016) ເພື່ອຂ່ຳນັບຮັບຕ້ອນວັນຊາດ ທີ 2 ທັນວາ ຄົບຮອບ 41 ປີ ແລະ ວັນເກີດປະທານ ໄກສອນ ພົມວິຫານ ຄົບຮອບ 96 ປີ
ສະຫາຍເລຂາທິການໃຫຍ່ຄະນະບໍລິຫານງານສູນກາງພັກກອມມູນິດຫວຽດນາມ ເຄື່ອນໄຫວຢ້ຽມຢາມສັນຖະວະໄມຕີ ສປປ ລາວ ຢ່າງເປັນທາງການ
- ລາຍລະອຽດ
- ໝວດ: news
- ເຜີຍແຜ່ເມື່ອ ວັນຈັນ, 28 ພະຈິກ 2016 02:30
ຕອບສະໜອງຕາມ ການເຊື້ອເຊີນຂອງສະຫາຍ ບຸນຍັງ ວໍລະຈິດ ເລຂາທິການ ໃຫຍ່ ຄະນະບໍລິຫານງານສູນ ກາງພັກ ປະຊາຊົນ ປະຕິວັດ ລາວ, ປະທານປະເທດ ແຫ່ງ ສາທາລະນະລັດ ປະຊາທິປະ ໄຕ ປະຊາຊົນລາວ, ສະຫາຍ ຫງວຽນ ຝູ ຈ້ອງ ເລຂາທິການ ໃຫຍ່ ຄະນະບໍລິຫານງານສູນ ກາງພັກກອມມູນິດຫວຽດນາມ ພ້ອມດ້ວຍ ຄະນະຜູ້ແທນຂັ້ນ ສູງພັກ, ລັດ ແຫ່ງ ສາທາລະ ນະລັດ ສັງຄົມນິຍົມຫວຽດນາມ ໄດ້ເດີນທາງເຖິງນະຄອນຫຼວງ ວຽງຈັນ ເພື່ອການຢ້ຽມ ຢາມສັນ ຖະວະໄມຕີ ສາທາລະ ນະລັດ ປະ ຊາທິປະໄຕ ປະຊາຊົນລາວ ຢ່າງເປັນທາງການ ໃນຕອນ ເຊົ້າຂອງວັນທີ 24 ພະຈິກນີ້.
ທ່ານນາຍົກລັດຖະມົນຕີສຳເລັດການເຂົ້າຮ່ວມກອງປະຊຸມສຸດຍອດເຂດສາມຫຼ່ຽມພັດທະນາ
- ລາຍລະອຽດ
- ໝວດ: news
- ເຜີຍແຜ່ເມື່ອ ວັນສຸກ, 25 ພະຈິກ 2016 02:24
ວັນທີ 23 ພະຈິກນີ້ ທ່ານ ທອງລຸນ ສີສຸລິດ ນາຍົກລັດຖະມົນຕີ ພ້ອມດ້ວຍພັນລະຍາໄດ້ ສຳເລັດການນຳພາຄະນະຜູ້ແທນ ສປປ ລາວ ເຂົ້າຮ່ວມກອງປະຊຸມ ສຸດຍອດ ເຂດສາມຫຼ່ຽມ ພັດທະ ນາກຳປູເຈຍ - ລາວ - ຫວຽດນາມ (CLV DTA) ຄັ້ງທີ 9 ທີ່ສຽມລຽບ, ຣາຊະອານາຈັກກຳປູເຈຍ ຢ່າງຈົບງາມ.
ທ່ານ ລມຕ ກະຊວງ ຖວທ ຕ້ອນຮັບ ຄະນະຜູ້ແທນເບລາຣຸດ
- ລາຍລະອຽດ
- ໝວດ: news
- ເຜີຍແຜ່ເມື່ອ ວັນສຸກ, 25 ພະຈິກ 2016 02:19
ວັນທີ 23 ພະຈິກນີ້ ທີ່ກະຊວງຖະແຫຼງຂ່າວ, ວັດທະນະທຳ ແລະ ທ່ອງທ່ຽວ (ຖວທ) ທ່ານ ບໍ່ແສງຄຳ ວົງດາ ລາ ລັດຖະມົນຕີກະຊວງ ຖວທ ໄດ້ຕ້ອນຮັບການ ເຂົ້າຢ້ຽມຂ່ຳ ນັບຂອງທ່ານ ແຈນິກ ວາຊີລີ(Chernik VASILY) ຮອງລັດ ຖະມົນຕີກະຊວງວັດທະນະທຳ ແຫ່ງ ສາທາລະນະລັດ ເບລາ ຣຸດ ພ້ອມດ້ວຍຄະນະເຂົ້າຢ້ຽມ ຂ່ຳນັບ ໃນໂອກາດເດີນທາງ ມາຈັດຕັ້ງສັບປະດາວັດທະນະທຳ ສ.ເບລາຣຸດ ທີ່ ສປປ ລາວ ລະຫວ່າງວັນທີ 22-24 ພະຈິກ 2016.
ທ່ານ ບຸນຍັງ ວໍລະຈິດ ເນັ້ນໃຫ້ການນຳແຂວງວຽງຈັນເອົາໃຈໃສ່ຫຼາຍບັນຫາໃນການພັດທະນາ
- ລາຍລະອຽດ
- ໝວດ: news
- ເຜີຍແຜ່ເມື່ອ ວັນພຸດ, 23 ພະຈິກ 2016 07:25
ທ່ານ ບຸນຍັງ ວໍລະຈິດ ເລຂາທິການໃຫຍ່ ປະທານປະເທດ ໄດ້ເນັ້ນໃຫ້ການນຳແຂວງວຽງຈັນ ຈົ່ງເອົາໃຈໃສ່ຫຼາຍບັນຫາ ໃນການປົກປັກຮັກສາ ແລະ ສ້າງສາ ປະເທດຊາດ ເປັນຕົ້ນແມ່ນການຕ້ານການສໍ້ລາດບັງຫຼວງ, ຂໍ້ຂັດແຍ່ງທີ່ດິນ, ຄຸ້ມຄອງການລົງທຶນ ໂດຍສະເພາະການຂຸດຄົ້ນບໍ່ແຮ່ແບບບໍ່ຖືກຕ້ອງຕາມການອະນຸມັດ ແລະ ປະຕິບັດວິໄນການເງິນຢ່າງເຂັ້ມງວດ. ຂະນະທີ່ທ່ານເຈົ້າແຂວງໆວຽງຈັນລາຍງານວ່າ:
ບົດຄວາມອື່ນ ໆ...
- ກອງປະຊຸມສະໄໝສາມັນ ເທື່ອທີ 2 ຂອງສະພາແຫ່ງຊາດ ຊຸດທີ XIII ອັດລົງດ້ວຍຜົນສຳເລັດ
- ປະທານປະເທດຕ້ອນຮັບບັນດາລັດຖະມົນຕີກະຊວງປ້ອງກັນປະເທດອາຊຽນ ແລະ ຮອງເລຂາທິການໃຫຍ່ອາຊຽນ
- ຄະນະຜູ້ແທນການທະຫານຂັ້ນສູງແຫ່ງ ສ ອິນໂດເນເຊຍເດີນທາງມາຢ້ຽມຢາມ ສປປ ລາວ ຢ່າງເປັນທາງການ
- ເຈົ້າຄອງນະຄອນຫຼວງອາຊຽນເຫັນດີຮ່ວມມືກັນເພື່ອບັນລຸວິໄສທັດອາຊຽນ 2025


text:
ຜົນກອງປະຊຸມສຸດຍອດອາຊຽນ ຄັ້ງທີ 28 – 29 ແລະ ກອງປະຊຸມສຸດຍອດຕ່າງໆທີ່ກ່ຽວຂ້ອງ
ປີ 2016 ພາຍໃຕ້ການເປັນປະທານອາຊຽນຂອງ ສປປ ລາວ ໄດ້ມີການຈັດກອງປະຊຸມສຸດຍອດອາຊຽນ ຄັ້ງທີ 28 – 29 ແລະ ກອງປະຊຸມສຸດຍອດຕ່າງໆທີ່ກ່ຽວຂ້ອງ ໂດຍໄດ້ຈັດຂຶ້ນໃນລະຫວ່າງວັນທີ 6 – 8 ກັນຍາ2016 ແລະ ຮັບຮອງເອົາຫຼາຍບັນຫາທີ່ສຳຄັນພາຍໃຕ້ການເປັນປະທານຂອງ ພະນະທ່ານ ທອງລຸນ ສີສຸລິດ ນາຍົກລັດຖະມົນຕີ ແຫ່ງ ສປປ ລາວ, ມີບັນດາຜູ້ນຳອາຊຽນ, ປະມຸກລັດປະເທດຄູ່ເຈລະຈາ ແລະ ແຂກຮັບເຊີນທີ່ກ່ຽວຂ້ອງເຂົ້າຮ່ວມຢ່າງພ້ອມພຽງ.
ຜົນຂອງກອງປະຊຸມສຸດຍອດອາຊຽນ ຄັ້ງທີ 28 – 29 ແລະ ກອງປະຊຸມສຸດຍອດຕ່າງໆທີ່ກ່ຽວຂ້ອງ ໂດຍການເປັນປະທານອາຊຽນຂອງ ສປປ ລາວ ພາຍໃຕ້ຄຳຂວັນ: “ ຫັນວິໄສທັດໃຫ້ເປັນຮູບປະທຳ ເພື່ອຄວາມເຂັ້ມແຂງຂອງປະຊາຄົມອາຊຽນ ” ສະຫຼຸບເນື້ອໃນດັ່ງນີ້: ໃນກອງປະຊຸມຄັ້ງນີ້ບັນດາຜູ້ນຳອາຊຽນໄດ້ຮັບຮອງເອົາຖະແຫຼງການວຽງຈັນ ວ່າດ້ວຍການຮັບຮອງເອົາແຜນງານສຳລັບຂໍ້ລິເລີ່ມເພື່ອການເຊື່ອມໂຍງອາຊຽນ ສະບັບທີ 3; ຖະແຫຼງການວຽງຈັນ ວ່າດ້ວຍການຮັບຮອງເອົາແຜນແມ່ບົດສຳລັບການເຊື່ອມຈອດອາຊຽນ 2025 ແລະ ຖະແຫຼງການວຽງຈັນ ວ່າດ້ວຍການຫັນປ່ຽນການຈ້າງງານນອກລະບົບໄປສູ່ການຈ້າງງານໃນລະບົບ ເພື່ອກ້າວໄປສູ່ການສົ່ງເສີມວຽກເຮັດທິີ່ຖືກຕ້ອງ ແລະ ເປັນທຳໃນອາຊຽນ; ຖະແຫຼງການວຽງຈັນ ວ່າດ້ວຍການຊຸກຍູ້ສົ່ງເສີມການຮ່ວມມືທາງດ້ານມໍລະດົກວັດຖະນະທຳໃນອາຊຽນ, ຂອບວຽກການອຳນວຍຄວາມສະດວກທາງດ້ານການຄ້າອາຊຽນ, ຂອບວຽກວ່າດ້ວຍການເຂົ້າເຖິງແຫຼງທຶນຂອງທຸລະກິດຈຸລະພາກ ຂະໜາດນ້ອຍ ແລະ ຂະໜາດກາງ ອາຊຽນ; ລົງນາມຖະແຫຼງການອາຊຽນ ວ່າດ້ວຍອາຊຽນໜຶ່ງດຽວໃນການຕອບໂຕ້ໄພພິບັດ ແລະ ໄດ້ຮັບຮອງເອົາເອກະສານອື່ນໆອີກຈຳນວນໜຶ່ງ .
ນອກນັ້ນ, ຍັງເນັ້ນເຖິງຄວາມສຳຄັນໃນການຮັກສາຄວາມເປັນແກ່ນກາງຂອງອາຊຽນ ໃນໂຄງສ້າງພາກພື້ນທີ່ພວມຜັນແປ ແລະ ໄດ້ເຫັນດີເພີ່ມທະວີການຮ່ວມມືກັບບັນດາຄູ່ເຈລະຈາ ແລະ ຄູ່ຮ່ວມມືພາຍນອກອື່ນໆ; ແລກປ່ຽນຄວາມຄິດເຫັນຢ່າງກົງໄປກົງມາ ແລະ ສ້າງສັນກ່ຽວກັບບັນຫາພາກພື້ນ ແລະ ສາກົນ ທີ່ມີຄວາມສົນໃຈ ເຊິ່ງລວມມີສິ່ງທ້າທາຍດ້ານຄວາມໝັ້ນຄົງທີ່ກ່ຽວຂ້ອງກັບການທະຫານ ແລະ ບໍ່ແມ່ນການທະຫານ ເຊັ່ນ: ການປ່ຽນແປງຂອງດິນຟ້າອາກາດ, ໄພພິບັດທຳມະຊາດ, ການກໍ່ການຮ້າຍ ແລະ ລັດທິຫົວຮຸນແຮງ, ການຄ້າມະນຸດ, ອາດຊະຍາກຳຂ້າມຊາດ ແລະ ສະພາບການເປັນຢູ່ພາກພື້ນຕ່າງໆ.
ກອງປະຊຸມສຸດຍອດອາຊຽນບວກສາມ ຄັ້ງທີ 19 ມີ 10 ປະເທດອາຊຽນ ບວກ ສປ ຈີນ, ຍີ່ປຸ່ນ, ສ.ເກົາຫຼີ ໄດ້ຮັບຮອງເອົາຖະແຫຼງການ ວ່າດ້ວຍສົ່ງເສີມການຮ່ວມມືເພື່ອການພັດທະນາແບບຍືນຍົງທີ່ສະເໜີໂດຍ ສປປ ລາວ ແລະ ຖະແຫຼງການວ່າດ້ວຍສົ່ງເສີມສຸຂະພາບຜູ້ສູງອາຍຸ ເຊິ່ງຖືເປັນເອກະສານຍຸດທະສາດສຳຄັນ ເພື່ອສົ່ງເສີມການພັດທະນາແບບຍືນຍົງ ແລະ ຄວາມຢູ່ດີກິນດີຂອງປະຊາຊົນຂອງພວກເຮົາຢູ່ໃນພາກພື້ນ. ນອກນັ້ນ, ຍີ່ປຸ່ນ ຈະສືບຕໍ່ຊ່ວຍເຫຼືອ, ສະໜັບສະໜູນການເຊື່ອມຈອດຂອງອາຊຽນ ແລະ ຮັດແຄບຄວາມແຕກໂຕນພາຍໃນອາຊຽນ ໂດຍຜ່ານການຈັດຕັ້ງປະຕິບັດແຜນແມ່ບົດເພື່ອເຊື່ອມຈອດອາຊຽນ 2025 ແລະ ແຜນວຽກຂໍ້ລິເລີ່ມການເຊື່ອມໂຍງອາຊຽນໄລຍະສາມ ( 2016 – 2020 ).
ກອງປະຊຸມສຸດຍອດອາຊຽນ – ຈີນ ຄັ້ງທີ 19 ໄດ້ເຫັນດີເພີ່ມທະວີການຮ່ວມມື ເພື່ອບັນລຸມູນຄ່າການຄ້າໃຫ້ໄດ້ 1,000 ຕື້ໂດລາສະຫະລັດ ໃນປີ 2020 ແລະ ໄດ້ຮັບຮອງເອົາ 4 ເອກະສານສຳຄັນດັ່ງນີ້: 1). ຖະແຫຼງການຮ່ວມຂອງກອງປະຊຸມສຸດຍອດສະເຫຼີມສະຫຼອງການພົວພັນຮ່ວມມືອາຊຽນ – ຈີນ ຄົບຮອບ 25 ປີ, 2). ຖະແຫຼງການຮ່ວມລະຫວ່າງອາຊຽນ – ຈີນ ວ່າດ້ວຍການຮ່ວມມືສົ່ງເສີມການຮ່ວມມືເພື່ອສ້າງຂີດຄວາມສາມາດດ້ານການຜະລິດ, 3). ຖະແຫຼງການຮ່ວມວ່າດ້ວຍການຈັດຕັ້ງປະຕິບັດລະບຽບການປະພຶດໃນກໍລະນີມີການປະເຊີນໜ້າທາງອາກາດ ແລະ ທະເລຢູ່ທະເລຈີນໃຕ້ ແລະ ລະບຽບການສຳລັບສາຍດ່ວນລະຫວ່າງເຈົ້າໜ້າທີ່ອາວຸໂສ ກະຊວງການຕ່າງປະເທດຂອງບັນດາປະເທດສະມາຊິກອາຊຽນ – ຈີນ.
ກອງປະຊຸມສຸດຍອດອາຊຽນ – ສ.ເກົາຫຼີ ຄັ້ງທີ 18 ໄດ້ເຫັນດີເພີ່ມທະວີການຮ່ວມມືດ້ານການພັດທະນາວິສາຫະກິດຂະໜາດນ້ອຍ ແລະ ກາງ, ການຮ່ວມມືລະຫວ່າງພາກທຸລະກິດ, ການເຊື່ອມຈອດ, ການທ່ອງທ່ຽວ ແລະ ຂົງເຂດອື່ນໆທີ່ສອງຝ່າຍມີທ່າແຮງ ເພື່ອບັນລຸຄາດໝາຍມູນຄ່າການຄ້າ 200 ຕື້ໂດລາສະຫະລັດ ໃນປີ 2020. ກອງປະຊຸມຍັງໄດ້ເນັ້ນໜັກເຖິງ ຄວາມສຳຄັນໃນການຂະຫຍາຍເສີມການຮ່ວມມືໃນຂົງເຂດວັດທະນະທຳ ແລະ ເຫັນດີເຮັດວຽກກັນຢ່າງໃກ້ຊິດ ເພື່ອຈັດຕັ້ງປະຕິບັດແລກປ່ຽນວັດທະນະທຳ ອາຊຽນ – ສ.ເກົາຫຼີ ແລະ ເປີດສູນວັດທະນະທຳອາຊຽນ ຢູ່ແຂວງປູຊານ, ສ.ເກົາຫຼີ ຢ່າງເປັນທາງການໃນປີ 2017.
ກອງປະຊຸມອາຊຽນ – ຍີ່ປຸ່ນ ຄັ້ງທີ 19 ຍີ່ປຸ່ນຈະສືບຕໍ່ຊ່ວຍເຫຼືອ ແລະ ສະໜັບສະໜູນການເຊື່ອມຈອດ ແລະ ຮັດແຄບ ຄວາມແຕກໂຕນພາຍໃນອາຊຽນ ໂດຍຜ່ານການຈັດຕັ້ງປະຕິບັດແຜນແມ່ບົດ ເພື່ອການເຊື່ອມຈອດອາຊຽນ 2025 ແລະ ແຜນວຽກຂໍ້ລິເລີ່ມເພື່ອການເຊື່ອມໂຍງອາຊຽນໄລຍະ 3 ( 2016 – 2020 ).
ໂດຍຍີ່ປຸ່ນ ຈະສືບຕໍ່ຊ່ວຍເຫຼືອ ແລະ ສະໜັບສະໜູນການເຊື່ອມຈອດອາຊຽນ ແລະ ຮັດແຄບຄວາມແຕກໂຕນພາຍໃນອາຊຽນ ໂດຍຜ່ານການຈັດຕັ້ງປະຕິບັດແຜນແມ່ບົດເພື່ອການເຊື່ອມຈອດອາຊຽນ 2025 ແລະ ແຜນວຽກຂໍ້ລິເລີ່ມເພື່ອການເຊື່ອມໂຍງອາຊຽນໄລຍະ3 ( 2016 – 2020 ).
ກອງປະຊຸມສຸດຍອດອາຊຽນ – ສະຫະປະຊາຊາດ ຄັ້ງທີ 8 ເຫັນດີສືບຕໍ່ເພີ່ມທະວີການຮ່ວມມືເພື່ອຮັບປະກັນການຈັດຕັ້ງຜັນຂະຫຍາຍວິໄສທັດປະຊາຄົມອາຊຽນ 2025 ແລະ ວາລະ 2030 ເພື່ອການພັດທະນາແບບຍືນຍົງໃຫ້ມີຄວາມກົມກຽວກັນ ແລະ ທີ່ກອງປະຊຸມໄດ້ຮັບຊາບແຜນປະຕິບັດງານເພື່ອຈັດຕັ້ງປະຕິບັດຖະແຫຼງການຮ່ວມ ວ່າດ້ວຍການເປັນຄູ່ຮ່ວມຮອບດ້ານລະຫວ່າງອາຊຽນ – ສະຫະປະຊາຊາດ ( 2016 – 2020 ).
ກອງປະຊຸມສຸດຍອດອາຊີຕາເວັນອອກ ຄັ້ງທີ 11 ໄດ້ຮັບຮອງເອົາເອກະສານສຳຄັນຈຳນວນໜຶ່ງຄື: 1). ຖະແຫຼງການວຽງຈັນ ວ່າດ້ວຍການສົ່ງເສີມການຮ່ວມມື ເພື່ອພັດທະນາພື້ນຖານໂຄງລ່າງຢູ່ອາຊີຕາເວັນອອກທີ່ສະເໜີໂດຍ ສປປ ລາວ; 2). ຖະແຫຼງການວ່າດ້ວຍການຊ່ວຍເຫຼືອຊາວອົບພະຍົບໃນເວລາສຸກເສີນ ແລະ ການຄ້າມະນຸດ; 3). ຖະແຫຼງການວ່າດ້ວຍການບໍ່ແຜ່ຜາຍອາວຸດ.
ກອງປະຊຸມສຸດຍອດອາຊຽນ ສະຫະລັດອາເມຣິກາ ຄັ້ງທີ 4 ເຫັນດີໃຫ້ເຈົ້າໜ້າທີ່ກ່ຽວຂ້ອງສືບຕໍ່ເຮັດວຽກຮ່ວມກັນ ແລະ ປະຕິບັດແຜນຮ່ວມມືເສດຖະກິດ, ການຄ້າ ແລະ ພະລັງງານ. ພ້ອມທັງໄດ້ຕີລາຄາສູງຕໍ່ຜົນສຳເລັດຂອງການຈັດກອງປະຊຸມສຸດຍອດ ສະໄໝພິເສດ ອາຊຽນ – ສະຫະລັດ ໃນຕົ້ນປີນີ້ ຢູ່ຊັນນີແລນ ສະຫະລັດອາເມຣິກາ.
ກອງປະຊຸມສຸດຍອດອາຊຽນ – ອິນເດຍ ຄັ້ງທີ 14 ເນັ້ນເຖິງຄວາມສຳຄັນໃນການຮັດແໜ້ນການເຊື່ອມຈອດດ້ານພື້ນຖານໂຄງລ່າງ ແລະ ຂໍ້ມູນ – ຂ່າວສານ ລະຫວ່າງອາຊຽນ ແລະ ອິນເດຍ ໄດ້ເຫັນດີຈະຈັດກິດຈະກຳສະເຫຼີມສະຫຼອງການພົວພັນອາຊຽນ – ອິນເດຍ ຄົບຮອບ 25 ປີ ໃນປີ 2017.
ນອກຈາກນີ້, ປະທານອາຊຽນ ປີ 2017 ແມ່ນປະເທດຟີລິບປິນ ແລະ ຈະເປັນປີທີ່ອາຊຽນສະເຫຼີມສະຫຼອງຄົບຮອບ 50 ປີ ທີ່ມີຄວາມໝາຍຄວາມສຳຄັນຂອງປະຊາຄົມອາຊຽນ ແລະ ສືບຕໍ່ປັບປຸງໃຫ້ມີຜົນສຳເລັດອັນໃໝ່ ປະກອບສ່ວນເຂົ້າໃນການຈັດຕັ້ງຜັນຂະຫຍາຍວິໄສທັດປະຊາຄົມອາຊຽນ 2025 ໃຫ້ເປັນຮູບປະທຳ ແລະ ສປປ ລາວ ຈະສືບຕໍ່ໃຫ້ການສະໜັບສະໜູນການເປັນປະທານອາຊຽນຂອງຟີລິບປິນ ພ້ອມທັງຮ່ວມມືກັບບັນດາປະເທດສະມາຊິກອາຊຽນພາຍນອກ, ບັນດາປະເທດເພື່ອນມິດ ແລະ ຄູ່ເຈລະຈາອາຊຽນ, ການຈັດຕັ້ງພາກພື້ນ ແລະ ສາກົນ ເພື່ອປະກອບສ່ວນສ້າງຄວາມເຂັ້ມແຂງໃຫ້ປະກົດຜົນເປັນຈິງ ເພື່ອການຮັດແໜ້ນການພົວພັນຮ່ວມມືກັບພາຍນອກຕາມວິຖີທາງຂອງອາຊຽນ.
[ ຮວບຮວມໂດຍ: ສັນຕິ ]


text: ທະນາຄານກຸງສີອະຍຸດທະຍາ ຈໍາກັດ (ມະຫາຊົນ)ສາຂາປະຈໍາລາວ ຈັດກິດຈະກຳຜັກດັນຜູ້ປະກອບການ SME ໄທ ຂະຫຍາຍທຸລະກິດມາຍັງສປປ ລາວ ຜ່ານກິດຈະກໍາ Krungsri Business Journey: The Opportunity in Lao PDRຈັບຄູ່ພັນທະມິດທຸລະກິດ ເຈາະກຸ່ມທຸລະກິດສິນຄ້າອຸປະໂພກບໍລິໂພກ ກຸງສີເຮັດໜ້າທີ່ໃຫ້ຄໍາປຶກສາແລະພິຈາລະນາແນະນໍາຜູ້ປະກອບການເພື່ອເຂົ້າຮ່ວມກິດຈະກໍາຈັບຄູ່ທຸລະກິດ ໂດຍຜູ້ຊື້ແລະຜູ້ຂາຍມີໂອກາດໄດ້ສຶກສາຂໍ້ມູນທາງທຸລະກິດຂອງແຕ່ລະຝ່າຍລ່ວງໜ້າແລະສາມາດກຽມເນື້ອໃນການເຈລະຈາ ຊ່ວຍເສີມໂອກາດທາງການຄ້າຮ່ວມກັນໄດ້ຫຼາຍຂຶ້ນ, ການເລືອກເຟັ້ນລ່ວງໜ້າແບບນີ້ຈະເຮັດໃຫ້ທັງສອງຝ່າຍໄດ້ພົບກັບຄູ່ຄ້າທີ່ມີແຮງ. ນອກຈາກນີ້ ກຸງສີຍັງຈັດໃຫ້ມີການສ້າງຄວາມຮູ້ຈັກລະຫວ່າງນັກທຸລະກິດ ລາວ-ໄທ ແລະ ຜູ້ປະກອບການໄທໄດ້ມີໂອກາດຢ້ຽມຢາມຕະຫຼາດການຄ້າສໍາຄັນທັງຮູບແບບດັ້ງເດີມ ແລະຮູບແບບໃໝ່ທີ່ໜ້າສົນໃຈໃນ ສປປ ລາວ ລວມເຖິງຮັບຟັງການບັນຍາຍຂໍ້ມູນທີ່ເປັນປະໂຫຍດຕໍ່ການຕັດສິນໃຈໃນການລົງທຶນຈາກເອກອັກຄະລະຊະທູດໄທ ປະຈໍານະຄອນຫລວງວຽງຈັນ, ອັກຄະລະຊະທູດທີ່ປືກສາຝ່າຍການພານິດ ປະຈໍານະຄອນຫລວງວຽງຈັນແລະ ຫົວໜ້າກົມສົ່ງເສີມການລົງທຶນ ກະຊວງແຜນການແລະການລົງທຶນ ສປປ ລາວ”. ເພື່ອສານຕໍ່ຄວາມສໍາເລັດຈາກກິດຈະກໍາໃນຄັ້ງນີ້ ທາງທະນາຄານໄດ້ມີການວາງແຜນເພີ້ມບໍລິສັດລາວເຂົ້າໃນເວັບໄຊການຈັບຄູ່ທຸລະກິດຂອງກຸງສີ ເພື່ອເປັນການເພີ້ມໂອກາດການລົງທຶນຈາກປະເທດໄທໃນອະນາຄົດ. (ລາຍລະອຽດ ສາມາດຊອກຊື້ອ່ານທາງວາລະສານ ທາເກັດ ໄດ້ ໃນສະບັບທີ 122 ເດືອນກັນຍາ ຕາມເອັມພອຍ ທຸກສາຂາ ຫຼື ສອບຖາມຈອງເປັນສະມາຊິກໄດ້ທີເບີ 021 216 666)


text:
ໃນວັນທີ 18 ກຸມພາ 2015, ກະຊວງ ໄປສະນີ ໂທລະຄົມມະນາຄົມ ແລະ ການສື່ສານຮ່ວມກັບອົງການຄຸ້ມຄອງລະຫັດເລກ ແລະ ລະຫັດຊື່ອິນເຕີເນັດສາກົນ (Internet Corporation for Assigned Names and Numbers (ICANN)), ໄດ້ຈັດ ກອງປະຊຸມປຶກສາຫາລື ຜ່ານຮ່າງຄຸນລັກສະນະຂອງພາສາລາວ ທີ່ຈະເອົາເຂົ້າໃນລະບົບອິນເຕີເນັດພາຍໃຕ້ການສະໜັບສະໜຸນຈາກອົງການ ICANN. ໂດຍມີ ຜູ້ເຂົ້າຮ່ວມຕາງໜ້າຈາກບັນດາກະຊວງ, ນັກຄົ້ນຄວ້າພາສາລາວ, ສະຖາບັນການສຶກສາ, ຜູ້ໃຫ້ບໍລິການ ແລະ ຜູ້ຊົມໃຊ້ລະຫັດຊື່ອິນເຕີເນັດ ທັງໝົດ 80 ກວ່າຄົນ.
ຈຸດປະສົງຂອງກອງປະຊຸມແມ່ນເພື່ອເປີດກວ້າງໃຫ້ແກ່ພາກສ່ວນຕ່າງໆ ປະກອບຄຳຄິດຄຳເຫັນໃສ່ຮ່າງມາດຕະຖານຄຸນລັກສະນະຂອງ ພາສາລາວເພື່ອນຳສະເໜີເຂົ້າໃນລະບົບອິນເຕີເນັດ. ຊື່ງການມີລະຫັດຊື່ທາງອິນເຕີເນັດເປັນພາສາຂອງຕົນ ແມ່ນມີຄວາມຈຳເປັນ, ດ້ານນື່ງ ມັນກໍ່ບົ່ງບອກເຖິງຄວາມເປັນເອກະລັກ ແລະ ຄວາມມີຕົວຕົນຂອງພາສາ. ອີກດ້ານໜື່ງ ເມື່ອຜູ້ຊົມໃຊ້ອິນເຕີເນັດຂອງປະເທດເຮົາ ມີຈຳ ນວນເພີ່ມຂື້ນຫລາຍ ການທີ່ມີລະຫັດຊື່ອິນເຕີເນັດເປັນພາສາລາວໄດ້ນັ້ນ ກໍ່ຈະເພີ່ມຄວາມສະດວກໃນການເຂົ້າຫາຂໍ້ມູນຂ່າວສານເປັນ ພາສາລາວ.
ເລີ່ມແຕ່ປີ 2009 ເປັນຕົ້ນມາ, ອົງການ ICANN ໄດ້ເລີ່ມຈັດຕັ້ງປະຕິບັດໂຄງການພັດທະນາລະຫັດຊື່ອິນເຕີເນັດພາສາທ້ອງຖິ່ນ (Internationalized Domain Names) ເພື່ອໃຫ້ເຈົ້າຂອງພາສາສາມາດນຳໃຊ້ລະຫັດຊື່ອິນເຕີເນັດເປັນພາສາຂອງຕົນໄດ້. ປະຈຸບັນມີ 37 ປະເທດທີ່ໄດ້ຍື່ນສະເໜີຫາ ICANN ເພື່ອເອົາພາສາຂອງຕົນເຂົ້າໃນລະບົບຊື່ທາງອິນເຕີເນັດ ເຊິ່ງໃນນັ້ນມີ 37 ປະເທດ (ພາສາ) ແມ່ນໄດ້ຖືກຮັບຮອງ ແລະສາມາດນຳໃຊ້ເຂົ້າໃນລະບົບອິນເຕີເນັດແລ້ວ.
ອົງການ ICANN ແມ່ນມີຄວາມຍິນດີທີ່ຈະໃຫ້ການຊ່ວຍເຫລືອລາວໃນການພັດທະນາພາສາຂອງຕົນເພື່ອໃຫ້ສາມາດເອົາເຂົ້າໃນ ລະບົບອິນເຕີເນັດ. ດັ່ງນັ້ນ, ທາງອົງການ ICANN ຈື່ງໄດ້ປະສານຫາກະຊວງ ໄປສະນີ ໂທລະຄົມມະນາຄົມ ແລະ ການສື່ສານ ເພື່ອເຮັດການຄົ້ນຄວ້າ ແລະ ກຳນົດມາດຕະຖານ ແລະ ຄຸນລັກສະນະຂອງພາສາລາວເພື່ອເອົາເຂົ້າໃນລະບົບລະຫັດຊື່ອິນເຕີເນັດສູງສຸດຂອງ ICANN. ກະຊວງ ປທສ ຈື່ງໄດ້ຈັດຕັ້ງປະຕິບັດໂຄງການ ຄົ້ນຄວ້າ ແລະ ພັດທະນາ ເພື່ອໃຫ້ສາມາດນຳໃຊ້ ພາສາລາວກໍ່ຄື ຕົວອັກສອນລາວໃນລະບົບລະຫັດຊື່ອິນເຕີເນັດຂອງສາກົນໄດ້ ແລະ ໄດ້ຈັດຕັ້ງຄະນະກຳມະການພັດທະນາລະຫັດຊື່ອິນເຕີເນັດຂອງ ພາສາລາວ (Lao Generation Panel(GP)) ຊື່ງປະກອບດ້ວຍຕາງໜ້າຈາກພາກລັດຖະບານ, ສະຖາບັນການສຶກສາ ແລະ ສື່ມີເດຍແລະຄະນະດັ່ງກ່າວມີໜ້າທີ່ໃນການຮວບຮວມ, ຄົ້ນຄວ້າ ແລະກຳນົດບັນດາຫຼັກການ, ຮູບແບບລັກສະນະຂອງຕົວອັກສອນລາວ ເຂົ້າໃນລະບົບອິນເຕີເນັດເພື່ອໃຫ້ຖືກຕ້ອງຕາມຄຸນລັກສະນະທາງດ້ານວັດທະນາທຳ ແລະໄວຍາກອນຂອງພາສາລາວ.
ໂຄງການ ຄົ້ນຄວ້າ ແລະ ພັດທະນາ ເພື່ອໃຫ້ສາມາດນຳໃຊ້ ພາສາລາວກໍ່ຄືຕົວອັກສອນລາວໃນລະບົບລະຫັດຊື່ອິນເຕີເນັດຂອງສາກົນ ໄດ້ເລີ່ມຈັດຕັ້ງປະຕິບັດ ມາແຕ່ເດືອນ ກໍລະກົດ 2015 ໂດຍມີທ່ານ ພົນປະສິດ ພິດສະໄໝ, ຫົວໜ້າສູນບໍລິຫານລັດດ້ວຍເອເລັກ ໂຕຣນິກ,ກະຊວງ ປທສ ເປັນຫົວໜ້າຄະນະ ແລະ ປະຈຸບັນແມ່ນສຳເລັດການຮ່າງບົດນຳສະເໜີກ່ຽວກັບມາດຕະຖານ ແລະ ຄຸນລັກສະນະຂອງພາສາລາວ (Lao Language Generation Rules) ແລະ ໄດ້ຜ່ານບົດ ຢ່າງເປັນທາງການໃນກອງປະຊຸມຄັ້ງນີ້. ທາງໂຄງການໄດ້ແຈ້ງວ່າ ພາຍຫຼັງໄດ້ຮັບເອົາຄຳຄິດເຫັນຈາກພາກສ່ວນຕ່າງໆ ແລ້ວກໍ່ຈະເອົາໄປປັບປຸງບົດ ແລະ ຍື່ນສະເໜີໃຫ້ອົງການ ICANN, ຊື່ງຄາດຄະເນວ່າຈະສຳເລັດ ແລະ ສາມາດນຳໃຊ້ລະຫັດຊື່ອິນເຕີເນັດເປັນພາສາລາວໄດ້ໃນໄວໆ ນີ້.
ທ່ານ ພູຂົງ ຈິດຮູບໂລກ, ຫົວໜ້າກົມແຜນການ ແລະ ການຮ່ວມມື, ກະຊວງ ໄປສະນີ ໂທລະຄົມມະນາຄົມ ແລະ ການສື່ສານ ໄດ້ກ່າວໃນບົດກ່າວເປີດວ່າ: ການມີລະຫັດຊື່ອິນເຕີເນັດເປັນພາສາລາວ ຈະສາມາດສົ່ງເສີມໃຫ້ຄົນລາວເຂົ້ານຳໃຊ້ອິນເຕີເນັດ ແລະ ຂໍ້ມູນ ພາສາລາວຫລາຍຂື້ນ.
ທ່ານ Dr.Sarmad Hussain, ຈາກອົງການ ICANN ໄດ້ກ່າວສະແດງຄວາມຂອບໃຈມາຍັງ ກະຊວງ ໄປສະນີ ໂທລະຄົມມະນາຄົມ ແລະ ການສື່ສານ ທີ່ໄດ້ເອົາໃຈໃສ່ຄົ້ນຄວ້າ ແລະ ກຳນົດຄຸນລັກສະນະ ແລະ ມາດຕະຖານຂອງພາສາລາວ ເພື່ອນຳສະເໜີເຂົ້າໃນ ລະບົບອິນເຕີເນັດ. ຊື່ງການມີລະຫັດຊື່ອິນເຕີເນັດເປັນພາສາລາວຈະເຮັດໃຫ້ສາມາດເຂົ້າຫາຂໍ້ມູນຂອງທຸກທ້ອງຖີ່ນ ໃນລາວ. ICANN ຫວັງວ່າຄົນລາວຈະສາມາດນຳໃຊ້ລະຫັດຊື່ອິນເຕີເນັດເປັນພາສາລາວໃນອານາຄົດອັນໃກ້ນີ້.
ໃບສຳຫຼວດຄວາມຄິດເຫັນ ກ່ຽວກັບ ວາລະສານໄອຊີທີລາວ (ສຳລັບ ອົງການ)
ໃບສຳຫຼວດຄວາມຄິດເຫັນ ກ່ຽວກັບ ວາລະສານໄອຊີທີລາວ (ສຳລັບ ບຸກຄົນ)


text:
ເປີດ ເຂດພັດທະນາຄົບວົງຈອນ ໜອງທາ
ທະນາຄານຮ່ວມພັດທະນາທຸລະກິດ ລາວ-ຫວຽດ ໄດ້ຈັດພິທີເປີດເຂດພັດທະນາຄົບວົງຈອນໜອງທາ ນະຄອນຫຼວງວຽງຈັນ ໂດຍການເຂົ້າຮ່ວມຂອງທ່ານ ສົມດີ ດວງດີ ຮອງນາຍົກລັດຖະມົນຕີ, ລັດຖະມົນຕີກະຊວງການເງິນ, ທ່ານ ທອງສິງ ທຳມະວົງ ອະດີດນາຍົກລັດຖະມົນຕີ.
ທ່ານ ຫງຽນວັນບິງ ອຳນວຍການໃຫຍ່ ທະນາຄານລາວ-ຫວຽດ ກ່າວວ່າ: ເຂດພັດທະນາຄົບວົງຈອນ ໜອງທາ ຂອງທະນາຄານຮ່ວມທຸລະກິດ ລາວ-ຫວຽດນາມ ແມ່ນຕັ້ງຢູ່ໃນເຂດໂຄງການບ້ານຊຸມຊົນ ໜອງທາ ພາລາໄດ ເຊິ່ງເປັນໂຄງການພັດທະນາທີ່ນອນໃນກຸ່ມ ບໍລິສັດ ຮ່າໂດ ມີເນື້ອທີ່ເຂດພັດທະນາຄົບວົງຈອນ 3.8 ເຮັກຕາ, ເນື້ອທີ່ການກໍ່ສ້າງແມ່ນ 10,300 ຕາແມັດ ມີມູນຄ່າການລົງທຶນເກືອບ 25 ລ້ານໂດລາສະຫະລັດ ຫລື ປະມານ 200 ຕື້ກີບ. ການພັດທະນາໄດ້ແບ່ງອອກເປັນ 3 ເຂດລວມມີ: ຫ້ອງການເຮັດວຽກ, ຫ້ອງການໃຫ້ເຊົ່າ; ເຂດສູນກາງຝຶກອົບຮົມ, ບຳລຸງວິຊາຊີບ ແລະ ຫ້ອງການສຳມະນາ, ຫ້ອງປະຊຸມ ແລະ 3 ແມ່ນເຂດເຮືອນຮັບແຂກ, ເຮືອນພັກພະນັກງານ.


text:
ການເຂົ້າເປັນສະມາຊິກ ອຄລ ຈະເປັນບາດກ້າວສຳຄັນໃນການຍົກລະດັບການຄຸ້ມຄອງດ້ານ ການຄ້າຂອງຕົນໃຫ້ໄດ້ຕາມລະດັບສາກົນເທື່ອລະກ້າວ ໂດຍນຳໃຊ້ກົດກະຕິກາຂອງ ອຄລ ສ້າງລະບົບທີ່ເອື້ອອຳນວຍແກ່ການດຳເນີນທຸລະກິດບໍ່ມີການຈຳແນກປະຕິບັດຮັບປະກັນການແຂ່ງຂັນທີ່ເປັນທຳ, ບໍ່ເອົາລັດເອົາປຽບ, ພ້ອມທັງມີຄວາມໂປ່ງໃສສາມາດຄາດຄະເນໄດ້ຕໍ່ພາກທຸລະກິດ ເປັນປັດໃຈສຳຄັນໃນການສ້າງຄວາມເຊື່ອໝັ້ນໃຫ້ແກ່ນັກລົງທຶນຕ່າງໆທີ່ເປັນມືອາຊີບເຂົ້າມາລົງທຶນພາຍໃນປະເທດຫຼາຍຂຶ້ນ ເຮັດໃຫ້ກຳລັງການການຜະລິດເພີ່ມຂຶ້ນ, ວັດຖຸດິບພາຍໃນກໍຈະຖືກນຳໃຊ້ຢ່າງມີປະສິດທິຜົນ ແລະ ພັດທະນາໄປໃນທາງທີ່ຍືນຍົງ. ສປປ ລາວ ຍັງຈະໄດ້ຮັບຜົນປະໂຫຍດຂອງການເຂົ້າເປັນສະມາຊິກຄື: ຈະມີບົດບາດຫຼາຍຂຶ້ນໃນເວທີສາກົນ ເປັນການດຶງດູດການລົງທຶນ ແລະ ຊຸກຍູ້ການແຂ່ງຂັນດ້ານເສດຖະກິດໂດຍຜ່ານການທົບທວນ ແລະ ປັບປຸງລະບຽບກົດໝາຍໃຫ້ສອດຄ່ອງກັບສາກົນ ແລະ ມີອຳນາດຫຼາຍຂຶ້ນໃນການຕໍ່ລອງດ້ານເສດຖະກິດ ໂດຍສະເພາະໃນການເຈລະຈາການຄ້າຂອງ ອຄລ ໃນຖານະສະມາຊິກຂອງກຸ່ມອາຊຽນ ແລະ ກຸ່ມປະເທດດ້ອຍພັດທະນາ. ທັງໝົດທີ່ກ່າວມານີ້ທ້າຍທີ່ສຸດແລ້ວແມ່ນຈະຊ່ວຍໃນການສ້າງວຽກເຮັດງານທຳ ແລະ ລາຍຮັບແກ່ທຸລະກິດ ແລະ ປວງຊົນລາວ ແລະ ປະກອບສ່ວນຕໍ່ແນວທາງໃນການຫຼຸດຜ່ອນຄວາມທຸກຍາກຂອງປະຊາຊົນລາວ. ພວກເຮົາຈະໄດ້ສືບຕໍ່ຮ່ວມມືກັນໃນການຈັດຕັ້ງປະຕິບັດບັນດາສິດ ແລະ ພັນທະຂອງຕົນໃນອົງການການຄ້າໂລກ ເພື່ອນໍາຜົນປະໂຫຍດສູງສຸດ ປະກອບສ່ວນເຂົ້າໃນການສ້າງສາ ແລະ ພັດທະນາ ສປປ ລາວ ໃຫ້ຫຼຸດພົ້ນອອກຈາກປະເທດດ້ອຍພັດທະນາໃນປີ 2020.
ການເຂົ້າເປັນສະມາຊິກ ອຄລ ຈະຊ່ວຍການພັດທະນາເສດຖະກິດສັງຄົມຂອງປະເທດແນວໃດ?ປັບປຸງນິຕິກຳກ່ຽວກັບຊັບສິນທາງປັນຍາ ໃຫ້ສອດຄ່ອງກັບສັນຍາຂອງ ອຄລ ກ່ອນເຂົ້າເປັນສະມາຊິກ, ສ່ວນການຈັດຕັ້ງປະຕິບັດທັງໝົດ ໂດຍສະເພາະກ່ຽວກັບບັນຫາສາທາລະນະສຸກທີ່ຕິດພັນກັບການປົກປ້ອງສິດທິບັດ ແມ່ນສາມາດຜ່ອນຜັນໄດ້ເຖິງວັນທີ 31 ທັນວາ 2016 ໂດຍກະຊວງວິທະຍາສາດ ແລະ ເຕັກໂນໂລຊີ ແລະ ກະຊວງຖະແຫຼງຂ່າວ, ວັດທະນະທຳ.ປັບປຸງນິຕິກຳກ່ຽວກັບມາດຕະຖານ-ເຕັກນິກ (TBT) ໃຫ້ສອດຄ່ອງກັບສັນຍາຂອງ ອຄລ ກ່ອນເຂົ້າເປັນສະມາຊິກ, ສ່ວນການຈັດຕັ້ງປະຕິບັດທັງໝົດ ແມ່ນສາມາດຜ່ອນຜັນໄດ້ເຖິງວັນທີ 1 ມັງກອນ 2015 ໂດຍກະຊວງວິທະຍາສາດ ແລະເຕັກໂນໂລຊີ ແລະ ຂະແໜງການທີ່ກ່ຽວຂ້ອງ;ປັບປຸງນິຕິກຳກ່ຽວກັບສຸຂານາໄມ ແລະ ສຸຂານາໄມພືດ (SPS) ໃຫ້ສອດຄ່ອງກັບສັນຍາຂອງ ອຄລກ່ອນເຂົ້າເປັນສະມາຊິກ, ສ່ວນການຈັດຕັ້ງປະຕິບັດທັງໝົດ ແມ່ນສາມາດຜ່ອນຜັນໄດ້ເຖິງວັນທີ 1 ມັງກອນ 2015 ໂດຍ ກະຊວງກະສິກຳ ແລະ ປ່າໄມ້, ກະຊວງສາທາລະນະສຸກ ແລະ ຂະແໜງການທີ່ກ່ຽວຂ້ອງ;ພິມເຜີຍແຜ່ບັນດາກົດໝາຍ ແລະ ນິຕິກຳອື່ນໆ ກ່ອນມີຜົນສັກສິດ ຜ່ານທາງໜັງສືພິມ ແລະ ເວັບໄຊຂອງພາກສ່ວນກ່ຽວຂ້ອງໃນມື້ເຂົ້າເປັນສະມາຊິກ ຊຶ່ງກໍເປັນສິ່ງທີ່ ສປປ ລາວ ດຳເນີນການຢູ່ແລ້ວ, ສ່ວນການພິມເຜີຍແຜ່ຜ່ານລະບົບຈົດໝາຍເຫດລັດຖະການ (Official Gazette) ແມ່ນໄດ້ໄລຍະຜ່ອນຜັນພາຍຫຼັງ 3 ປີ ທີ່ເຂົ້າເປັນສະມາຊິກ ໂດຍກະຊວງຍຸຕິທຳ ແລະ ຫ້ອງວ່າການລັດຖະບານ;ມາດຕະການປົກປ້ອງຊົ່ວຄາວ 5 ປີ ພາຍຫຼັງເຂົ້າເປັນສະມາຊິກ ໂດຍກະຊວງອຸດສາຫະກຳ ແລະ ການຄ້າ;ສິດການນຳເຂົ້າ-ສົ່ງອອກໄດ້ໄລຍະຜ່ອນຜັນການຈັດຕັ້ງປະຕິບັດ 2 ປີ ພາຍຫຼັງເຂົ້າເປັນສະມາຊິກ ໂດຍກະຊວງອຸດສາຫະກຳ ແລະ ການຄ້າ;
ສປປ ລາວ ສາມາດເຈລະຈາໄດ້ໄລຍະຜ່ອນຜັນເພື່ອຈັດຕັ້ງປະຕິບັດບາງພັນທະພາຍຫຼັງທີ່ເຂົ້າເປັນສະ ມາຊິກໂດຍຂະແໜງການຕ່າງໆເຊັ່ນ:
ພ້ອມນີ້, ສປປ ລາວ ກໍໄດ້ເຈລະຈາ ແລະ ໃຫ້ພັນທະປັບປຸງນິຕິກຳທີ່ຕິດພັນກັບການຄ້າໃຫ້ສອດຄ່ອງກັບຫຼັກການ ກໍຄືສັນຍາຂອງ ອຄລ ຊຶ່ງຫຼາຍບັນຫາໄດ້ສຳເລັດກ່ອນມື້ເຂົ້າເປັນສະມາຊິກ ອຄລແລະ ສ່ວນໜຶ່ງແມ່ນໄດ້ໄລຍະຜ່ອນຜັນ. ບັນຫາທີ່ມີການເຈລະຈາ ລວມມີ: ການຄຸ້ມຄອງການນຳເຂົ້າ-ສົ່ງອອກ, ການຄຸ້ມຄອງລາຄາ, ການຄຸ້ມຄອງລັດວິສາຫະກິດ, ມູນຄ່າແຈ້ງພາສີ, ອາກອນ ແລະຄ່າທຳນຽມອື່ນໆ, ນະໂຍບາຍສົ່ງເສີມການລົງທຶນ ແລະ ເຂດເສດຖະກິດພິເສດ, ນະໂຍບາຍກະສິກຳ, ສຸຂານາໄມ ແລະ ສຸຂານາໄມພືດ, ສິ່ງກີດຂວາງດ້ານເຕັກນິກຕໍ່ການຄ້າ, ຊັບສິນທາງປັນຍາ ແລະ ຄວາມໂປ່ງໃສ.
ສ່ວນດ້ານບໍລິການ, ສປປ ລາວ ໄດ້ເປີດ 79 ຂະແໜງຍ່ອຍ (ຈາກ 160 ຂະແໜງການ) ໂດຍສ່ວນໃຫຍ່ຈັດຕັ້ງປະຕິບັດໃນມື້ເຂົ້າເປັນສະມາຊິກ WTO ແລະ ບາງຂະແໜງຍ່ອຍໄດ້ໄລຍະຜ່ອນຜັນຈັດຕັ້ງປະຕິບັດ 3, 5 ຫຼື 7 ປີ. ເຫັນວ່າ ລາວ ເຈລະຈາໄດ້ດີສົມຄວນ ເມື່ອສົມທຽບກັບສະມາຊິກທີ່ຫາກໍເຂົ້າໃໝ່ອື່ນໆ ເຊັ່ນ: ກຳປູເຈຍເປີດ 96 ຂະແໜງຍ່ອຍ (ເປັນສະມາຊິກປີ 2004)ແລະ ຫວຽດນາມ 98 ຂະ ແໜງຍ່ອຍ (ປີ 2007).
ສໍາລັບການເຈລະຈາສອງຝ່າຍໃນດ້ານສິນຄ້າ, ສປປ ລາວ ໄດ້ກໍານົດເພດານພາສີໃນອັດຕາສະເລ່ຍຕໍ່ສິນຄ້າກະສິກໍາ 19.3% ແລະອຸດສາຫະກໍາ 18.7% (ຊຶ່ງຍັງສູງກວ່າອັດຕາຈັດເກັບຕົວຈິງ: 18.4% ແລະ 10.0 ຕາມລຳດັບ) ໂດຍສ່ວນໃຫຍ່ແມ່ນຈັດຕັ້ງປະຕິບັດໃນມື້ເຂົ້າເປັນສະມາຊິກ ແລະບາງລາຍການໄດ້ໄລຍະຜ່ອນຜັນຈັດຕັ້ງປະຕິບັດ 5-10 ປີພາຍຫຼັງເຂົ້າເປັນສະມາຊິກ WTO.
ສປປ ລາວ ໄດ້ໃຫ້ພັນທະໃນການເຂົ້າເປັນສະມາຊິກແນວໃດແດ່?
ໂດຍລວມແລ້ວ, ສປປ ລາວ ໄດ້ເອົາໃຈໃສ່ທົບທວນ, ປັບປຸງ ແລະ ອອກລະບຽບກົດໝາຍທີ່ຕິດພັນກັບການຄ້າ ຫຼາຍກວ່າ 90 ສະບັບເພື່ອໃຫ້ສອດຄ່ອງກັບເງື່ອນໄຂ ກໍຄືສັນຍາຂອງ ອຄລ. ກົດໝາຍທີ່ສຳຄັນປະກອບດ້ວຍ: ກົດໝາຍວິສາຫະກິດ, ກົດໝາຍພາສີ, ກົດໝາຍສ່ວຍສາອາກອນ, ກົດໝາຍສົ່ງເສີມການລົງທຶນ, ກົດໝາຍຊັບສິນທາງປັນຍາ ແລະ ອື່ນໆ. ສປປລາວໄດ້ຕອບຄຳຖາມສະມາຊິກ ອຄລ ລວມປະມານ 1,300 ຂໍ້. ຄຽງຄູ່ກັນ ສປປ ລາວ ກໍໄດ້ໃຫ້ພັນທະໃນການເປີດຕະຫຼາດ ບົນພື້ນຖານການເຈລະຈາສອງຝ່າຍເພື່ອກໍານົດເພດານອັດຕາພາສີ ແລະ ເປີດຂະແໜງບໍລິການກັບ 9 ສະມາຊິກຄື: ອົດສະຕາລີ, ການາດາ, ສປຈີນ, ຈີນໄຕ້ຫວັນ, ສະຫະພາບເອີຣົບ, ຍີ່ປຸ່ນ, ສ. ເກົາຫຼີ, ຢູເຄຣນ ແລະສະຫະລັດອາເມລິກາ.
ສປປ ລາວ ໄດ້ສະໝັກເຂົ້າ ອຄລ ໃນປີ 1997 ແລະ ຕະຫຼອດໄລຍະ 14 ປີຂອງການກະກຽມ, ສປປ ລາວ ໄດ້ສໍາເລັດກອງປະຊຸມໜ່ວຍປະຕິບັດງານຊຶ່ງເປັນການເຈລະຈາຫຼາຍຝ່າຍໃນການທົບທວນ-ປັບ ປຸງນິຕິກຳຈໍານວນ10 ຄັ້ງໂດຍມີສະມາຊິກ ອຄລ 66 ສະມາຊິກເຂົ້າຮ່ວມກອງປະຊຸມ (ໂດຍນັບແຕ່ລະສະມາຊິກຂອງສະຫະພາບເອີລົບແຍກກັນ). ຄຽງຄູ່ກັນ, ສປປ ລາວ ກໍໄດ້ສຳເລັດການເຈລະຈາສອງຝ່າຍກັບສະມາຊິກ ທີ່ໄດ້ຮ່ວມເຈລະຈາການເປີດຕະຫຼາດການຄ້າດ້ານສິນຄ້າ ແລະ ການບໍລິການພາຍໃຕ້ຂອບ ອຄລ ກັບ ສປປ ລາວ.
ສປປ ລາວ ໄດ້ເຮັດຫຍັງແດ່ໃນການກະກຽມເຂົ້າ ອຄລ?
ພາຍຫຼັງທີ່ເອກະສານເງື່ອນໄຂການເຂົ້າເປັນສະມາຊິກ ໄດ້ຖືກຮັບຮອງຢ່າງເປັນທາງການແລ້ວ, ລັດຖະບານຈະເໜີໃຫ້ສະພາແຫ່ງຊາດໃຫ້ສັດຕະຍາບັນ ເຊຶ່ງຄາດວ່າຈະສະເໜີສະພາແຫ່ງຊາດໃນເດືອນທັນວາ 2012 ນີ້, ແລ້ວຈຶ່ງແຈ້ງໃຫ້ກອງເລຂາ ອຄລ ຊາບ. ຫຼັງຈາກນັ້ນ 30 ວັນ, ສປປ ລາວ ຈະໄດ້ເຂົ້າເປັນສະມາຊິກສົມບູນຂອງອົງການການຄ້າໂລກແບບອັດຕະໂນມັດໂດຍຄາດວ່າ ສປປ ລາວ ຈະເປັນສະມາຊິກສົມບູນທີ 158 ຊ້າສຸດ ພາຍໃນຕົ້ນປີ 2013.
ເຖິງຢ່າງໃດກໍຕາມ, ເພື່ອສໍາເລັດຂັ້ນຕອນການເຂົ້າເປັນສະມາຊິກ ອຄລ ໂດຍສົມບູນ, ເອກະສານເງື່ອນໄຂການເຂົ້າເປັນສະມາຊິກຂອງລາວ ຈະໄດ້ຮັບການຍື່ນສະເໜີຕໍ່ສະພາໃຫຍ່ (General Council) ຂອງ ອຄລ ຊຶ່ງເປັນກອງປະຊຸມລະດັບສູງ ເພື່ອຮັບຮອງການເຂົ້າເປັນສະມາຊິກຂອງລາວ ຢ່າງເປັນທາງການ ທີ່ໄດ້ກຳນົດວ່າຈະຈັດຂື້ນ ໃນວັນທີ 26 ຕຸລາ 2012 ນີ້. ໂດຍພື້ນຖານແລ້ວ, ເງື່ອນໄຂການເຂົ້າເປັນສະມາຊິກ ຄວນຖືກຮັບຮອງໂດຍກອງປະຊຸມລະດັບລັດຖະມົນຕີຂອງ ອຄລ ຊຶ່ງມີການຈັດທຸກໆ 2 ປີ, ແຕ່ໃນລະຫວ່າງນັ້ນ ສາມາດມອບອໍານາດໃຫ້ກອງປະຊຸມສະພາໃຫຍ່ດຳເນີນໜ້າທີ່ຮັບຮອງແທນໄດ້. ດັ່ງນັ້ນ, ຈຶ່ງຖືວ່າ ສປປ ລາວ ສາມາດສະຫຼຸບການເຈລະຈາເຂົ້າເປັນສະມາຊິກ ອຄລ ກ່ອນທີ່ຈະເປັນເຈົ້າພາບຈັດກອງປະຊຸມສຸດຍອດ ອາຊີ-ເອີລົບ (ASEM) ຄັ້ງທີ 9 ໃນຕົ້ນເດືອນພະຈິກປີນີ້ ຕາມຄາດໝາຍ.
3) ຕາຕະລາງເປີດຂະແໜງບໍລິການ.
2) ຕາຕະລາງຫຼຸດຜ່ອນອັດຕາພາສີ ສໍາລັບສິນຄ້າກະສິກໍາ ແລະ ອຸດສາຫະກໍາ; ແລະ
1) ບົດລາຍງານໜ່ວຍປະຕິບັດງານ (Working Party Report): ອະທິບາຍກ່ຽວກັບລະບອບການຄ້າຕ່າງປະເທດ ແລະ ພັນທະທີ່ ສປປ ລາວ ຮັບເອົາເພື່ອຮັບປະກັນຄວາມສອດຄ່ອງກັບສັນຍາຂອງ ອຄລ;
ກອງປະຊຸມໜ່ວຍປະຕິບັດງານຄັ້ງທີ 10 ທີ່ຈັດໃນວັນທີ 28ເດືອນກັນຍາ ເປັນກອງປະຊຸມເຈລະຈາຄັ້ງສຸດທ້າຍເພື່ອພິຈາລະນາເອກະສານເງື່ອນໄຂການເຂົ້າເປັນສະມາຊິກ ອຄລ ຂອງ ສປປ ລາວ ຫຼືສົນທິສັນຍາການເຂົ້າເປັນສະມາຊິກ (Accession Protocol) ຊຶ່ງມີເອກະສານຊ້ອນທ້າຍ 3 ສະບັບຄື:
ສປປ ລາວ ເຂົ້າເປັນສະມາຊິກສົມບູນຂອງ ອລຄ ແລ້ວບໍ່?
ລັດຖະມົນຕີວ່າການກະຊວງອຸດສາຫະກຳ ແລະ ການຄ້າໄດ້ນຳພາຄະນະຜູ້ແທນຂັ້ນສູງຂອງລາວເຂົ້າຮ່ວມກອງປະຊຸມຄັ້ງນີ້ ໂດຍໄດ້ມີຄຳເຫັນຕໍ່ກອງປະຊຸມວ່າ: “ລັດຖະບານ ກໍຄືປະຊາຊົນລາວບັນດາເຜົ່າ ມີຄວາມຫວັງຄອງຄອຍສູງຕໍ່ຜົນສຳເລັດໃນການສະຫຼຸບການເຈລະຈາເຂົ້າເປັນສະມາຊິກອົງການການຄ້າໂລກຂອງ ສປປ ລາວ ເພື່ອໄດ້ຮັບສິດຢ່າງເຕັມສ່ວນຂອງການເປັນສະມາຊິກຂອງອົງການດັ່ງກ່າວ ກໍຄືການເຂົ້າຕະຫຼາດຂອງສະມາຊິກ ອຄລ ທັງໝົດ 157 ເສດຖະກິດ ພາຍໃຕ້ຫຼັກການສະເໝີພາບ ແລະ ບໍ່ຈຳແນກປະຕິບັດ. ພ້ອມນັ້ນຍັງໄດ້ອະທິບາຍວ່າ ສປປ ລາວ ໄດ້ໝູນໃຊ້ຂັ້ນຕອນການເຈລະຈາເຂົ້າເປັນສະມາຊິກ ອຄລ ເປັນແຮງຍູ້ດັນໃຫ້ແກ່ການປັບປຸງກົນໄກຄຸ້ມຄອງດ້ານການຄ້າການລົງທຶນຂອງຕົນ ໃຫ້ສອດຄ່ອງກັບລະບຽບການຂອງສາກົນ....ການເຂົ້າເປັນສະມາຊິກ ອຄລ ເປັນການປູພື້ນຖານໃຫ້ແກ່ ສປປ ລາວ ໃນການເຊື່ອມໂຍງເສດຖະກິດເຂົ້າພາກພື້ນ ແລະ ສາກົນຢ່າງຕັ້ງໜ້າ ໂດຍສະເພາະ ການເຂົ້າຮ່ວມປະຊາຄົມເສດຖະກິດອາຊຽນພາຍໃນປີ 2015”.
ສປປ ລາວ ໄດ້ສຳເລັດການເຈລະຈາເຂົ້າເປັນສະມາຊິກອົງການການຄ້າໂລກ (ອຄລ ຫຼື WTO)ໂດຍໄດ້ຮັບການປະກາດຜົນສຳເລັດໃນກອງປະຊຸມໜ່ວຍປະຕິບັດງານຄັ້ງທີ 10 ທີ່ໄດ້ຈັດຂື້ນທີ່ເຈນີວາ, ສະວິດເຊີແລນໃນວັນທີ 28 ກັນຍາ 2012.ກອງປະຊຸມດັ່ງກ່າວຖືເປັນຄັ້ງສຸດທ້າຍຂອງການເຈລະຈາໂດຍຈັດຂື້ນເພື່ອພິຈາລະນາຮັບຮອງເອົາຜົນສະຫຼຸບກ່ຽວກັບການເຂົ້າເປັນສະມາຊິກຂອງລາວ ຊຶ່ງສະມາຊິກ ອຄລ ລວມທັງ ສປ ຈີນ ໃນນາມປະທານກອງປະຊຸມ, ກຸ່ມອາຊຽນ, ກຸ່ມປະເທດດ້ອຍພັດທະນາ ແລະ ສະມາຊິກອື່ນໆ ລ້ວນແຕ່ໄດ້ກ່າວສະແດງຄວາມຍິນດີ ແລະ ຊົມເຊີຍການກະກຽມຢ່າງຕັ້ງໜ້າຂອງລັດຖະບານລາວ. ຜົນສຳເລັດດ້ານປະຫວັດສາດຄັ້ງນີ້ແມ່ນໝາກຜົນແຫ່ງຄວາມພະຍາຍາມ ແລະເອົາໃຈໃສ່ຂອງພັກ ແລະ ລັດຖະບານ ໃນການກະກຽມພື້ນຖານ ແລະ ຄວາມພ້ອມນັບແຕ່ມື້ສະໝັກເຂົ້າເປັນສະມາຊິກອຄລ ໃນປີ 1997 ເປັນຕົ້ນມາ.
ຜົນສຳເລັດຂອງກອງປະຊຸມໜ່ວຍປະຕິບັດງານຄັ້ງທີ 10 ມີຄືແນວໃດ?


text:
by somchan
ກອງປະຊຸມວິສາມັນຄົບຄະນະບໍລິຫານງານພັກ ກະຊວງປ້ອງກັນຄວາມສະຫງົບ ໄດ້ຈັດໃນວັນທີ 9 ກຸມພາ 2016 ພາຍໃຕ້ການເປັນທານຂອງ ພົນຕີ ສົມແກ້ວ ສີລາວົງ ເລຂາຄະນະພັກກະຊວງ ລັດຖະມົນຕີວ່າການກະຊວງ ປກສ ມີຄະນະພັກກະຊວງເຂົ້າຮ່ວມ. (more…)
by somchan
ພົນຕີ ສົມແກ້ວ ສີລາວົງ ລັດຖະມົນຕີວ່າການກະຊວງ ປກສ ພ້ອມດ້ວຍຄະນະ ໄດ້ລົງກວດກາຄວາມຄືບໜ້າ ການກໍ່ສ້າງໂຄງການຄຸ້ມຄອງເຕັກນິກຂໍ້ມູນ ການສື່ສານແລະຕ້ານການໂຈລະກຳທາງອິນເຕີເນັດ ໃນວັນທີ29 ມັງກອນ 2016. (more…)
by somchan
ວິທະຍາຄານຕຳຫຼວດປະຊາຊົນ (ວຕປ) ກະຊວງ ປກສ ໄດ້ຈັດພິທີປະກາດບົ່ງຕົວແຕ່ງຕັ້ງ ເລຂາຄະນະພັກຜູ້ໃຫມ່ຂຶ້້ນ ໃນວັນທີ 29 ມັງກອນ 2016 ເພື່ອສືບຕໍ່ຊີ້ນຳ-ນຳພາ ວຽກງານພັກ-ວຽກງານວິຊາສະເພາະ ໃຫ້ໄດ້ຮັບໝາກຜົນໃນຕໍ່ໜ້າ, ໃຫ້ກຽດເຂົ້າຮ່ວມຂອງ ພົນຕີ ກົງທອງ ພົງວິຈິດ ຮອງເລຂາຄະນະພັກ ລັດຖະມົນຕີຊ່ວຍວ່າການກະຊວງ ປກສ ມີບັນດາຄະນະພັກ-ຄະນະນຳ ພ້ອມດ້ວຍແຂກ ແລະ ພະນັກງານ-ນັກຮົບພາຍໃນ ວຕປ ເຂົ້າຮ່ວມ. (more…)
by somchan
ກອງປະຊຸມໃຫຍ່ຜູ້ແທນທົ່ວປະເທດຄັ້ງທີ 10 ຂອງພັກປະຊາຊົນ ປະຕິວັດລາວ ໄດ້ປ່ອນບັດຄັດເລືອກເອົາຄະນະບໍລິຫານງານ ສູນກາງພັກ ສະໄໝທີ 10 ຈຳນວນ 69 ສະຫາຍ, ໃນຈຳນວນຜູ້ລົງສະໝັກທັງໝົດ 77 ສະຫາຍ, ພ້ອມນີ້ຍັງໄດ້ປ່ອນບັດຄັດເລືອກເອົາ ກຳມະການສຳຮອງສູນກາງພັກ 8 ສະຫາຍ ໃນຈຳນວນຜູ້ລົງສະໝັກ 11 ສະຫາຍ. ໃນວັນທີ 22 ມັງກອນ 2016 ເຊິ່ງເປັນມື້ສຸດທ້າຍ ຂອງການດໍາເນີນກອງປະຊຸມ (more…)
by somchan
ການປ້ອງກັນຄວາມສະຫງົບໃຫ້ກອງປະຊຸມໃຫຍ່ຜູ້ແທນທົ່ວປະເທດ ຄັ້ງທີ 10 ຂອງພັກປະຊາຊົນ ປະຕິວັດລາວ ເມືອງໄຊເຊດຖາ ນະຄອນຫຼວງວຽງຈັນ ໃນນາມເປັນເມືອງເຈົ້າພາບ ຄະນະພັກເມືອງ ຄະນະພັກກອງບັນຊາການ ປກສ ເມືອງໄຊເຊດຖາໄດ້ສຸມໃສ່ປ້ອງກັນ ຄວາມສະຫງົບຢ່າງຕັ້ງໜ້າ ໂດຍໄດ້ຈັດວາງກຳລັງລົງປະຈຳການ ຢູ່ຕາມຈຸດສຳຄັນຕ່າງໆ (more…)
by somchan
ພົຈວ ດຣ ທອງສະຫວັນ ວົງສະຫວັດ ຮອງຫົວໜ້າກົມໃຫຍ່ຕຳຫຼວດ ຄະນະຊີ້ນຳອະນຸກຳມະການ ກອງປະຊຸມໃຫຍ່ຜູ້ແທນທົ່ວປະແທນ ຄັ້ງທີ10 ຂອງພັກປະຊາຊົນປະຕິວັດລາວ ໄດ້ກ່າວວ່າ: ໂດຍປະຕິບັດຕາມແຜນແມ່ບົດ ປ້ອງກັນກອງປະຊຸມໃຫຍ່ຂອງກະຊວງ ປກສ ດັ່ງນັ້ນທາງອະນຸກຳມະການ ຈຶ່ງໄດ້ຈັດວາງກຳລັງເຂົ້າປ້ອງກັນຕາມຈຸດຕ່າງໆ ໂດຍປະສານສົມທົບກັນກຳລັງປ້ອງກັນຊາດ (more…)
by somchan
ເມື່ອທ້າຍເດືອນທັນວາ 2015 ຜ່ານມາ ເຈົ້າໜ້າທີ່ຕຳຫຼວດສ້າງມະຄີໄຊແຂວງອັດຕະປື ແກ້ໄຂຄະດີຄ້າຂາຍຢາເສບຕິດຢູ່ບ້ານກະຍື ເມືອງສາມະຄີໄຊ ແຂວງອັດຕະປື ສາມາດຍຶດຢາບ້າໄດ້ 6ພັນເມັດ ພ້ອມທັງກັກຕົວຜູ້ກະທຳຜິດໄດ້ 1ຄົນຄື: ນາງຫຼ້າ ອາຍຸ 60ປີ ປະຊາຊົນບ້ານປາກຢວນ ເມືອງໃໝ່ແຂວງຜົ້ງສາລີ ໃນຄະນະທີ່ຜູ້ກ່ຽວກຳລັງນຳສົ່ງຢາບ້າ ໃຫ້ລູກຄ້າໃນເຂດບ້ານດັ່ງກ່າວ. (more…)
by somchan
ກະຊວງປ້ອງກັນຄວາມສະຫງົບ ຜ່ານແຜນການປ້ອງກັນກອງປະຊຸມໃຫຍ່ຄັ້ງທີ 10ຂອງພັກ ໃນວັນທີ 11ມັງກອນ 2016 ໂດຍພາຍໃຕ້ການເປັນປະທານຂອງ ພົນຕີ ກົງທອງ ພົງວິຈິດ ລັດຖະມົນຕີຊ່ວຍວ່າການ ກະຊວງປ້ອງກັນຄວາມສະຫງົບ, ມີບັນດາຄະນະພັກ-ຄະນະນຳກະຊວງ ແລະ ພະນັກງານກົມກອງອ້ອມຂ້າງກະຊວງ ປກສ ເຂົ້າຮ່ວມ. (more…)
by somchan
ກົມຕຳຫຼວດສະກັດກັ້ນ ແລະຕ້ານການຄ້າມະນຸດ ກົມໃຫຍ່ຕຳຫຼວດກະຊວງ ປກສລາວ ຮ່ວມກັບຜູ້ຕາງໜ້າຮ່ວມງານແອັດທິບ ປະເທດອົດສະຕາລີ ປະຈຳລາວ ຈັດກອງປະຊຸມກ່ຽວກັບການຄົ້ນຄ້ວາ ສ້າງຖານຂໍ້ມູນຄະດີຄ້າມະດີໃນວັນທີ 6 ມັງກອນ 2016ນີ້ ຢູ່ໂຮມແຮມ ລ່ອງງື່ມວິວ ລີສອດ ແຂວງວຽງຈັນ ເປັນກຽດເຂົ້າຮ່ວມມີ ພັທ ວາດສະໜາ ວິລະວົງ ຮອງຫົວໜ້າກົມສະກັດກັ້ນ ແລະ ຕ້ານການຄ້າມະນຸດ (more…)
by somchan
ກົມໃຫຍ່ສັນຕິບານກະຊວງ ປກສ ໄດ້ປະກາດເລື່ອນຊັ້ນ ໃຫ້ນາຍຕຳຫຼວດ ໃນວັນທີ 7 ມັງກອນ 2016ນີ້ ໂດຍການເຂົ້າຮ່ວມເປັນກຽດ ພົຈວ ບຸນມີ ແສງຄຳຢອງ ຄະນະປະຈຳພັກກະຊວງ ຫົວໜ້າກົມໃຫຍ່ສັນຕິບານ, ມີຄະນະພັກ ພະນັກງານຫຼັກແຫຼ່ງ ແລະຜູ້ໄດ້ຮັບການເລື່ອນຊັ້ນເຂົ້າຮ່ວມ. (more…)


text:
ກອງປະຊຸມຖອດຖອນບົດຮຽນ ການຄຸ້ມຄອງປ້ອງກັນວິທະຍານິພົນ
ໃນວັນທີ 25 ກັນຍານີ້ ທີ່ສະຖາບັນການເມືອງ ແລະ ການປົກຄອງແຫ່ງຊາດ ໄດ້ຈັດກອງປະຊຸມຖອດຖອນບົດຮຽນການຄຸ້ມຄອງປ້ອງກັນວິທະຍານິພົນຂອງ ນັກສຶກສາ ປະລິນຍາໂທ ຂຶ້ນໂດຍການເປັນປະທານ ຂອງ ທ່ານ ຮສ ປອ ທອງສະລິດ ມັງໜໍ່ເມກ ກຳມະການສູນກາງພັກ, ເລຂາຄະນະບໍລິຫານງານພັກ, ຫົວໜ້າ ສມປຊ ພ້ອມດ້ວຍ ຄະນະພັກ, ຄະນະອຳນວຍການ ສມປຊ ແລະ ພະນັກງານ, ຄູ-ອາຈານ.
ກອງປະຊຸມຖອດຖອນບົດຮຽນການຮຽນ-ການສອນ ປະຈຳ 2015-2016 ສມປຊ
ໃນລະຫວ່າງວັນທີ 22-23 ກັນຍາ 2016 ສະຖາບັນການເມືອງ ແລະ ການປົກຄອງແຫ່ງຊາດ ໄດ້ຈັດຕັ້ງກອງປະຊຸມຖອດຖອນບົດຮຽນ ການຮຽນ-ການສອນ ປະຈຳປີ 2015-2016 ຂຶ້ນ ທີ່ຫ້ອງປະຊຸມຊັ້ນ 1 ສູນຂໍ້ມູນຂ່າວສານ ໂດຍການເປັນປະ ທານຂອງທ່ານ ຮສ ປອ ທອງສະລິດ ມັງໜໍ່ເມກ ກຳມະການ ສູນກາງພັກ, ເລຂາຄະນະບໍລິຫານງານພັກ, ຫົວໜ້າ ສມປຊ, ນອກນັ້ນຍັງມີບັນດາຄະນະພັກ, ຄະນະນຳ, ຄະນະວິຊາ, ກົມ, ຫ້ອງການ, ສູນຂໍ້ມູນຂ່າວ ສານ, ພະນັກງານ, ຄູ-ອາຈານ ທົ່ວ ສມປຊ ເຂົ້າຮ່ວມຢ່າງ ພ້ອມພຽງ.
ສມປຊ ສຳເລັດ ການດຳເນີນກອງປະຊຸມ ສະຫຼຸບຖອດຖອນບົດຮຽນກ່ຽວກັບ ການຈັດຕັ້ງປະຕິບັດໂຄງການຫຼັກສູດຝຶກອົບຮົມ ທິດສະດີການເມືອງ ແລະການປົກຄອງ ລະບົບ 45 ວັນ
ສມປຊ ໄດ້ສຳເລັດການດຳເນີນກອງປະຊຸມສະຫຼຸບຖອດຖອນບົດຮຽນການຈັດຕັ້ງປະຕິບັດການຮຽນ-ການສອນ ລະບົບ 45 ວັນ ໃນສົກປີ 2011-2015 ເຊິ່ງໄດ້ຈັດຂຶ້ນໃນຕອນເຊົ້າຂອງວັນທີ 22 ກັນຍາ 2016 ພາຍໃຕ້ການເປັນປະທານຂອງ ທ່ານ ຮສ ປອ ທອງສະລິດ ມັງໜໍ່ເມກ ກຳມະການສູນກາງພັກ, ເລຂາຄະນະບໍລິຫານງານພັກ, ຫົວໜ້າ ສມປຊ ພ້ອມດ້ວຍຄະນະພັກ, ຄະນະອຳນວຍການ, ນອກນັ້ນຍັງມີ ຫົວໜ້າຫ້ອງການ, ຫົວໜ້າກົມ, ສູນຂໍ້ມູນຂ່າວສານ, ຄະນະວິຊາ ພະນັກງານ-ຄູອາຈານ ແລະ ຕາງໜ້າ ບັນດາກະຊວງອ້ອມຂ້າງ ແລະ ລັດວິຫະກິດກໍໄດ້ເຂົ້າຮ່ວມຢ່າງພ້ອມພຽງ.
ກອງປະຊຸມສຳມະນາການຮຽນ-ການສອນແບບຕັ້ງໜ້າ ຂອງຄະນະບໍລິຫານສາດ ສມປຊ
ວັນທີ 16 ກັນຍາ 2016 ທີ່ຫ້ອງປະຊຸມຊັ້ນ 1 ຂອງສູນຂໍ້ມູນຂ່າວສານ, ຄະນະບໍລິຫານສາດ ໄດ້ຈັດ ກອງປະຊຸມສຳມະນາການຮຽນ-ການສອນແບບຕັ້ງໜ້າຂຶ້ນ ໂດຍການເປັນປະທານຂອງທ່ານ ປທ ໝອນ ແກ້ວ ຈິດຕະລາດ ຮັກສາການຫົວໜ້າຄະນະບໍລິຫານສາດ, ມີຫົວໜ້າຫ້ອງການ, ຮອງກົມ, ຫົວໜ້າພາກວິ ຊາ, ພະນັກງານ, ຄູ-ອາຈານທີ່ເຄື່ອນໄຫວສິດສອນໃນຄວາມຮັບຜິດຊອບຂອງຄະນະເຂົ້າຮ່ວມຢ່າງພ້ອມ ພຽງ.
ໃນກອງປະຊຸມ ທ່ານ ໝອນແກ້ວ ຈິດຕະລາດ ໄດ້ຂຶ້ນຜ່ານການເຄື່ອນໄຫວວຽກງານຂອງຄະນະ ວິຊາ ກ່ຽວກັບການສິດສອນ, ສອບເສັງ ແລະ ຊີ້ນຳບົດ, ໄດ້ມີການຈັດວາງຊັບຊ້ອນຄູ-ອາຈານ ໃນແຕ່ລະວິ ຊາຄືນໃຫມ່ ເພື່ອໃຫ້ສອດຄ່ອງ ແລະແທດເໝາະ ພ້ອມກັນລະດົມແນວຄວາມຄິດໃນການແກ້ໄຂບັນຫາ ແລະ ປະກົດການຫຍໍ້ທໍ້ທີ່ເກີດຂຶ້ນ.


text:
ກອງປະຊຸມພົບປະລະຫວ່າງຜູ້ນeລັດຖະສະພາສະມາຊິກໄອປາ ແລະ ຜູ້ນຳລັດຖະບານອາຊຽນ, ໄດ້ຈັດຂຶ້ນຢ່າງເປັນທາງການໃນວັນທີ 5 ກັນຍານີ້, ທີ່ນະຄອນຫລວງວຽງຈັນ, ໂດຍການເປັນປະທານຮ່ວມຂອງທ່ານນາງ ປານີ ຢາທໍ່ຕູ້ ປະທານສະພາແຫ່ງຊາດ, ທ່ານ ສາວິເຍສ ວາຣັນ ປະທານໄອປາ ທັງເປັນປະທານສະພາສູງແຫ່ງມາເລເຊຍ, ມີບັນດາປະທານ-ຮອງປະທານລັດຖະສະພາ, ຫົວໜ້າຄະນະຜູ້ແທນສະມາຊິກໄອປາເຂົ້າຮ່ວມຢ່າງພ້ອມພຽງ, ເພື່ອປຶກສາຫາລືຫລາຍບັນຫາສຳຄັນທີ່ພົວພັນເຖິງພາລະບົດບາດ, ສິດໜ້າທີ່ຂອງໄອປາ, ທັງເປັນການສົ່ງເສີມຄວາມຢູ່ດີກິນດີ ແລະ ການດຳລົງຊີວິດທີ່ດີຂອງປະຊາຊົນພາຍໃນອາຊຽນ, ປະກອບສ່ວນເຮັດໃຫ້ບັນດາແຜນງານການສ້າງປະຊາຄົມອາຊຽນໃຫ້ມີຄວາມເຂັ້ມແຂງ ແລະ ຈະເລີນກ້າວໜ້າ.
ທ່ານນາງ ປານີ ຢາທໍ່ຕູ້ ໄດ້ກ່າວຄໍາເຫັນຕໍ່ທີ່ປະຊຸມວ່າ: ກອງປະຊຸມເທື່ອນີ້, ຈັດຂຶ້ນໃນໂອ ກາດກອງປະຊຸມສຸດຍອດຄັ້ງທີ 28 ແລະ 29 ທີ່ ສ ປປ ລາວ ໄດ້ຮັບກຽດເປັນເຈົ້າພາບຈັດຂຶ້ນໃນວັນທີ 6-8 ກັນຍານີ້, ນັບວ່າເປັນການສະໜັບສະໜູນ ແລະ ເປັນກຳລັງໃຈສູງສົ່ງແກ່ສະພາແຫ່ງຊາດ, ລັດຖະບານ ກໍຄື ປະຊາຊົນລາວບັນດາເຜົ່າໃນການຈັດກອງປະຊຸມສຸດຍອດອາຊຽນ ແລະ ກອງປະຊຸມກ່ຽວຂ້ອງອື່ນໆທີ່ສໍາຄັນຄັ້ງນີ້ໄດ້ຮັບຜົນສຳເລັດຢ່າງຈົບງາມ ແລະ ໄອປາໃນນາມເປັນກົນໄກການຮ່ວມມືລັດຖະສະພາຂອງບັນດາປະເທດສະມາຊິກອາຊຽນ, ເປັນຕົວແທນຂອງປະຊາຊົນ, ມີໜ້າທີ່ໃຫ້ການສະໜັບສະໜູນຊຸກຍູ້ການຈັດຕັ້ງປະຕິບັດຂໍ້ລິເລີ່ມຕ່າງໆຂອງອາຊຽນເພື່ອໃຫ້ບັນລຸຜົນສຳ ເລັດໃນການສ້າງຄວາມເປັນເອກະພາບອັນໜຶ່ງດຽວຂອງຜູ້ນຳໄອປາ ເພື່ອນຳສະເໜີຕໍ່ຜູ້ນຳອາຊຽນພິຈາລະນາຕາມຄຳຂວັນທີ່ວ່າ: “ຫັນວິໄສທັດໃຫ້ເປັນຮູບປະທຳ ເພື່ອຄວາມເຂັ້ມແຂງຂອງປະຊາຄົມອາຊຽນ”.
ຂໍ້ມູນຈາກ ໜັງສືພິມລາວພັດທະນາ


text:
ຂ່າວສານ
ໃນຕອນເຊົ້າຂອງວັນເສົາ ວັນທີ 06 ສິງຫາ 2016 ທີ່ຜ່ານມາ ທີ່ຫ້ອງປະຊຸມສຳນັກງານ ຄຄຊ ໄດ້ຈັດສຳມະນາທົບທວນລະບຽບການທີ່ກ່ຽວຂ້ອງໃຫ້ແກ່ນັກວິຊາຊີບທຸລະກິດຫຼັກຊັບ ຄັ້ງທີ I ປະຈໍາປີ 2016 ຂຶ້ນ ໂດຍການເປັນປະທານຂອງ ທ່ານ ນ. ວຽງດາລີ ສຸພານຸວົງ ຫົວໜ້າພະແນກ ຄຸ້ມຄອງສະຖາບັນສື່ກາງດ້ານຫຼັກຊັບ ສຳນັກງານ ຄຄຊ, ໂດຍມີ ນັກວິຊາຊີບທຸລະກິດຫຼັກຊັບ ຈາກບໍລິສັດຫຼັກຊັບ ເຂົ້າຮ່ວມທັງໝົດ 28 ທ່ານ.
ຈຸດປະສົງໃນການຈັດກອງປະຊຸມສຳມະນາຄັ້ງນີ້ ແມ່ນເພື່ອທົບທວນບາງລະບຽບການທີ່ກ່ຽວກັບວຽກງານຕະຫຼາດທຶນໃຫ້ແກ່ນັກວິຊາຊີບທຸລະກິດຫຼັກຊັບສາມາດກຳແໜ້ນ ແລະ ນຳໄປຈັດຕັ້ງປະຕິບັດໄດ້ຢ່າງຖືກຕ້ອງ, ຊຶ່ງກອງປະຊຸມສຳມະນາຄັ້ງນີ້ ນັກວິທະຍາກອນ ຈາກສຳນັກງານ ຄຄຊ ໄດ້ນຳເອົາບາງລະບຽບການທີ່ກ່ຽວກັບວຽກງານຕະຫຼາດທຶນ ຈຳນວນ 10 ລະບຽບ ຄື: 1. ລະບຽບວ່າດ້ວຍການຄຸ້ມຄອງຜູ່ລົງທຶນຕ່າງປະເທດທີ່ເຄື່ອນໄຫວຊື້-ຂາຍຫຼັກຊັບ ຢູ່ ສປປ ລາວ; 2. ລະບຽບວ່າດ້ວຍການອອກຈໍາໜ່າຍຮຸ້ນ; 3. ລະບຽບວ່າດ້ວຍການຮັບຮອງບໍລິສັດປະເມີນມູນຄ່າຊັບສິນ; 4.ລະບຽບວ່າດ້ວຍການຄຸ້ມຄອງນັກວິຊາຊີບທຸລະກິດຫຼັກຊັບ; 5. ລະບຽບວ່າດ້ວຍ ການລາຍງານເພີ່ມເຕີມກ່ຽວກັບແຫຼ່ງທີ່ມາຂອງທຶນ ໂຄງສ້າງຜູ່ຖືຮຸ້ນ ແລະ ຜູ່ໄດ້ຮັບຜົນປະໂຫຍດສຸດທ້າຍຂອງບໍລິສັດຫຼັກຊັບ; 6. ລະບຽບວ່າດ້ວຍຄວາມພຽງພໍຂອງທຶນ ຂອງບໍລິສັດຫຼັກຊັບ; 7. ລະບຽບວ່າດ້ວຍບັນຊີຕາງໜ້າຊື້-ຂາຍຫຼັກຊັບ ໃນຕະຫຼາດຫຼັກຊັບຢູ່ ສປປ ລາວ; 8. ລະບຽບວ່າດ້ວຍການຄຸ້ມຄອງຕະຫຼາດຫຼັກຊັບ; 9. ລະບຽບວ່າດ້ວຍການຮັບຮອງບໍລິສັດຈັດລໍາດັບຄວາມໜ້າເຊື່ອຖືຈາກຕ່າງປະເທດ; 10. ລະບຽບວ່າດ້ວຍການລາຍງານ ແລະ ການເປີດເຜີຍຂໍ້ມູນ.
ຜ່ານການສຳມະນາຄັ້ງນີ້ ໄດ້ເຮັດໃຫ້ນັກສຳມະນາກອນມີຄວາມ ຮັບຮູ້ ແລະ ເຂົ້າໃຈກ່ຽວກັບກັບລະບຽບການຕ່າງໆ ເຫຼົ່ານັ້ນຫຼາຍຂຶ້ນກວ່າເກົ່າ.
ພາບ ແລະ ຂ່າວໂດຍ: ພະແນກຝຶກອົບຮົມ ແລະ ໂຄສະນາເຜີຍແຜ່.


text:
ຫຼາຍພາກສ່ວນເຂົ້າອວຍພອນ ເນື່ອງໃນໂອກາດວັນສ້າງຕັ້ງກຳລັງ ປກສ ຄົບຮອບ 55 ປີ.
ພົນຕີ ກົງທອງ ພົງວິຈິດ ຮອງລັດຖະມົນຕີກະຊວງ ປກສ ພ້ອມຄະນະ ໄດ້ຕ້ອນຮັບການເຂົ້າອວຍພອນ ຈາກອົງການຜູ້ຕາງໜ້ານກະຊວງຕຳຫຼວດ ສສ ຫວຽດນາມ ປະຈຳລາວ ແລະ ກອງບັນຊາການ ປກສ ນະຄອນຫຼວງວຽງຈັນ ໃນຕອນເຊົ້າຂອງວັນທີ 30 ມີນາ 2016 ເນື່ອງໃນໂອກາດຂ່ຳນັບຮັບຕ້ອນ ແລະ ສະເຫຼີມສະຫຼອງວັນສ້າງຕັ້ງກຳລັງ ປກສ ວັນທີ 5 ເມສາ ຄົບຮອບ 55 ປີ ອົງການຜູ້ຕາງໜ້າກະຊວງຕຳຫຼວດ ສສ ຫວຽດນາມ ປະຈຳລາວ ນຳໂດຍ ພົຈວ ຫງວຽນ ວັນ ຮຽນ ຫົວໜ້າອົງການຜູ້ຕາງໜ້າກະຊວງຕຳຫຼວດ ສສ ຫວຽດນາມ ປະຈຳລາວ, ກອງບັນຊາການ ປກສ ນະຄອນຫຼວງວຽງຈັນ ນຳໂດຍ ພັອ ອິນທະລົງ ໄຊຍະບຸດສີ ຫົວໜ້າກອງບັນຊາການ ປກສ ນະຄອນຫຼວງວຽງຈັນ ພ້ອມດ້ວຍຄະນະ. ໃນໂອກາດນີ້ ພົຈວ ຫງວຽນ ວັນ ຮຽນ ໄດ້ຕາງໜ້າໃຫ້ຄະນະອົງການຜູ້ຕາງໜ້າກະຊວງຕຳຫຼວດ ສສ ຫວຽດນາມ ປະຈຳລາວ ສະແດງຄວາມປີຕິຊົມຊື່ນ ແລະ ໄດ້ສະແດງຄວາມຍ້ອງຍໍຊົມເຊີຍຕໍ່ຜົນງານ ແລະ ໄຊຊະນະທີ່ກຳລັງ ປກສ ຍາດມາໄດ້ຕະຫຼອດໄລຍະ 55 ປີ ຜ່ານມາ ແລະ ເຫັນໄດ້ການພົວພັນຮ່ວມມືລະຫວ່າງສອງພັກ-ລັດ ສອງກຳລັງປ້ອງກັນຄວາມສະຫງົບ ແລະ ກະຊວງຕຳຫຼວດ ສສ ຫວຽດນາມ, ໃນການພົວພັນຮ່ວມມືມິດຕະພາບ ຄວາມສາມັກຄີແບບພິເສດ ການພົວພັນຮ່ວມມືຮອບດ້ານ. ພ້ອມນີ້, ທ່ານຍັງໄດ້ກ່າວສະແດງຄຳອວຍພອນໄຊອັນປະເສີດ ໃຫ້ການນຳພັກ-ລັດ, ກໍ່ຄືການນຳກະຊວງ ປ້ອງກັນຄວາມສະຫງົບ ແລະ ພະນັກງານ-ນັກຮົບ ໃນກຳລັງປ້ອງກັນຄວາມສະຫງົບຈົ່ງມີຄວາມເຂັ້ມແຂງ ມີຄວາມຜາສຸກໃນຄວາມຄົວ ແລະ ມີຜົນສຳເລັດໃນຫນ້າທີ່ວຽກງານ ແລະ ສືບຕໍ່ຊີ້ນຳ-ນຳພາ ກຳລັງ ປກສ ໃຫ້ເຕີບໃຫຍ່ເຂັ້ມແຂງຂຶ້ນໄປເລື່ອຍໆ.
ພ້ອມດຽວກັນນີ້ ຮອງລັດຖະມົນຕີກະຊວງ ປກສ ລາວ ໄດ້ສະແດງຄວາມຂອບໃຈ ຄະນະນຳອົງການຜູ້ຕາງໜ້າກະຊວງຕຳຫຼວດ ສສ ຫວຽດນາມ ແລະ ຄະນະນຳ ກອງບັນຊາການ ປກສ ນະຄອນຫຼວງວຽງຈັນ ທີ່ໄດ້ເຂົ້າອວຍພອນພ້ອມຄະນະໃນຄັ້ງນີ້.
ໃນຕອນບ່າຍຂອງວັນດຽວກັນ ຮອງລັດຖະມົນຕີກະຊວງ ປກສ ກໍໄດ້ຕ້ອນຮັບການເຂົ້າອວຍພອນຈາກ ບໍລິສັດລາວບໍລິການຄວາມປອດໄພ ນຳໂດຍ ພັນເອກ ບຸນໄທ ຊານະວົງ ຜູ້ອຳນວຍການບໍລິສັດ ລາວບໍລິການຄວາມປອດໄພພ້ອມຄະນະ, ແລະ ບໍລິສັດ ຄົງໜານກົວຈີ ຂາເຂົ້າ-ຂາອອກ ສປ ຈີນ ນຳໂດຍທ່ານ ຈູ່ລີ້ມິງ ປະທານບໍລິສັດຄົງໜານກົວຈີ ຂາເຂົ້າ-ຂາອອກ ສປ ຈີນ ພ້ອມຄະນະ ກໍໄດ້ເຂົ້າອວຍພອນເນື່ອງໃນໂອກາດວັນສ້າງຕັ້ງກຳລັງ ປກສ ຄົບຮອບ 55ປີ ເຊັ່ນດຽວກັນ.